
Første del: 
Horar astrologiens metoder 


1- Opstilling af øjeblikshoroskopet 


Den særlige gren af horar astrologien, der kaldes øjebliksastrologi- 
en, kan simpelt hen beskrives som: kunsten at spå ved hjælp af astro- 
logi. Der stilles et spørgsmål, astrologen opstiller et horoskop for 
spørgetidspunktet og tolker derefter spørgsmålets sandsynlige svar. 

"Hvert eneste øjeblikshoroskop er en unik og enestående udfor- 
dring. Når et spørgsmål er stillet i god tro, vil svaret på spørgsmålet 
være gemt i horoskopet. Øjeblikshoroskopet skal blot opfylde visse 
krav, der stilles til det, før det kan tydes. Astrologen må ofte gøre 
brug af alle sine evner, sin fantasi og hele sin intuition, for at bryde 
himlens kode og nå frem til en tolkning af horoskopet. Af og til er 
svaret på det stillede spørgsmål et klart ja eller nej, men ofte kræves 
lang overvejelse og koncentration, før astrologen i det hele taget fø- 
ler sig i stand til at udtale sig om horoskopet. Kosmos forstår at skju- 
le sine hemmeligheder med stor snilde. 


Tid og sted 

Når astrologen har modtaget et spørgsmål, består hans første opga- 
ve i at optegne øjeblikshoroskopet for det tidspunkt spørgsmålet 
blev stillet. Den beregningsmetode, der anvendes til at opstille et 
øjeblikshoroskop, er præcis den samme som vi bruger når vi bereg- 
ner et almindeligt fødselshoroskop. I nogle særlige tilfælde skal der 
dog foretages enkelte justeringer i forbindelse med tid og sted. 


Figur 1 viser et øjeblikshoroskop beregnet for et spørgsmål jeg selv 
stillede. (Man kan nemlig sagtens være sin egen astrolog). På det 
tidspunkt spørgsmålet blev stillet, arbejdede jeg for et stort brygge- 
ri, og var egentlig ikke særlig tilfreds med min situation. En af mine 
bekendte var for nylig begyndt at arbejde på et andet bryggeri, og 
hun virkede meget tilfreds med sin nye arbejdsplads. Jeg bad hende 
derfor om at informere mig, hvis hun hørte om en ledig stilling der 
eventuelt kunne passe til mine kvalifikationer. Kort tid efter ringe- 
de hun for at fortælle mig, at der, internt i firmaet, var opslået en 

pracipus: D2558 + @20n5t -TiMEHERSKER P 


Figur 1. »Vil jeg få stillingen?« 
19.11.1977, kl. 12:43:00 GMT, 51"46' nbr, 0°28" vl. 


Fk 


stilling, som netop svarede til hvad jeg var ude efter. Jeg var virkelig 
interesseret i stillingen, men syntes samtidigt ikke, åt jeg som uden- 
forstående kunne tillade mig at svare på et internt stillingsopslag. Jeg 
besluttede dog trods alt at stille spørgsmålet: »Vil jeg få stillingen?«. 
Jeg lovede mig selv, at jeg ville skrive en ansøgning til firmaet, hvis 
horoskopet viste sig at være gunstigt. 

Dette eksempel demonstrerer horar astrologiens store værdi. 
Den giver astrologen mulighed for at analysere en enkelt isoleret 
situation og at danne sig et indtryk af det resultat, en given handling 
vil medføre. Derved bliver man i stand til at »zoome ind på et helt 
specifikt problem. 

Horoskopet i Figur 1 er opstillet for det tidspunkt, hvor spørgs- 
målet opstod i mit sind. Hvis det havde været en anden person, der 

havde stillet spørgsmålet, skulle øjeblikshoroskopet være beregnet 
for det tidspunkt og sted, hvor spørgsmålet blev stillet. Hvis et 
spørgsmål stilles under en telefonsamtale, skal øjeblikshoroskopet 
beregnes for det tidspunkt, hvor spørgsmålet stilles, og for det sted, 
hvor spørgeren opholder sig. Hvis spørgsmålet stilles pr. brev, skal 
øjeblikshoroskopet beregnes for det tidspunkt, hvor astrologen læ- 
ser spørgsmålet, og for det sted, hvor brevet er skrevet. Bortset fra 
disse særlige regler, beregnes et øjeblikshoroskop på præcis samme 
måde som et fødselshoroskop. 


Hussystemer 

Horoskoperne i denne bog er enten beregnet med Placidus eller Re- 
giomontanus huse. Spørgsmålet om, hvilket hussystem der er rigtigt, 
er et spørgsmål der kun lader sig besvare af den enkelte astrolog. Du 
må selv finde dig til rette med det hussystem du fungerer bedst 
med. Equal house systemet er ifølge min erfaring ikke velegnet til 
horar astrologi, men derfor kan det sagtens fungere i andre sam- 
menhænge. Den respekterede astrolog Al Morrison fra New York 
anvender mange forskellige hussystemer, alt efter hvilken form for 
spørgsmål der er tale om, og han har mange interessante ting at sige 
om dette område. Den store engelske mester inden for horar astro- 
logien, William Lilly (1602-1681), brugte altid Regiomontanus 
hussystemet, og Lilly er en hovedreference i forbindelse mcd alt 
horar astrologisk arbejde. Jeg vil foreslå, at man anvender Placidus 
hussystemet til at begynde med, om ikke andet, så fordi hustabeller- 
ne er så lette at få fat i. På et senere tidspunkt vil du måske få lyst til 
at eksperimentere med andre hussystemer. Nærværende bog inde- 
holder horoskoper opstillet med to forskellige hussystemer. Det 
skyldes, at jeg selv i starten anvendte Placidus, men nu er gået helt 
over til Regiomontanus. 


Måneknuderne og de arabiske punkter 

Tegn altid Lykkepunktet (Fortuna) og den nordlige og sydlige Må- 
neknude med, når du optegner et øjeblikshoroskop. Hvis et spørgs- 
mål på en eller anden måde har med døden at gøre, skal også Døds- 
punktet beregnes og indtegnes. Hvis spørgsmålet drejer sig om syg- 
dom medtages Sygdomspunktet, og hvis spørgsmålet drejer sig om 
ægteskab, skal du indtegne Ægteskabspunktet. 

Lykkepunktet udregnes på følgende måde: Tag Ascendantens posi- 
tion, leg Månens position til og træk Solens position fra. 


Lykkepunktet skrives således: Q 


Dødspunktet udregnes på følgende måde: Tag Ascendantens posi- 
tion, læg 8. husspids til og træk Månens position fra. 


Dødspunktet skrives således: © 
Sygdomspunktet udregnes på følgende måde: Tag Ascendantens posi- 
tion, leg Mars’ position til og træk Saturns position fra. . 


Sygdomspunktet skrives således: © 


Ægteskabspunktet udregnes på følgende måde: Tag Ascendantens 
position, leg Descendanten til og træk Venus’ position fra. 


Ægteskabspunktet skrives således: Q 


De ovenfor nævnte arabiske punkter udgør kun en meget lille del 
af et utal af punkter, der er kendt under fællesbetegnelsen: Arabiske 
punkter. Der er dog vidnesbyrd om, at Araberne fik den grundlæg- 
gende idé til disse punkter fra grækerne, hvorefter de selv videre- 
udviklede den. Ovenstående fire arabiske punkter anvendes meget 
ofte i horar astrologien, men der er rigelig plads til at eksperimente- 
re med andre arabiske punkter. 

Måneknuderne, dvs. den nordlige Måneknude (dragehovedet) 
og den sydlige Måneknude (dragehalen) kan findes i enhver ephe- 
meride. Den førstnævnte regnes for at have godartet natur og har 
en indflydelse der svarer til Jupiter, mens den sidstnævnte har ond- 
artet natur og svarer til Saturn. Vi ved ikke nok om deres indflydel- 
se til at kunne komme med helt kategoriske udtalelser om deres 
virkning, men det er rimeligt at antage, at den nordlige Måneknude 
er gunstig mens den sydlige Måneknude er ugunstig. 

Et af de punkter, der ofte skaber forvirring hos nybegyndere er, 
hvilket tidspunkt øjeblikshoroskopet skal opstilles for, når et spørgs- 
mål har rumsteret i tankerne i et stykke tid. Hvad nu, hvis det tids- 

punkt, hvor spørgsmålet for første gang dukkede op i bevidsthe- 
den, ikke kan bestemmes eller huskes længere. I et sådant tilfælde er 
det potente øjeblik det øjeblik, hvor man mentalt beslutter sig for at 
opstille et øjeblikshoroskop for spørgsmålet, eller, hvis spørgsmålet 
stilles af en anden person, det tidspunkt hvor spørgsmålet stilles til 
dig — astrologen. i 

Beslut definitivt, allerede inden du begynder at optegne horo- 
skopet, om du vil acceptere spørgsmålet eller ikke. Lad være med at 
give svar på overfladiske eller pjankede spørgsmål. Acceptér aldrig 
et spørgsmål, der kun er stillet for at prøve din kunnen. Spørgsmålet 
skal være stillet af et godt hjerte og ud fra et ægte ønske om at få en 
seriøs tolkning af horoskopet. 


Vurdering af begivenheder og konkurrencer 

Man kan roligt sige, at der er andre potente øjeblikke end det tids- 
punkt et spørgsmål stilles på Mange andre tidspunkter har et poten- 
tiale, der lader sig undersøge på samme måde som et øjeblikshoro- 
skop. Der kan f.eks. være tale om tidspunktet for et interview, en 
lægekonsultation, en vigtig aftale, en ulykke, en styrkeprøve eller 
en konkurrence. Alle disse områder lader sig undersøge ved hjælp 
af horar astrologien. Der er dog tale om en lidt anden indfaldsvinkel 
til tolkningen, og i denne bog vil jeg ikke blande vurderingen af 
spørgsmålshoroskoper sammen med vurderingen af begivenheds- 
og starthoroskoper. Disse udgør et særligt delområde inden for det 
astrologiske fap*. 


Forberedelse — Første trin 

1. Tænk over spørgsmålets natur og beslut, om du vil acceptere el- 
ler afvise det. Afvis overfladiske spørgsmål. Acceptér spørgsmål 
der er stillet i god tro. . 

2. Sted- og tidsfæst horoskopet på følgende måde: 
Hvis det er dig selv der stiller spørgsmålet — Anvend det tidspunkt og 
sted hvor spørgsmålet første gang faldt dig ind. 
Hvis spørgsmålet stilles direkte af en anden — Anvend det tidspunkt 
spørgsmålet stilles og det sted hvor du møder spørgeren. 

* Der skelnes mellem øjeblikshoroskoper (opstillet for stillede spørgsmål), incepti- 


onshoroskoper (opstillet for begivenheder) og elektionshoroskoper (opstillet for 
starttidspunkter, der bevidst er valgt af en astrolog). 

Hvis spørgsmålet stilles i telefonen — Anvend det tidspunkt hvor 
spørgsmålet stilles, og det sted hvor spørgeren befinder sig. 

Hvis spørgsmålet stilles pr. brev — Anvend det tidspunkt hvor du læ- 
ser spørgsmålet, og det sted hvor brevet blev skrevet. 

3. Optegn horoskopet med Placidus huse. Gå frem på samme måde 
som ved udregningen og opstillingen af et almindeligt fødselsho- 
roskop. q 

4. Beregn og indtegn begge Måneknuderne og Lykkepunktet. Ind- 
tegn også Dødspunktet, Sygdomspunktet eller Ægteskabspunktet 
i de tilfælde hvor spørgsmålet drejer sig om disse ting. 


2- Indledende betragtninger 


Når nu spørgsmålet er stillet og øjeblikshoroskopet beregnet, kan vi 
ikke gå videre, før vi har undersøgt, om horoskopet kan tolkes. 
Astrologen kan kun tolke »gyldige« (engelsk: radical) øjeblikshoro- 
skoper. Et »ugyldigt« øjeblikshoroskop kan normalt ikke tydes. Hvis 
et øjeblikshoroskop opfylder blot en af nedenstående betingelser er 
det ugyldigt og egner sig derfor ikke til at blive tolket. 


Ascendanten 

Når Ascendanten ligger mellem 0 og 3 grader i et hvilket som helst 
tegn, er spørgsmålet forhastet og horoskopet derfor ugyldigt. En 
vurdering af horoskopet bør ikke foretages, da det er for tidligt at 
udtale sig om sagen. Når Ascendanten ligger mellem 27 og 30 gra- 
der, i et hvilket som helst tegn, har sagen udviklet sig ud over det 
punkt hvor der kan foretages en tolkning af horoskopet — det er for 
sent at udtale sig om sagen. Når et spørgsmål resulterer i et øjebliks- 
horoskop med en for tidlig Ascendant, er der mulighed for at stille 
det samme spørgsmål på et senere tidspunkt. Det viser sig ofte, at 
omstændighederne omkring spørgsmålet til den tid vil have foran- 
dret sig så meget, at situationen er mere klar. 

Det hænder, at astrologen føler sig i stand til at se bort fra disse 
regler, især hvis øjeblikshoroskopets Ascendant har en stærk aspekt- 
forbindelse til spørgerens fødselshoroskop. Dette gælder især, hvis 
øjeblikshoroskopets Ascendant danner aspekt til en position i fød- 
selshoroskopet der kunne se ud til at have med spørgsmålet at gøre. 
Dette kan forekomme hvis spørgsmålet f.eks. drejer sig om ægte- 
skab, og øjeblikshoroskopets Ascendant står i samme grad som De- 
scendanten eller Descendantherskeren i spørgerens fødselshoro- 
skop. 


Saturn 
Spørgsmålet siges at være beskadiget, hvis Saturn står i første hus, 
eller er i konjunktion med Ascendanten. Hvis Saturn placerer sig 

her, og oven i købet er retrograd, siges spørgsmålet at være tilintet- 
gjort. Vi vil senere se flere eksempler på, hvorledes disse tilfælde 
fungerer i praksis. Med denne Saturnposition vil man for dét meste 
opleve, at sagen kun sjældent slutter godt. Ofte kommer der en eller 
anden ulykke i vejen, der gør det oprindelige spørgsmål ligegyl- 
digt", 


Astrologens habilitet 

I et øjeblikshoroskop repræsenterer syvende hus altid astrologen, li- 
gegyldigt hvem eller hvad, huset ellers repræsenterer. Det er den 
astrologiske kunstners hus. Når Saturn står i syvende hus, smitter 
dens indflydelse ofte af på kunstnerens evne til at tolke horoskopet. 
Det er derfor ikke klogt at tolke og udtale sig om et øjeblikshoro- 
skop, når man er under Saturns stråler. Det kan medføre, at astrolo- 
gens råd ikke er til at stole på. 

Denne regel kan udvides til også at gælde for Descendantherske- 
ren. Hvis Descendantherskeren står uheldigt placeret, f.eks. i et tegn 
hvor den har sit eksil, eller sit fald, eller hvis den generelt står svagt, 
vil astrologens vurdering kunne være fejlagtig. Selv tager jeg kun 
meget lidt hensyn til denne regel, men astrologen William Lilly ad- 
varede kraftigt mod i det hele taget at foretage en tolkning af øje- 
blikshoroskopet i sådanne tilfælde. Jeg har dog erfaret, at hvis her- 
skeren over syvende hus er retrograd, vil astrologen, af en eller an- 
den grund, ofte blive forhindret i at overlevere sit svar til spørge- 
ren. 

Når det er astrologen selv der stiller spørgsmålet, gælder ovenstå- 
ende restriktioner ikke, for så optræder han som sin egen astrolog 
og er derfor ikke under Descendantherskerens og syvende hus’ 
indflydelse. 


Via Combusta 
Det gradområde i dyrekredsen, der strækker sig fra 15 grader Vægt 


* I den gamle astrologi blev Saturn, sammen med visse af de andre planeter, be- 
tragtet som værende en ulykkesplanet, dvs. en ondartet indflydelse. I denne bog er 
den engelske betegnelse malefic oversat med ulykkesplanet, men det skal under- 
streges, at denne meget gamle betegnelse kun er brugbar i forbindelse med horar 
astrologi, og ikke bør overføres til fødselshoroskopet. De gamle astrologer var 
meget håndfaste i deres udtalelser, og denne stil er bibeholdt i nærværende bog. 


til 15 grader Skorpion, kaldes for Via Combusta. Hvis et øjebliksho- 
roskops Ascendant eller Måne falder i dette område, siger den 
astrologiske tradition, at det vil være uklogt at tolke horoskopet. 
Nogle autoriteter mener endda, at énhver signifikator, der falder i 
dette område, bliver helt uden virkning. Den eneste undtagelse fra 
denne regel er graden 23 Vægt, hvor den godgørende fiksstjerne 
Spica befinder sig. Denne grad betragtes som værende meget heldig 
og gunstig. Jeg har ikke selv fundet denne regel holdbar, så jeg er 
tilbøjelig til at ignorere den. 


Forbrænding 

En planet siges at være uden virkning når den er forbrændt — dvs. når 
den står mindre end 8% grad fra Solen, dvs. i konjunktion med So- 
len. Planetens energi siges at blive brændt op af Solens stråler. Til en 
forbrændt Ascendanthersker havde William Lilly følgende kom- 
mentar: »Spørgsmålet vil ej udmønte sig, og ej heller vil spørgeren 
tage mod fornuft« Jeg tror ikke selv på, at dette gælder i alle tilfæl- 
de, og det er ikke min erfaring, at en forbrændt Ascendanthersker 
skulle gøre horoskopet ugyldigt. Sikkert er det dog, at en forbrændt 
planet er meget svækket. Forbrændingen er alvorligere når planeten 
er på vej ind i konjunktionen med Solen (applikerende), end når 
planeten er på vej væk fra Solen (separerende). Traditionen siger 
derimod, at en planet har stor styrke og værdighed når den er cazimi 
— dvs. indenfor 17 bueminutter fra Solen. Dette er, hvad de gamle 
astrologer siger om forbrændte planeter, men der er i dag stor 
uenighed om disse påstande, så man bør også her lade sig lede af sine 
egne erfaringer. En Sol-Måne konjunktion (en Nymåne) er en me- 
get ondartet indflydelse i et øjeblikshoroskop. Især hvis Sol-Måne 
konjunktionen er tiltagende. En Nymåne gør dog ikke horoskopet 
ugyldigt, og det kan derfor tydes. 


Under Solens stråler 

Når en planet befinder sig inden for 17 grader fra en konjunktion 
med Solen, og i samme tegn som Solen, siges den at være under So- 
lens stråler. Denne tilstand svækker en planet, men er langtfra så al- 
vorlig som en forbrænding. Tillad mig at komme med et eksempel 
der forklarer denne position: Lad os antage, at du er blevet stillet et 
spørgsmål om en persons sygdom, og lad os sige at denne person i 


Figur 2. En Måne der går i tomgang. 

Månen står i dette horoskop længere inde i tegn end horoskopets andre planeter. 
Månen har dannet alle sine aspekter, og hun har ingen applikerende aspekter. Da 
hun ikke kan nå at danne et aspekt, før hun forlader sit tegn, og går ind i Vægten, 
går Månen i tomgang. 


øjeblikshoroskopet er vist af planeten Merkur. Astrologen vil straks 
undersøge Merkurs stilling og styrke, fordi den syge persons til- 
stand vil være afspejlet i Merkurs tilstand i horoskopet. Hvis Mer- 
kur er forbrændt, dvs. står indenfor 81% grad fra Solen, og aspektet 
er tiltagende, så vil personen være meget svag og hans tilstand vil 
blive forværret. Hvis det samme aspekt havde været aftagende, ville 
det vise at personen, selv om vedkommende er meget syg og svag, 
er ovre det værste samt at hans tilstand gradvist vil forbedres. Hvis 
Merkur ikke er forbrændt, men derimod under Solens stråler, dvs. 
inden for 17 grader fra Solen i samme tegn, så er personen lidt sløj, 
men ikke alvorligt syg. 


Månen går i tomgang 
Visse autoriteter holder fast ved, at man ikke bør vurdere et øje- 
blikshoroskop hvor Månen går i tomgang, eller »bevæger sig ud i 

det tomme rum« (engelsk: Void of Course). Når Månen går i tom- 
gang, står hun så langt inde i et tegn, at hun ikke kan nå at danne 
aspekter til andre planeter, før hun selv (eller den planet hun danner 
aspekt til) skifter tegn. Dette betyder, at Månen, for at gå i tomgang, 
skal stå i et højere gradtal end nogen anden planet i horoskopet. 
Hvis en planet står i et senere gradtal end Månen, men når at gå ud 
af sit tegn inden Månen når frem til at gøre aspektet eksakt, så går 
Månen også i tomgang. Når Månen går i tomgang, har hun dannet 
alle sine aspekter. Hendes.kontakter til andre planeter befinder sig i 
fortiden, og hun danner ingen aspekter i fremtiden. Månen bevæ- 
ger sig i »tomgang«, hvilket betyder, at der ikke vil ske noget. Figur 
2 viser et eksempel på en Måne, der går i tomgang. 

Når du ser en Måne der går i tomgang, bør dit svar være: »Det 
bliver ikke til noget«. Hvis spørgsmålet f.eks. lyder: »Vil jeg få stillin- 
gen?«, vil svaret være: »Nej, det bliver ikke til noget«, og selvom 
spørgsmålet f.eks. lyder: »Er sygdommen alvorlig*, vil svaret være 
præcis det samme. En Måne der går i tomgang tillader derfor allige- 
vel en tolkning af horoskopet. Af denne grund kan jeg ikke være 
enig med de gamle astrologer, der var af den overbevisning, at en 
Måne i tomgang altid er et uheldigt tegn. Min erfaring har lært mig, 
at horoskoper, hvor Månen går i tomgang, kunne have været kor- 
rekt besvaret med sætningen: »Det bliver ikke til noget«. William 
Lilly tolkede ofte horoskoper hvor Månen gik i tomgang, og han 
mente at: »... en sådan Måne til dels giver resultater, når den står i 
Tyren, Krebsen, Skytten eller Fiskene.« 

Månen regnes ikke for at gå i tomgang, når hun applikerer til 
Lykkepunktet. Ivy Goldstein-Jacobson (Simplified Horary Astrology) 
er af den mening, at det adspurgte vil ende godt, hvis Månen inden 
for 1 grad applikerer i parallelaspekt til Lykkepunktet, også selvom 
hun går i tomgang. De læsere, der har studeret astrologi, vil vide at 
beregne planeternes deklinationer. Ivy Goldstein-Jacobson finder, 
at det er en god praksis at beregne Månens og Lykkepunktets dekli- 
nationer i alle øjeblikshoroskoper. For at finde Lykkepunktets de- 
klination skal man opsøge den dag i ephemeriden, hvor Solen står i 
samme grad som Lykkepunktet. Hvis vi derefter forestiller os, at 
Solens position svarer til Lykkepunktets, kan vi, ved simpelt hen at 
beregne Solens deklination på normal vis, beregne Lykkepunktets 
deklination. 

Timeherskeren 

Hver dag i ugen er behersket af en af de syv traditionelle planeter: 
Søndag af Solen, Mandag af Månen, osv. På samme måde har også 
hver af dagens timer sin egen timehersker. Dagens timer fra solop- 
gang til solnedgang og nattens timer fra solnedgang til solopgang 
opdeles i 12 afsnit. Den første time efter solopgang beherskes af den 
planet der hersker over dagen (f.eks. Solen, hvis det er en søndag). 
Hvert afsnit beherskes derefter af den efterfølgende planet, i denne 
rækkefølge: Solen, Venus, Merkur, Måne, Saturn, Jupiter, Mars. 
Denne planetrækkefølge gentager sig hele dagen og hele natten 
igennem. Ved solopgang næste morgen, bliver den planet, der her- 
sker over den nye dag, hersker over den første time efter solop- 
gang. 

I gammel tid troede astrologerne, at et øjeblikshoroskop kun var 
gyldigt når Ascendantherskeren og Timeherskeren tilhørte det 
samme element (dvs. at begge skulle tilhøre enten ild-, jord-, luft- 
eller vandelementet). Denne regel anvendes ikke af moderne astro- 
loger. Faktisk forholder det sig sådan, at Timeherskerne er blevet 
overset alt for længe. Måske har vi undervurderet deres betydning. 
Da de fleste af denne bogs horoskoper blev beregnet og tegnet, tog 
jeg ikke Timeherskeren med i betragtning. I øjeblikket skriver jeg 
den op, men jeg har endnu ikke besluttet mig til, om den gamle re- 
gel gælder eller ikke. Den læser, der ønsker at beregne et øjebliks- 
horoskops Timehersker, kan købe en planettimebog hos boghand- 
lere, der sælger astrologisk litteratur. 

Ovenfor har jeg diskuteret og forklaret de traditionelle regler, 
der gor et øjeblikshoroskop »ugyldigt« og derved hindrer tolkning. 
For det meste er det meget svært at bestemme, om et horoskop bør 
tolkes eller ikke. Vidnesbyrdene for og imod skal afvejes nøje. Det 
er altid bedre at fejle med forsigtighed end med uforsigtighed, så 
hvis du på nogen måde er usikker, bør du afslå at tolke horoskopet. 


Forberedelse — Andet trin 

1. Undersøg om øjeblikshoroskopet er gyldigt. Hvis det ikke opfyl- 
der nedenstående betingelser, er det ugyldigt, og bør derfor ikke 
tolkes. 
a) Hvis Ascendanten står mellem 0 og 3 grader i et tegn, er det 
for tidligt at udtale sig om sagen. 

b) Hvis Ascendanten står mellem 27 og 30 grader i et tegn, er det 
for sent at udtale sig om sagen. 

c) Hvis Saturn står i første hus, eller er i konjunktion med Ascen- 
danten, er spørgsmålet beskadiget: Spørgsmålet er tilintetgjort, 
hvis Saturn samtidig er retrograd. 

d) Hvis Saturn står i syvende hus (dette gælder ikke hvis det er 
astrologen selv der spørger) er der tvivl om astrologens habilitet. 
e) Hvis Ascendanten eller Månen befinder sig i området fra 15 
grader Vægt til 15 grader Skorpion, dvs. i Via Combusta. Her ses 
bort fra 23 grader Vægt, hvor den godgørende fiksstjerne Spica 
befinder sig. 

2. Undersøg om Månen går i tomgang. Hvis dette er tilfældet, er _ 
der, kun et eneste svar på spørgsmålet: »Det bliver ikke til noget. 
Glem ikke at medtage Månens parallelaspekter og aspekter til 
Lykkepunktet. 

Lad os nu se lidt nærmere på Figur 1. 


Er horoskopet gyldigt? 

Du vil måske huske, at jeg selv stillede dette spørgsmål kort tid efter 

at jeg blev ringet op af en bekendt, der fortalte om den opslåede 

stilling i hendes firma. Horoskopet er opstillet for det tidspunkt, 

hvor spørgsmålet opstod i mit sind, og for det sted, hvor jeg op- 

holdt mig på det tidspunkt. 

Ascendanten står i 15 grader Vandmand, så den falder hverken 

‘for tidligt eller for sent i et tegn. Hverken Ascendanten eller Månen 

falder i Via Combusta. Saturn er ikke i første hus, men står i syvende, 

og da jeg i dette tilfælde er min egen astrolog, gør det ikke horo- 

skopet ugyldigt. 


Horoskopet er gyldigt og kan tolkes 

I dette horoskop er det interessant, at øjeblikshoroskopets Ascen- 
dant falder næsten nøjagtig oven på den Sol-MC konjunktion jeg 
har i mit fødselshoroskop. Mit tiende hus er derfor kraftigt forbun- 
det til dette øjeblikshoroskop. Det er ikke usædvanligt at finde et så- 
dant forhold mellem øjeblikshoroskopet og spørgerens fødselsho- 
roskop. Hvis det er muligt, kan det være til stor hjælp at kende spør- 
gerens fødselshoroskop. Derved kan sådanne indbyrdes forbindelser 
opdages og tages med i betragtning ved tolkningen. 

3 -Signifikatorer 


Bestemmelsen af signifikatorerne* er det kritiske punkt i vurderin- 
gen af et øjeblikshoroskop, og er mere kompliceret end man umid- 
delbart skulle tro. Allerførst bør jeg gøre det klart, at vi i horar 
astrologien lægger størst vægt på de gamle herskere. Mars er således 
hersker både over Vædderen og Skorpionen, Jupiter over Skytten 
og Fiskene og Saturn over Stenbukken og Vandmanden. Dermed 
mener jeg ikke, at de transpersonelle planeter (Uranus, Neptun og 
Pluto) bør lades helt ude af betragtning, men jeg ser dem som tegn 
på ydre indflydelser, som spørgeren kun har ringe, eller slet ingen, 
kontrol over. Man ser ofte, at de aspekter der dannes til de transper- 
sonelle planeter, bakker de gamle planeters indflydelse op. Når jeg 
skal vælge en signifikator, bruger jeg derfor altid de gamle herskere, 
medmindre spørgsmålet med sikkerhed falder inden for en af de tre 
transpersonelle planeters område, eller hvis en af dem er meget 
stærkt og centralt placeret i horoskopet. Hvis en planet i øjebliksho- 
roskopet falder i øjnene, er det fordi den kræver vores anerkendelse 
og opmærksomhed. 

Jeg opdeler signifikatorerne i tre kategorier: 1) primære signifika- 
torer, 2) Månen og 3) sekundære signifikatorer. 


Primære signifikatorer 
Den person, der stiller spørgsmålet, kaldes for spørgeren, det der 
spørges om kaldes for det adspurgte. Spørgeren er altid vist af øje- 
blikshoroskopets Ascendant, og derfor er Ascendantherskeren altid 
signifikator for spørgeren. Derimod kan det hus, der er tilknyttet 
det adspurgte (det der spørges om), variere. Den planet, der hersker 
over det hus, der har med det adspurgte at gøre, er signifikator for 
dette. 

F Figur 1 er der tale om et spørgsmål, der hører hjemme i tiende 
hus, fordi spørgsmålet drejer sig om spørgerens karriere. Saturn er 


* I et øjeblikshoroskop bliver personer og ting beskrevet af en bestemt planet. 
Denne planet kaldes for signifikatoren for personen eller tingen. 

signifikator for spørgeren, fordi han er hersker over Ascendantteg- 
net. Jupiter er signifikator for det adspurgte (karrieren), fordi Jupi- 
ter er hersker over Skytten, det tegn som tiende husspids ligger i, I 
dette øjeblikshoroskop er Saturn og Jupiter derfor primære signifi- 
katorer. 


Månen 

I horar astrologien er Månen af stor vigtighed. Hvorfor dette er til- 
fældet vil blive mere og mere indlysende, efterhånden som bogen 
skrider frem. Man kan næsten sige, at horar astrologien udgør den 
Måneprægede del af den astrologiske kunst. Månen bruges som 
medsignifikator i alle horoskoper, da hun har lige så stor magt som 
en primær signifikator. Når Ascendantherskeren, af en eller anden 
grund, ikke kan anvendes, bruger vi Månen i stedet for. Hun er 
derfor altid den uafhængige herskerinde over Ascendanten. Beho- 
vet for at foretage denne udskiftning kan især opstå, hvis spørgeren 
og det adspurgte har samme planet til signifikator. Det vil f.eks. 
være tilfældet i et spørgsmål om karriere, hvor horoskopet har 
Jomfruen på første husspids og Tvillingerne på tiende husspids. I et 
sådant horoskop vil Merkur være signifikator for både spørgeren 
og karrieren. I et sådant tilfælde anvendes Månen som signifikator 
for spørgeren, mens Merkur bliver signifikator for det adspurgte. 

Normalt betragter jeg Månen som medsignifikator for spørge- 
ren i alle tifælde, medmindre Månen selv er signifikator for det ad- 
spurgte. Hvis jeg ikke kan finde svaret på et spørgsmål ved at bruge 
den primære signifikator for spørgeren, forsøger jeg altid en ny 
vurdering af horoskopet, hvor jeg anvender Månen som primær 
signifikator. Dette minder mig om, at Månen ifølge astrologisk tra- 
dition, ofte siges at være medsignifikator for det adspurgte (en bort- 
leben slave i gammel tid, ethvert bortkomment husdyr, en tabt 
genstand, osv.). Alligevel er det min erfaring, at Månen, i langt de 
fleste tilfælde, synes at acceptere sin rolle som medsignifikator for 
spørgeren selv. 

Månen er det himmellegeme, der bevæger sig hurtigst i horo- 
skopet, og derfor under sin hurtige vandring danner mange aspek- 
ter til de andre faktorer i horoskopet. De aspekter der har været 
eksakte, og som nu er aftagende, fordi Månen er på vej væk fra 
dem, kaldes separerende aspekter. Aspekter, som Månen er på vej 

hen imod, og som derfor er tiltagende, kaldes for applikerende 
aspekter. De applikerende aspekter Månen når at danne, før: hun 
forlader det tegn hun står i, symboliserer hvad der vil ske i fremti- 
den, mens de aspekter hun allerede har dannet, siden hun gik ind i 
tegnet, beskriver de ting der er sket i fortiden, i forbindelse med den 
sag der spørges om. Det sidste aspekt Månen danner, før hun forla- 
der sit tegn, fortæller, hvordan sagen vil ende. Som vi senere skal se, 
er Månen også en vigtig faktor ved tidsbestemmelse, ved hjælp af 
øjeblikshoroskopet. Man kan faktisk sige, at det hus, Månen står i, 
ofte afslører spørgerens virkelige intentioner. 


Sekundære signifikatorer 
Jeg bruger denne betegnelse til at beskrive planeter, der ikke er pri- 
mare signifikatorer, men som på grund af deres stilling i horosko- 
pet, deres natur, eller det tegn eller hus de befinder sig i, er vigtige 
for spørgsmålet. Hvis der f.eks. er tale om et ægteskabsspørgsmål, så 
vil enhver planet, der falder i øjeblikshoroskopets syvende hus være 
vigtig, hvad enten den er primær signifikator eller ej, da syvende 
hus er ægteskabshuset. I et horoskop for et karrierespørgsmål, hvor 
der ikke står planeter i tiende hus, vil man måske i stedet vælge at 
bruge en planet der står i Stenbukken som sekundær signifikator, 
fordi Stenbukken er dyrekredsens tiende tegn*. Læg derfor også 
mærke til de planeter, der er naturlige herskere over det adspurgte, 
som feks. Merkur, der er den naturlige hersker over breve og do- 
kumenter, Venus over smykker, Mars over konkurrencer og stri- 
digheder, osv. Sådanne planeter kaldes for naturlige medsignifikatorer. 
Figur 1 indeholder en Merkur-Neptun konjunktion i tiende hus. 
Denne konjunktion har med det adspurgte at gøre, og må derfor 
have en indflydelse på sagens udfald. Det naturlige tegn, der hersker 
over tiende hus, er Stenbukken, dyrekredsens tiende tegn, og her- 
skeren over Stenbukken er Saturn. Hvis Saturn ikke allerede havde 
været primær signifikator, fordi den er hersker over Ascendanten, 


* Der er en naturlig betydningsmæssig sammenhæng mellem planeter, tegn og 
huse. Det første tegn, Vædderen, og dets hersker, Mars, er symbolsk tilknyttet før- 
ste hus. Vædderen og Mars er derfor henholdsvis det naturlige tegn og den naturli- 
ge hersker over første hus. Det andet tegn, Tyren, og dets hersker Venus er sym- 
bolsk tilknyttet andet hus, Tyren er derfor det naturlige tegn, og Venus den natur- 
lige hersker over andet hus, osv. 

skulle vi have taget ham med i betragtning som naturlig medsigni- 
fikator. Vi må også undersøge, hvilke planeter der befinder sig i det 
tiende tegn: Stenbukken. I dette tilfælde er der dog ingen planeter i 
tegnet. Vi har nu isoleret følgende planeter, der skal undersøges ved 
besvarelsen af dette spørgsmål: 


Saturn: Primær signifikator. Er hersker over Ascendanten og signifi- 
kator for spørgeren. Er også naturlig hersker over dyrekredsens ti- 
. ende tegn. 


Jupiter: Primær signifikator. Er hersker over tiende hus og signifika- 
tor for det adspurgte. 


Månen: Medsignifikator for spørgeren. Står i første hus. 


Merkur-Neptun konjunktionen: Sekundær signifikator. Falder i ti- 
ende hus (det adspurgtes hus). 


Planeternes værdighed 

I nogle astrologiske kredse er det på mode at bagatellisere betyd- 
ningen af planeternes traditionelle styrke og svaghed. I horar astro- 
logien er overvejelser omkring planeternes styrke og svaghed af 
overordentlig stor vigtighed. En planet har styrke eller værdighed, 
hvis den står i det tegn hvor den hersker, i det tegn hvor den er 
eksalteret eller i det hus, den er naturlig hersker over. Planeten er 
svag, når den står lige over for disse positioner. En planet siges at 
være tilfældigt ophøjet når den står i et hjørnehus (første, fjerde, sy- 
vende eller tiende hus), modtager gode aspekter, har en hurtig dag- 
lig bevægelse eller generelt befinder sig i god stand. Det er en for- 
del for en planet at befinde sig i sit eget element, dvs. i samme ele- 
ment som det tegn den hersker over. Når en planet hverken har 
værdighed eller styrke, siges den at være peregrin, og er derfor ude af 
stand til at påvirke begivenhedernes gang. William Lilly, og med 
ham de gamle astrologer, førte dette endnu videre, idet de også tog 
hensyn til termerne og fasene, der opdeler dyrekredsen i endnu 
mindre stykker. Moderne astrologer er tilbøjelige til at ignorere 
disse raffinementer, men for de interesserede er vist en komplet ta- 
bel i Figur 3. i : 

Figur 3. Tabel over planeternes styrke og værdighed i tegn. 

Spørgsmålets hus 

Det er nemt at bestemme spørgerens signifikator. Der kan nemlig 
kun være tale om enten Ascendantherskeren og/eller Månen. Det 
er straks sværere at bestemme hvilket hus, der har med det adspurg- 
te at gøre. Hvis det er et spørgsmål, der drejer sig om en bestået el- 
ler ikke-bestået køreprøve, hører spørgsmålet så hjemme i tredje 
eller niende hus? Når husbestemmelsen ikke er indlysende ud fra 
spørgsmålets karakter, må astrologen bruge sin dygtighed og sin er- 
faring. Han må studere horoskopet og komme frem til en fast be- 
slutning. Du ved sikkert, hvilke tegn og huse der er tilknyttet de 
forskellige livsområder, og du er bekendt med planeternes betyd- 
ning, og de virkninger deres indflydelse kan have. Det eneste, du 
derfor skal gøre for at træffe den rigtige beslutning, er at gøre brug 
af din egen sunde fornuft. Ofte er selve horoskopet til stor hjælp i 
sådanne vanskelige tilfælde, og jeg vil demonstrere dette senere i 
bogen. Det er vigtigt, at man lærer at bøje sig for horoskopet i ste- 
det for at kempe mod det. 

Som en vejledning har jeg medtaget en generel beskrivelse af de 
enkelte huses betydning, om ikke andet for at udrede et par speciel- 
le ting, der i horar astrologien kommer ind under husenes hersker- 
skab. 

Når talen er om planeterne, er der en endeløs liste af ting, perso- 
ner, dyr og planter, der traditionelt hører til under de enkelte pla- 
neters herskerskab. Jeg har ingen intentioner om at gentage dem 
her, da der er udgivet tykke bøger med lister over ting som tegn, 
huse og planeter hersker over. Du bør dog kende de enkelte plane- 
ters grundlæggende natur og vide, hvorledes denne farves af kvali- 
teten af det tegn, planeten står i Du er også nødt til at vide, hvilke 
planeter der anses for at være ondartede (ulykkesplaneter) og god- 
artede (lykkeplaneter). De fleste astrologiske forfattere klassificerer 
de transpersonelle planeter (Uranus, Neptun og Pluto) som ulyk- 
kesplaneter. Selv mener jeg ikke, at vi skal være så skråsikre på dette 
område. Som jeg tidligere har nævnt, står disse tre yderste planeter 
for indflydelser, som det enkelte menneske ikke har kontrol over. 
Af og til virker disse indflydelser i samme retning som vore egne 
interesser, andre gange går de imod dem. 

Jeg bryder mig ikke om at sætte faste etiketter på hver eneste pla- 
net, før jeg har set horoskopet for spørgsmålet. Hvert eneste øje- 

blikshoroskop er unikt, og netop derfor bør det vurderes ud fra de 
individuelle omstændigheder. Astrologen bør altid gøre brug af sin 
sunde fornuft i den vurdering, der ligger forud for den endelige 
tolkning af horoskopet. . 

Figur 3 viser i tabelform planeternes værdigheder, sådan som de 
gamle astrologer beskrev dem. De forskellige former for værdig- 
hed en planet kan opnå er beskrevet nedenfor, i en rækkefølge med 
faldende styrke. ` 


1. Herskerskab. En planet er stærkest, når den står i det tegn hvor den 
sely er hersker. 

2. Eksalteret. En planet er meget stærk når den står i det tegn, hvor 
den er eksalteret, men er ikke helt så stærk som når den står i sit 
eget tegn. . 

3. Elementerne. En planet har en fordel i styrke når den står i sit eget 
element. Læg vel mærke til, at herskerskaberne over elementerne 
ikke er de samme om dagen som om natten. Om dagen er Solen 
hersker over ildtegnene, men om natten er det Jupiter der over- 
tager denne rolle. Jordtegnene kontrolleres af Venus om dagen 
og af Månen om natten. Lufttegnene kontrolleres af Saturn om 
dagen og Merkur om natten, mens vandtegnene kontrolleres af 
Mars, både om dagen og om natten. i 

4. Term. En planet har middel styrke, når den står i sin egen term. 
Det vil ses af tabellen, at Jupiter kontrollerer de første 6 grader i 
Vædderen, Venus kontrollerer graderne fra den 7. til den 14. 
grad, Merkur området fra den 15. til den 21., Mars fra den 22. til 
den 26. grad, mens Saturn kontrollerer de sidste 4 grader i Væd- 
deren. Planeternes indflydelse fortsætter, som vist i tabellen, i re- 
sten af tegnene. 

5. Fase. Den svageste af alle værdigheder er fasen. Mars har sin fase i 
Vædderens første dekanat, Solen i anden dekanat, mens Venus 
har sin fase i 3. dekanat, osv. 


En planet der slet ikke har værdighed kaldes peregrin. En sådan planet 
siges at være en vandringsmand og er uden indflydelse og virkning. 


Husenes betydning 
Første: Spørgeren; hans personlighed og optræden; hans generelle 

Andet: Ressourcer; penge og flytbare besiddelser, løsøre; handel, in- 
vesteringer; tab eller gevinst. 


Tredje: Kommunikation; breve, dokumenter, budskaber, sladder, 
rygter og rapporter; transport, korte rejser; brødre, søstre og naboer. 


Fjerde: Hjemmet; huse og landbesiddelser; miner og steder under 
Jorden; graven eller det sidste hvilested; moderen og familien; slut- 
ningen på det der spørges om. 


Femte: Kreativitet; børn; elskere/elskerinder og kærlighedsaffærer; 
teatre; forlystelsesetablissementer; fritidsaktiviteter; spil, spekulation 
og konkurrencer. 


Sjette: Helbred og tjeneste; sygdom og nød; alle former for tjeneste; 
tjenestefolk og ansatte; ernæring, mad og tøj; arbejdsmiljø; læretid; 
kæledyr og små dyr. 


Syvende: Relationer; ægteskab, ægtefællen, partneren; kontrakter og 
aftaler; åbne fjender og modstandere; skilsmisse; tyveri og tyve; 
astrologen, kunstneren; enhver person uden nærmere betegnelse. 


Ottende: Død og regeneration; sex; partnerens besiddelser; andre 
menneskers penge; testamenter og arv; skyld og konkurs; indre 


kraft og psykisk aktivitet. 


Niende: Higen; lange rejser; emigration; religion og filosofi; drøm- 
me og åndelige oplevelser; højere uddannelse; jura og retssager. 


Tiende: Status, karriere, stilling eller profession; rygte; faderen; over- 
ordnede; arbejdsgiver; monark; regering, dommer; eksekution og 
dom; en magtfuld person i den sag der spørges om. 


Elvte: Venner, håb og ønsker; ledsagere, kolleger, rådgivere, organi- 
sationer, foreninger, klubber; gruppeaktiviteter; lovgivning og lov- 
givere; stedbørn; adoption; spørgerens højeste ønske. 


ler; eksil; hemmelige fjender; hemmelige planer, nedbrydende 
virksomhed; attentat, mord og selvmord; kidnapning; heksekunst; 
alle former for sætten sig selv ud af spillet; store dyr. 


Planeternes betydning 

Solen: Livskraften. Solen symboliserer universets kreative energi. 
Den er skæbnepunktet i et hvilket som helst horoskop, og i horar 
astrologien har den særlig indflydelse over spørgerens liv og hans 
egentlige formål på det bevidsthedsniveau, hvor han i øjeblikket 
befinder sig. 


Månen: Respons. Månen repræsenterer spørgerens evne til at svare 
på, og tilpasse sig, de udfordringer som et liv på jorden fører med 
sig, Dette er grunden til at Månen betragtes som medsignifikator 
for spørgeren i alle spørgsmål. Månens position viser den mest 
sandsynlige måde, hvorpå personen vil reagere på den oplevelse, 
der danner baggrund for det stillede spørgsmål. 

Når der i et øjeblikshoroskop er et applikerende (tiltagende) 
gunstigt aspekt mellem Solen og Månen (og der ikke kommer an- 
dre himmellegemer i vejen før dette aspekt dannes), vil spørgeren 
reagere direkte og positivt på de krav hans individuelle skæbne stil- 
ler til ham. Intet kan derfor forhindre, at der vil komme en løsning 
på problemet. ; 


Merkur: Kommunikation. Merkur hersker over alt, der har med 
menneskelig kommunikation at gøre. : 


Venus: Besiddelser. Venus har med alle former for besiddelser at 
gore, inklusive den fysiske krop, bern og relationer til andre. Den 
har en godartet indflydelse. 


Mars: Individuation. Mars er forbundet med spørgerens behov for 
at udtrykke og understrege sit eget særpræg. Det er derfor vigtigt, at 
legge marke til Mars i forbindelse med spørgsmål der har med 
konkurrence eller direkte individuelle handlinger at gare. Mars for- 
bindes med den del af den menneskelige natur, der er grundlæg- 
gende aggressiv, og anses af den grund for at være ondartet. 


Jupiter: Higen. Jupiter kontrollerer alt, der er forbundet med eks- 
pansion af livsoplevelsen og generel berigelse af livet. Den er de 
mange muligheders planet, og har sædvanligvis en meget godartet 
indflydelse. - i i 


Saturn: Skelneevne. Saturn tvinger os til at se virkeligheden i øjnene 
og til at legge bånd på vore egne personlige ønsker. Han giver op- 
hav til moralske overvejelser og personlig begrænsning. Saturn be- 
tragtes som en ondartet og begrænsende indflydelse, men er i vir- 
keligheden en lærer, selvom de lektier han giver ofte er hårde og 
smertefulde. 


Uranus: Reformation. Uranus er ansvarlig for indflydelser der oplø- 
ser gældende tilstande og giver os mulighed for at tilpasse os nye 
omstændigheder og betingelser. Den virker ofte dramatisk, pludse- 
lig og uventet, og set på denne måde beskrives den ofte som ondar- 
tet. Den er dog en udfordrende indflydelse og kan vække et poten- 
tiale i individet, som vedkommende tidligere har været fuldstændig 
uvidende om. 


Neptun: Forædling. Neptun forædler oplevelser og opfordrer men- 
nesket til at opnå større grader af psykisk og åndelig bevidsthed og 
erfaring. Den kan dog også være bedragerisk og vag. Neptun er 
ansvarlig for selvbedrag, frygtsomme forestillinger og bekymrin- 


ger. 


Pluto: Transformation. Pluto transformerer alt, den kommer i kon- 
takt med. Den virker lidt på samme måde som Uranus, idet den er 
pludselig og uventet, og kan ødelægge eksisterende tilstande på et 
øjeblik, og efterlade personen forvirret og fuldstændig uden hold i 
tilværelsen. Den giver dog samtidig mulighed for genfødsel, så per- 
sonen kan rejse sig igen, og ligesom fugl Føniks, genopstå af øde- 
læggelsens aske. 


De tre sidste transpersonelle planeter symboliserer ofte hændelser, 
der direkte kan henføres til den tid vi lever i. Deres indflydelse er 
derfor uden for spørgerens personlige kontrol. Begynderen må 
bruge sin kunnen og fantasi for at relatere disse planetindflydelser 


til de særlige omstændigheder der præger det spørgsmål der vurde- 
res, 


Noter om husenes betydning 

Læg vel mærke til, at jeg altid placerer moderen under fjerde hus og 
faderen under tiende hus. Dette er et meget kontroversielt emne. 
Mange astrologer bytter om på disse herskerskaber og placerer fa- 
deren i fjerde og moderen i tiende hus. Jeg bliver nødt til at ind- 
rømme, at de gamle astrologer gjorde det samme. På dette punkt 
kan jeg altså ikke følge traditionen, men føler intet behov for at 
undskylde min påstand. Min anskuelse på dette område stammer fra 
entydige erfaringer, og der er ikke den ringeste tvivl i mit sind om, 
at moderen skal tilskrives fjerde hus og faderen tiende hus. 

Når du skal til at bestemme i hvilket hus det adspurgte hører 
hjemme, vil jeg råde dig fra, at du med det samme kaster dig over et 
hus og stædigt holder fast ved det. Gør dig nogle grundige overvej- 
elser om det aktuelle horoskop. Tillad dig selv at blive vejledt af ho- 
roskopet. Lad os antage, at en kvinde spørger til en partner, som 
hun har levet sammen med i et stykke tid. Skal vi så finde denne 
persons partner i syvende hus som en ægtefælle? I femte hus som en 
elsker? Måske endda i elvte hus som en ven? Du synes måske selv, at 
det burde være syvende hus, fordi forholdet mellem dem er vel- 
etableret og af længere varighed, men hvis øjeblikshoroskopet ty- 
deligt peger på femte hus, bliver du nødt til at bøje dig for himlens 
visdom. Det samme gælder, hvis der feks. stilles et spørgsmål om 
ægteskab, og der slet ikke er planeter i syvende hus, og hvis herske- 
ren over syvende hus overhovedet ikke synes at have forbindelse 
med sagen. I et sådant tilfælde bør du heller ikke være bange for at 
anvende det naturlige herskerskab, og at tage tegnet Vægten og 
dets hersker Venus med i betragtning. 

Syvende hus står for personer der er uden nærmere betegnelse. 
Dermed menes, at du ikke har nogen identificerbar relation til per- 
sonen. Lad os antage, at du i radioavisen får at vide, at et barn er 
forsvundet under mystiske omstændigheder. Du ønsker derfor at 
stille et spørgsmål om sagen (f.eks: »Hvad er sket med X?«). Da du 
- ikke har en personlig forbindelse med barnet, må det klassificeres 
som værende en person uden nærmere betegnelse, og hører derfor 
ind under 7. hus. 


i 
i 
I 
| 
| 


Fjerde hus står for alle former for afslutninger, derfor også den 
aktuelle sags afslutning og udfald. Der er to ting i øjeblikshorosko- 
pet, der viser hvordan en sag vil ende. Den første er, som allerede 
nævnt, det sidste aspekt Månen danner, inden hun forlader sit tegn. 
Den anden er den tilstand, som fjerde hus og dets hersker befinder 
sig i. Brug begge disse faktorer som en del af din endelige tolkning 
af horoskopet og sagens udfald, 


Aspekter 

I horar astrologien er det normalt kun de store aspekter, der tages i 
betragtning, dvs. konjunktion (0 grader), opposition (180 grader), 
trigon (120 grader), kvadrat (90 grader) og sextil (60 grader). Der 
foreligger dog mange vidnesbyrd om, at kvinkunsen (150 graders 
aspektet) også er vigtig, især i forbindelse med spørgsmål der har 
med sygdom at gøre. De små aspekter såsom halvkvadrat (45 gra- 
der), sesquikvadrat (135 grader), semisextil (30 grader) og kvinkuns 
(150 grader), ses generelt som indflydelser der bekræfter de store 
aspekter, men lades normalt ude af betragtning. Når vi skal bestem- 
me, om Månen går i tomgang, kan de små aspekter dog ikke uden 
videre ignoreres. 


Aspekternes orbis 2 

Hvilken orbis har aspekterne i et øjeblikshoroskop? Anvend i be- 
gyndelsen den samme orbis som du normalt bruger i et fødselsho- 
roskop, men husk, at vi i øjeblikshoroskopet har brug for større 
fleksibilitet. Applikerende (tiltagende) aspekter er de vigtigste, fordi 
de symboliserer det, der kan forventes at ske i forbindelse med det 
adspurgte. Det er derfor vigtigere, at de to signifikatorer danner et 
aspekt med hinanden, inden de forlader de tegn de befinder sig i, 
end at de i selve det øjeblik hvor spørgsmålet bliver stillet, står i et 
aspekt til hinanden inden for en eller anden generel orbis. Som 
nævnt indtager Månen en særstilling i horar astrologien. Det er til- 
ladt Månen at danne alle de aspekter hun kan, før hun skifter tegn. 
Dette gælder, ligegyldigt hvor langt hun er fra at danne aspektet når 
spørgsmålet stilles. Alle øjeblikshoroskopets applikerende aspekter 
er derfor vigtige, også selvom de er uden for den generelt anvendte 
orbis. i 


Retrograd signifikator 

Når en planet for en periode vandrer »baglæns« i ERE siges 
den at være retrograd. At de ydre planeter (Uranus, Neptun og Plu- 
to) er retrograde, har kun i sjældne tilfælde betydning i horar astro- 
logien. Da vi gør brug af de traditionelle herskere over tegnene, 
kan en hvilken som helst af de resterende planeter være signifikator 
for spørgeren, det adspurgte eller en anden person, der er involve- 
ret i den situation, som spørgsmålet drejer sig om. Hvis en signifika- 
tor for en person eller en ting er retrograd, vil det afspejle den til- 
stand, personen eller tingen befinder sig i. Hvis spørgsmålet f.eks. 
drejer sig om et mistet smykke, og Venus er smykkets signifikator 
og retrograd, afspejler dette, at smykket er tabt. Hvis en person f.eks. 
spørger, om det er klogt at foretage en vis handling, og den planet 
der er signifikator for ham er retrograd, så Kunne man sige, at den 
handling han overvejer, går imod hans normale natur, på samme 
måde som hans signifikator går imod sin normale retning. Det er 
klart, at den måde, vi tyder en retrograd planet på, vil variere, alt ef- 
ter hvilket spørgsmål der er tale om. Ovennævnte eksempler er 
blot grove generaliseringer. 

Mere specielt er det, når Merkur er retrograd. Når et spørgsmål 
stilles, og Merkur er retrograd, antyder det enten: a) at astrologen 
ikke er i besiddelse af alle facts, der har med sagen at gøre, og at der 
vil komme nye oplysninger om sagen, og/eller b) at spørgeren vil 
kunne skifte mening og vælge ikke at forfølge sagen yderligere. 

Her skal det indskydes, at ligegyldigt hvilken planet, der er signi- 
fikator for spørgeren, så vil Merkur altid have noget at sige om 
spørgerens sindstilstand på det tidspunkt spørgsmålet blev stillet. 
Hvis Merkur feks. er forbrændt, er spørgeren måske helt uden 
selvtillid. Hvis Merkur er under Solens stråler, vil han heller ikke 
have særlig megen selvtillid, og hvis Merkur er i sjette hus (især hvis 
den er tæt ved husspidsen), vil spørgeren sædvanligvis være så be- 
kymret, at helbredet lider under det. 

Det hænder af og til, at spørgsmålets formulering ikke svarer til 
spørgerens virkelige problem. En ung kvinde der spørger: »Vil jeg 
nogensinde få en familie2«, mener måske i virkeligheden: »Er jeg 
gravid». Astrologen bør altid sikre sig, at han ved så meget om situ- 
ationen som overhovedet muligt, men horoskopet kan alligevel 
vise tegn på hemmeligheder. Som nævnt ovenfor, kan en retrograd 

Merkur feks. vise, at der vil komme nye oplysninger i sagen. Det 
samme kan gælde hvis stumme tegn er fremtrædende i horoskopet. 
Dette kan være et tegn på, at spørgeren ikke fortæller alt. De stum- 
me tegn er de af dyrekredsens tegn, der tilhører dyr, der ingen 
stemme har, dvs. vandtegnene (Krebsen, Skorpionen, og Fiskene). 
Læg især mærke til Ascendanten, Månen samt signifikatorerne for 
spørgeren og det adspurgte. Jo flere af disse faktorer, der befinder 
sig i stumme tegn, jo større sandsynlighed er der for hemmelighol- 


delse, 


Forberedelse — Tredje trin 

1. Beregn de store aspekter, men medtag kvinkunsen. Brug den 
normalt accepterede orbis, dvs. 8 grader for konjunktioner, op- 
positioner og trigoner, 6 grader for sextiler og 2 grader for kvin- 
kunser. Læg især mærke til de applikerende (tiltagende) aspekter, 
der bliver eksakte inden for de tegn som planeterne står i. Tillad 
Månen at danne ethvert aspekt hun kan, inden hun forlader sit 
tegn. 

2. Læg mærke til, om en planet er forbrændt, under Solens stråler 
eller er retrograd. Dette gælder især Merkur. 

3. Tænk grundigt over spørgsmålets karakter og beslut hvilket hus 
det adspurgte hører under. 

4. Vælg signifikatorerne. Ascendantherskeren er signifikator for 
spørgeren, og herskeren over det valgte hus er signifikator for 
det adspurgte, Brug altid Månen som medsignifikator for spørge- 
ren, medmindre Månen er signifikator for det adspurgte. 

5, Isolér og bestem sekundære signifikatorer. Sekundære signifika- 
torer kan være en planet, der enten står i det hus, der har med det 
adspurgte at gøre, eller som står i det tegn, der er naturlig hersker 
over huset. Find også de naturlige medsignifikatorer, dvs. planeter 
der er naturlige herskere over det adspurgtes hus. 


Forberedelsen til øjeblikshoroskopets tolkning er nu færdig, og vi 
kan begynde selve tolkningen af horoskopet. 


aq 


4 - Perfektion 


Det er astrologens mål gennem en vurdering af horoskopet at finde 
frem til, som William Lilly udtrykte det: »Om den sag, der spørges 
om, når til perfektion, ja eller nej« 

Perfektion af et spørgsmål betyder, at spørgsmålets svar er be- 
kræftende. Perfektion kan ske på fem forskellige måder. Alle fem 
perfektionsmåder repræsenterer velprøvede regler, der stammer- 
helt tilbage fra gammel tid. Perfektion kan ske på følgende måder: 


1. Konjunktion: Når signifikatorerne for spørgeren og det adspurgte 
danner en applikerende (tiltagende) konjunktion i første hus eller 
i et andet hjørnehus (dvs. fjerde, syvende eller tiende hus), vil sa- 
gen der spørges om blive fuldbyrdet. Dette gælder kun, såfremt 
de to planeters kontakt ikke bliver forstyrret af en anden planets 
indblanding. Perfektionen vil ske hurtigt, hvis signifikatorernes 
bevægelse er hurtig, og hvis de står stærkt i tegn, men vil tage 
længere tid hvis konjunktionen sker i faste huse (dvs. i andet, 
femte, ottende eller elvte hus). Hvis konjunktionen finder sted i 
et bevægeligt hus (dvs. i tredje, sjette, niende eller tolvte hus) vil 
det tage lang tid, før sagen når til perfektion, og denne e opnås kun 
med stort besvær. 

2. Sextil og trigon: Når de primære signifikatorer danner en applike- 
rende sextil eller trigon til hinanden, samtidig med at begge sig- 
nifikatorer står stærkt. Aspektet mellem signifikatorerne skal 
kunne dannes direkte, og andre planeters ugunstige aspekter må 
under ingen omstændigheder forstyrre dannelsen af perfektions- 
aspektet mellem signifikatorerne. 

3. Kvadrat og opposition: Der kan blive tale om perfektion, hvis signi- 
fikatorerne danner en applikerende kvadrat eller opposition til 
hinanden, men dette sker kun, hvis begge planeter står i hjørne- 
hus, er stærke i tegn og ikke er retrograde. Hvis signifikatorerne 
danner en opposition kan sagen nå til perfektion, men kun med 


Figur 4. Overførsel og samling af lys. 


(1) Overførsel af lys. I dette eksempel separerer Venus fra en konjunktion med Jupi- 
ter. Samtidig applikerer Månen i sextil til Jupiter og derefter til Venus. Månen 
overfører derfor Jupiters lys tilbage til Venus, og gør derved Venus Jupiter kon- 
junktionen aktiv igen. 


meget store omkostninger, og spørgeren vil vere tilbøjelig til at 
fortryde, at sagen overhovedet blev gennemført. 

4. Overførsel af lys: Overførsel af lys sker, når signifikatorerne for 
spørgeren og det adspurgte står i et separerende (aftagende), og 
dermed overstået, gunstigt aspekt til hinanden, samtidig med, at 
en tredje og hurtigeregående planet danner et applikerende aspekt, 
først til den ene signifikator, og derefter til den anden. Den tredje 
planet giver det separerende aspekt mellem signifikatorerne for- 
nyet kraft. 

Denne definition på overførsel af lys er moderne, og mindre 
krævende end den klassiske definition. I denne kræves, at signifi- 
katorerne for spørgeren og det adspurgte befinder sig i en afta- 
gende konjunktion, sextil eller trigon til hinanden, samtidig med 


(2) Overførsel af lys. I dette eksempel separerer Venus fra en konjunktion med Jupi- 
ter, Samtidig separerer Månen fra en sextil til Jupiter og applikerer i sextil til Ve- 
nus. Månen overfører derfor Jupiters lys tilbage til Venus. Det er denne form for 
overførsel af lys, jeg betragter som den mest rigtige. 


at en tredje og hurtigere planet står i et separerende aspekt til den 
ene af signifikatorerne, og derefter danner et applikerende aspekt 
til den anden signifikator. Den hurtiggående planet må ikke dan- 
ne aspekter til andre planeter, mens den bevæger sig fra den ene 
signifikator til den anden. De gamle regler kræver endda, at den 
hurtiggående planet skal have en reception i tegn, element eller 
term til den af signifikatorerne den separerer fra. (Se forklaringen 
nedenfor under »reception«): Denne hurtiggående planet siges at 
føre energien fra den ene signifikator tilbage til den anden. Den 
gør det allerede overståede aspekt aktivt igen. i 
5. Samling af lys: Når signifikatorerne for spørgeren og det adspurg- 
- te ikke danner aspekt til hinanden, men derimod begge danner et 

(3) Samling af lys. I dette eksempel står Månen og Venus ikke i aspekt til hinanden, 
men de applikerer begge til Saturn. Saturn siges derfor at samle Månens og Venus’ 
lys, og han kan derfor få disse to planeter til at forliges. 


applikerende (tiltagende) aspekt til en tredje planet (hvis bevæ- 
gelse er langsommere end signifikatorernes), siges den tredje pla- 
net at »samle begge signifikatorers lyse, og kan derigennem brin- 
ge sagen til perfektion. Det siger sig selv, at den planet, der samler 
lyset, må stå længere inde i tegnet end signifikatorerne. 

Ligesom det er tilfældet med overførsel af lys, krævede de 
gamle astrologer, at der skulle foreligge en eller anden form for 
reception mellem signifikatorerne og den tredje planet. 


Jeg vil afstå fra at komme med yderligere kommentarer omkring 
disse grundlæggende regler for perfektion. Der er tale om vel- 


41 


fungerende og solide horar astrologiske regler, og ethvert værk 
om emnet vil være nødt til at nævne dem. Når vi senere skal vur- 
dere eksempelhoroskoperne, vil det ses; hvordan disse regler fun- 


gerer i praksis. Jeg vil nu gennemgå endnu to måder, hvorpå per- 


fektion kan opnås. 
6. Gensidig applikation: Når aspektet mellem signifikatorerne er sepa- 
rerende eller uden for orbis, men den ene af signifikatorerne er 


retrograd og derfor applikerer til den anden signifikator, siges' 


planeterne at stå i gensidig applikation, fordi de to signifikatorer be-. 
væger sig mod hinanden, hvilket giver mulighed for perfektion. 
(Denne perfektionsmåde er nævnt i bogen Simplified Horary Astro- 
logy af Ivy Goldstein-Jacobson.) 

7. Himmellysene applikerer gunstigt til hinanden: Når Månen har en 
applikerende sextil eller trigon til Solen er det, ifølge min erfa- 
ring, en meget stærk indikation på perfektion, sandsynligvis den 
kraftigste af dem alle. Også i dette tilfælde gælder det, at en tredje 


planet ikke må forstyrre dannelsen af aspektet mellem Solen og - 


Månen. Jeg har kun oplevet at denne form for perfektion ikke 
virker, når Solen eller Månen har stået på ondartede fiksstjerner. 


Gensidig reception 
Når to planeter står i hinandens herskertegn, siges disse planer at stå 


i gensidig reception (engelsk: mutual reception). Når vi tolker et øje- ` 


blikshoroskop, kan vi tillade de to planeter, der står i reception, at 
bytte plads. De flytter derved til de tegn, hvor de selv er herskere, 
og kommer derfor til at stå meget stærkt. De to planeter beholder 
dog deres oprindelige gradtal. Når der optræder reception, giver 
det sædvanligvis spørgeren mulighed for at træffe et valg i forbin- 
delse med spørgsmålet. En gensidig reception lover ofte, at en tred- 
je person vil yde assistance i forbindelse med sagen. Receptionen 
kan også anvise en mulig flugtvej ud af en vanskelig situation En 
reception hjælper ofte til perfektion, men er ikke nok i sig selv. 

Moderne astrologer har begrænset begrebet reception til kun at 
omfatte ovenstående tilfælde. Jeg har dog selv gjort den erfaring, at 
, begrebet kan udvides til også at gælde i følgende tilfælde: 


1. Når to planeter befinder sig i hinandens herskertegn (som oven- - 


for beskrevet), f.eks. Merkur i Vægten og Venus i Tvillingerne. 


2. Når to planeter befinder sig i hinandens eksaltationstegn, f.eks. 
Mars i Krebsen og Jupiter i Stenbukken. g 

3. Når den ene planet står i den anden planets herskertegn, mens 
den anden planet står i den første planets eksaltationstegn, feks. 
Jupiter i Vægten og Saturn i Skytten. 


Vore astrologiske forfædre gik endnu videre: De anerkendte endog 
” gensidig reception i element, term og fase. 

Der eksisterer derfor i alt syv forskellige måder, som perfektion 
kan optræde på. Receptioner giver ikke perfektion, men kan være 
en stor hjælp. ‘ 

Jeg har allerede nævnt, at konjunktionen mellem Solen og Månen 
(Nymåne) i den traditionelle horar astrologi anses for at være et 
meget ondartet aspekt. Det er særlig vanskeligt, hvis Månen danner 
et applikerende aspekt til Solen. Nymånen forhindrer dog ikke 
nødvendigvis perfektion. Den franske astrolog, Denis Labouré, an- 
ser Nymånen for at være så magtfuld og kraftig, at det hus som 
Nymånen falder i, ikke kan styre indflydelsen. Denne stærke og 
forbrændte energi skaber derfor en eller anden form for abnormi- 
tet. 

Lad os nu vende tilbage til Figur 1. Du vil måske huske, at vi 
fandt følgende primære signifikatorer. Saturn (hersker over spørge- 

` ren), Jupiter (hersker over det adspurgte) og Månen (medsignifika- 
tor for spørgeren). Vi fandt også følgende sekundære signifikatorer. 
Merkur-Neptun konjunktionen i det hus der har med det adspurg- 
te at gøre (tiende hus). 

Jupiter danner en vid separerende sextil til Saturn, og selvom Ju- 
piter (der normalt går hurtigere end Saturn) befinder sig i en senere 
grad end Saturn, er han faktisk retrograd, og er derfor på vej tilbage 
til den eksakte sextil til Saturn. Her er altså tale om et eksempel på 
den sjette af de syv perfektionsmader: Gensidig applikation. Men før 
vi kan acceptere dette som et sikkert tegn på succes, må vi sikre os, 
at den retrograde Jupiter virkelig når at gøre sextilen til Saturn 
eksakt, før han bliver direkte igen. I ephemeriden for 1977 ser vi, at 
det eksakte aspekt virkelig bliver dannet, og vi kan derfor tro på , 
den lovede succes. Relationen mellem de to planeter gøres endnu 
stærkere af, at Jupiter har stor værdighed, fordi den står i sit eksalta- 


tionstegn Krebsen. Vi har derfor allerede fundet meget stærke hen- 
visninger til, at det adspurgte vil kunne opnås. 

Månen, der står i første hus, danner en applikerende trigon til So- 
len. Månen mangler at bevæge sig 13 grader før trigonen er eksakt, - 
men som jeg tidligere har forklaret, tillader vi Månen at danne alle 
de aspekter hun kan, før hun (eller den planet hun applikerer til) går 
ud af sit tegn. Da Månen bevæger sig cirka 13 grader pr. dag, og So- 
len kun bevæger sig 1 grad pr. dag, er det indlysende, at trigonen 
bliver eksakt, før Solen når at gå ud af Skorpionen. Månen applike- 
rer kun til denne trigon, så ingen andre planeter griber forstyrrende 
ind. Samme aspekt er det sidste aspekt Månen danner, inden hun går 
ud af Fiskene. Der er således tale om den syvende perfektionsmåde: 
En uforstyrret applikerende trigon mellem himmellysene. Dette er 
endnu et tegn på succes i forbindelse med spørgsmålet. Dette er ri- 
geligt til en sikker tolkning. Svaret må blive: »Ja, spørgeren vil få 
stillingenk, 


Hvad skete der? 
Da jeg havde tegnet horoskopet, blev jeg helt optimistisk af de stær- 
ke tegn på succes det indeholdt. Jeg skrev derfor til firmaet og gav 
udtryk for min store interesse for den stilling, jeg vidste var ledig. 
Senere fik jeg med posten en invitation til en uforpligtende samtale 
om stillingen. Samtalen fandt sted den 28. november, og før den var 
overstået, blev jeg mundtligt tilbudt stillingen, og sagde ja. Jeg op- 
sagde straks min daværende stilling pr. 28. december, og efter jule- 
ferien begyndte jeg at arbejde for det andet bryggeri. I skrivende 
stund har jeg endnu ikke haft grund til at fortryde dette jobskift. 

Men hvad med Merkur-Neptun konjunktionen i tiende hus? 
Den har jeg ikke sagt noget om. Der er ikke tale om noget nemt 
aspekt, for Neptun betragtes för det meste som en ondartet indfly- 
delse. Aspektet beskriver faktisk mit forhold til mine daværende ar- 
bejdsgivere meget godt, men beskriver også min sindstilstand da 
spørgsmålet blev stillet. Merkur’ er på vej ind i den eksakte kon- 
junktion til Neptun, og dette peger på, at et'eller andet er ved at ske 
— men hvad? 

Der viste sig at være tale om forvirret (Neptun) kommunikation 
(Merkur)! Jeg var blevet tilbudt stillingen mundtligt, og jeg havde 
accepteret mundtligt. Firmaet ønskede, at jeg skulle begynde umid- 

delbart efter jul, så jeg var tvunget til at opsige min gamle stilling 
før jeg havde modtaget en formel skriftlig kontrakt på den nye stil- 
ling. Man havde lovet mig, at jeg ville modtage kontrakten i løbet 
af tre dage. Da jeg havde ventet i ti dage på brevet med kontrakten, 
begyndte jeg at blive urolig. Firmaet bedyrede, at kontrakten var 
sendt, men den kom faktisk aldrig frem. Til sidst gik jeg hen til fir- 
maets personalekontor og ventede mens de fremstillede en ny 
kontrakt. Der var altså tale om en vis forvirring i forbindelse med 
papirarbejde (Merkur konjunktion Neptun), og jeg var i længere tid 
meget bekymret over, at jeg havde sagt min gamle stilling op, uden 
at være fuldstændig sikker på at få den nye. Mine bekymringer viste 
sig i sidste ende at være ubegrundede, men de var meget virkelige 
og ubehagelige for mig på det tidspunkt. 

Det er interessant, at sextilen mellem de primære signifikatorer 
(Jupiter og Saturn) blev eksakt på samme tid som jeg officielt op- 
hørte med at være ansat hos mit gamle firma, nemlig den 29. de- 
cember 1977, midnat. 

I forbindelse med dette horoskop er der endnu to ting, der bør 
nævnes. For det første står Månen og Jupiter i reception. Månen står 
i Jupiters herskertegn, og Jupiter står i Månens herskertegn. Mulig- 
heden for at få denne stilling fik jeg gennem en ven, og Jupiter er 
hersker over elvte hus (venner). Månen er min medsignifikator, og 
dette understreges yderligere af, at hun står i 1. hus — mit eget hus. 
Hvis jeg (Månen) bytter tegn med Jupiter, som man kan gøre når 
der er tale om en gensidig reception, flytter jeg fra 17 grader Fisk til 
17 grader Krebs, dvs. over på 6. husspids. Jeg frigøres derved fra en 
elendig og ubetydelig position (Merkur i Fiskene, indelukket) og 
får i stedet lov til at sidde magtfuldt på sjette husspids, der er tilknyt- 
tet helbred og ansættelse. På samme måde flyttes Jupiter over i 5 
grader Fisk i første hus, hvor dens indflydelse er magtfuld på en 
hemmelig måde. Betydningen af denne reception er, at en ven til- 
byder mig en chance, som jeg drager nytte af. For øvrigt blev mit 
helbred forbedret af denne ændring. Det gjorde det af to grunde. 
For det første var jeg meget mere tilfreds og mere glad end jeg læn- 
ge havde været, og for det andet ophørte mit store daglige forbrug 
af alkohol. 

Den sidste bemærkning, jeg vil gore om dette horoskop, drejer 
sig om fjerde hus. Det fjerde hus har i alle øjeblikshoroskoper med 

sagens afslutning og endelige udfald at gøre. Der er ingen planeter i 
fjerde hus i dette horoskop, men herskeren over fjerde hus er Mer- 
kur. Merkur danner to aspekter før han går ud af Skytten, nemlig 
konjunktionen til Neptun og sextilen til Pluto. Sagen endte med, at 
jeg forlod mit tidligere job (Neptun i tiende) og opnåede en gunstig 
transformation på det karrieremæssige område (Merkur i tiende hus 
i sextil til Pluto). 

Læg vel mærke til, at vi fik en klar besked. om resultatet af 
spørgsmålet ved hjælp af den gensidige applikation mellem de to 
signifikatorer og himmellysenes gunstige applikation. Svaret på 
spørgsmålet var ja, endda to gange. De andre indikationer er af un- 
derordnet betydning, og står derfor på ingen måde i vejen for et 
heldigt resultat. De sekundære signifikatorer giver ofte yderligere 
information om baggrunden for spørgsmålet, men det er vigtigt at 
huske på, at man ved tolkningen altid skal lægge størst vægt på de 
primære signifikatorer. 

Nok om Figur 1. 


Figur 5: »Vil jeg stille op til valget, og vil jeg vinde?« 
Da John stillede dette spørgsmål sad han som formand i distriktsrå- 
det. Spørgsmålet blev stillet cirka fem måneder før distriktsrådsval- 
get og Labourpartiet stod i lav kurs. Johns spørgsmål består egentlig 
af to forskellige dele. Det første spørgsmål lyder: »Vil jeg stille op til 
valget? Her drejer det sig ikke kun om et genvalg, for før John i 
det hele taget kunne opstille til genvalg, skulle en komité opstille 
ham som kandidat. Han kunne derfor kun stille op til valget, og 
måske vinde dette, hvis han kom gennem dette første nåleøje. Der- 
for lyder den anden del af spørgsmålet: »Vil jeg vinde?«. Vi er nødt 
til at lade horoskopet gå igennem de indledende trin, før vi begyn- 
der at tolke det. i 

Horoskopet er gyldigt og kan tydes. Ascendanten ligger hverken 
for tidligt eller for sent i tegnet, Saturn er hverken i første eller sy- 
vende hus, Ascendant og Måne går ikke i tomgang. 

John er spørgeren, så han er vist af Ascendanten, og hans primære 

ifikator er derfor Merkur, Ascendantherskeren. Men hvilke 

huse hersker over valg? Hvilket hus har med det adspurgte at gøre? 
Status hører under tiende hus, fordi dette er huset for rygte og of- 
fentlighed. Et valg er dog en form for konkurrence og må derfor 

Figur 5. sVil jeg stille op til valget og vil jeg vinde?« 
20.09.1978, kl. 20:55:00 GMT, 51°46’ n.br., 028' vl. 


høre under femte hus. Dette spørgsmål hører derfor både ind under 
tiende og femte hus. Dette er et godt eksempel på, hvorledes selve 
horoskopet kan vejlede astrologen. Vi ser her et kraftigt fremhævet 
femte hus. Herskeren over spørgeren (Merkur) befinder sig i femte 
hus, sammen med Saturn som både er hersker over øjeblikshoro- 
skopets tiende hus og dyrekredsens tiende tegn (Stenbukken). Solen 
befinder sig også i femte hus, sammen med den nordlige Måneknu- 
de. Selve horoskopet fortæller os simpelthen, at dette spørgsmål ho- 
vedsageligt drejer sig om femte hus. 

Hvis vi accepterer horoskopets råd, og tillader det adspurgte at 
være styret af femte hus, så har vi en situation, hvor Merkur hersker 
både over spørgeren, og det adspurgte. Ascendanten står jo i Tvil- 
lingerne, mens Jomfruen er på femte husspids. Månen bliver derfor 

den primære signifikator for spørgeren, mens Merkur bliver pri- 
mer signifikator for det adspurgte. Selvom vi foretager dette kunst- 
greb, er Merkur ikke helt uden betydning for spørgeren, idet Mer- 
kur stadig vil beskrive hans tilstand, især hans sindstilstand. Solen må 
betragtes som sekundær signifikator, fordi han befinder sig i femte 
hus (det er Løvens naturlige hus, der hvor Solen kan siges at være 
»hjemme hos sig selva). Saturn må også betragtes som sekundær sig- 
nifikator, fordi han hersker over tiende hus og står på femte hus- 
spids. Vi har nu foretaget de primære overvejelser, og kan fortsætte 
med at vurdere horoskopet og forsøge at nå frem til en tolkning. 

Hvis du lægger mærke til Merkur, vil du opdage, at han applike- 
rer til en konjunktion med Solen. Faktisk befinder han sig inden for 
81 grad fra Solen. Merkur er derfor forbrændt og meget svækket, 
selv om han står i sit eksaltationstegn. Denne position viser spørge- 
rens manglende selvtillid. John er forbrændt og føler sig derfor 
svag, Når vi undersøger ephemeriden opdager vi dog, at den eksak- 
te konjunktion mellem Merkur og Solen ikke når at finde sted i 
Jomfruens tegn, da Merkur ikke bevæger sig hurtigt nok, til at nå 
frem til Solen, før den går ind i Vægten. Den eksakte konjunktion 
finder altså sted i Vegtens tegn, hvilket svækker forbrændingens 
negative virkning. : 

Månen er indelukket i 12. hus. Dette hus er ikke gunstigt, det er 
generelt uheldigt og forbundet med selvopofrelse, bindinger, hem- 
melige fjender, osv. Månens grundbetydning er offentligheden, el- 
ler i dette tilfælde: vælgerne. Månen står stærkt, fordi hun står i Ty- 
ren, hvor hun er eksalteret. Hun står i en næsten eksakt trigon til 
Merkur og applikerer også i trigon til Solen. Hun danner ikke andre 
aspekter, og trigonen til Solen er det sidste aspekt hun danner, før 
hun går ud af tegnet. 

Vi har nu næsten to veje til perfektion. Signifikatoren for spørge- 
ren (Månen) og signifikatoren for det adspurgte (Merkur) er ikke i 
et egentligt applikerende gunstigt aspekt, men det er meget tæt på at 
være helt eksakt, faktisk kun 4 bueminutter. Jeg er derfor tilbøjelig 
til at anse det for at være helt eksakt. Som en anden mulighed for 
perfektion har vi en gunstig applikation mellem Solen og Månen. 
Månen står stærkt i tegn og danner trigon til Solen i femte hus, det 
adspurgtes hus. Ja, han vil vinde, for han vil både blive genopstillet 
af komiteen og blive genvalgt. i 

Bemærk, at Solen er hersker over fjerde hus, og som jeg tidligere 
har nævnt, viser fjerde hus hvordan udfaldet bliver. Også Månens 
sidste aspekt antyder hvorledes sagen vil ende. Under alle omstæn-. 
digheder henviser Sol-Måne trigonen til succes. 

At sidde i et distriktsråd er en form for offentlig tjeneste og kræ- 
ver, at man ofrer megen fritid. Det er derfor slet ikke urimeligt, at 
vi her har Månen i tolvte hus (opofrelse) i applikerende gunstigt 
aspekt til Solen i Jomfruen (tjeneste). 

Jeg fortalte John, at han ville få succes med begge dele, og han 
begyndte at forberede sig på den forestående kamp. Han blev gen- 
opstillet af komiteen, og den 3. maj 1979, samme dag som valget til 
underhuset, blev han genvalgt som formand i distriktsrådet. Han 
vandt med stort stemmeflertal; vælgerne (Månen) gav ham mulig- 
hed for at vinde (Solen i femte). 


John havde altså succes fordi: 

1. En stærk Måne applikerede i trigon til Solen, uden indblanding 
fra andre planeter, mens Solen stod i det hus der hersker over det 
adspurgte. 

2. Spørgerens signifikator var i eksakt (bortset fra 4 bueminutter) 
trigon til signifikatoren for det adspurgte. 

3. Månens trigon til Solen pegede på hvordan sagen ville slutte, for- 
di Solen er hersker over horoskopets fjerde hus, og fordi trigo- 
nen til Solen var Månens sidste aspekt i tegnet. 


Disse faktorer vejede stærkere end den forbrændte Merkur, Saturns 
tvivlsomme position på femte husspids og den uheldige Måneposi- 
tion i tolvte hus. Som et sidste punkt kan nævnes, at den nordlige 
Måneknude, der betragtes som godartet, forstærkede Solens posi- 
tion idet den er mindre end én grad fra at være i eksakt konjunktion 
med Solen. 

Det er ikke urimeligt, hvis begynderen får lyst til at kritisere den 
måde jeg har valgt at omgås Måne-Merkur trigonen på. Man kan 
fristes til at mene, at man må acceptere at aspektet enten er applike- 
rende eller separerende, hvor det applikerende aspekt viser hen til no- 
get der vil ske, mens det separerende aspekt viser hen til noget der er 
sket. Hvordan i alverden kan jeg så tillade mig at tyde på begge må- 

der på én gang? Du er i din fulde ret til at stille et sådant spørgsmål, 
men før jeg kan forklare dette, må jeg forudsætte visse ting. 

Det oprindelige spørgsmål drejede sig om to ting, komiteens 
genopstilling og det egentlige genvalg. Det var jo sådan spørgsmålet 
blev stillet. Mulighederne bliver altså: Enten genopstiller komiteen 
ham, eller de genopstiller ham ikke. Hvis han genopstilles, vil han 
senere enten vinde eller tabe valget. Signifikatoren for spørgeren 
(Månen) har to aspekter der er værd at undersøge, trigonen til Mer- 
kur og trigonen til Solen. Aspektet til Merkur hentyder, efter min 
mening, til genopstillingen, mens aspektet til Solen har med selve 
genvalget at gøre. Det faktum, at Månen netop separerer fra trigo- 
nen til Merkur synes at fortælle mig, at spørgerens genopstilling al- 
lerede var vedtaget da spørgsmålet blev stillet. Formaliteterne var 
måske endnu ikke helt i orden, men han vidste, at komiteen ville 
give ham den støtte, han skulle bruge for at blive genopstillet. Der 
er absolut ikke tale om ubegrundede antagelser fra min side. Jeg gør 
intet forsøg på at tilpasse horoskopet til situationen. Jeg kender 
spørgeren godt, og jeg havde på dette tidspunkt en ganske klar for- 
nemmelse af hans politiske renommé. Under alle omstændigheder 
kan de ting, horoskopet siger, ikke diskuteres. Situationen må sim- 
pelthen have været sådan, som horoskopet beskriver den. 


Figur 6: »Vil jeg miste mit kørekort?« 

Dette spørgsmål blev oprindeligt stillet til Sheila MacLeod, som bad 
mig tolke-horoskopet. Jeg er taknemmelig for hendes tilladelse til at 
bruge det her. ; 

Spørgeren var blevet kaldt i retten på grund af en overtrædelse af 
hastighedsbegrænsningerne. Da. det var hans tredje forseelse inden 
for de sidste to år, og da der var tale om en helt overdreven hastig- 
hed, var han bange for at miste sit kørekort. Han havde et job, hvor 
han var helt afhængig af at kunne køre bil, og var derfor meget be- 
kymret. 

Horoskopet kan tydes, men Månen går i tomgang: Det er ganske 
vist rigtigt, at Månen danner en halvsextil til Jupiter inden den for- 
lader tegnet, men i den traditionelle horar astrologi tages der ikke så 
meget hensyn til de små aspekter, så man kan derfor alligevel sige, 
at Månen går i tomgang. 

Vi kan forvente, at ethvert øjeblikshoroskop beskriver den til- 

Figur 6. »Vil jeg miste mit kørekort?« 
23.07.1976, kL 14:21:00 GMT, London. 


stand spørgeren befinder sig i. Da Ascendanten ligger i Skorpionen, 
er Mars signifikator for spørgeren. Mars står i tiende hus i Jomfru- 
en, og danner en applikerende kvadrat til Neptun i første hus i 
Skytten. Vi kan derfor sige, at personen er meget bekymret (Nep- 
tun) over de konsekvenser en eventuel retssag (Skytten) vil få for 
hans karriere (tiende hus). En dom vil forhindre ham i at udføre 
(Mars) sit job ordentligt (Jomfruen og tiende hus). Næppe overra- 
skende ses spørgeren at befinde sig i en tilstand, der langtfra er lyk- 
kelig. 

Men hvordan finder vi signifikatoren for kørekortet? Planeten 
Merkur er den naturlige hersker over dokumenter (Merkur er na- 
turlig medsignifikator). Det samme gælder for tegnet Tvillingerne 

og horoskopets tredje hus. Månen står i Tvillingerne, men hun går i 
tomgang, så hun kan ikke symbolisere kørekortet. Vi står derfor til- 
bage med Merkur og Saturn, hvor den førstnævnte er den naturlige 
hersker over tredje hus (dokumenter), mens den sidstnævnte er 
hersker over dette horoskops tredje hus. Begge disse planeter befin- 
der sig i niende hus, der blandt mange andre ting, også symboliserer 
retsvæsenet. 

Er det ikke påfaldende, at vi i et spørgsmål om et retsgyldigt do- 
kument finder to af de mulige signifikatorer placeret i det hus, der 
netop har med retsvæsen at gøre? Her kan du se, hvordan horosko- 
pet virkelig kan hjælpe astrologen. Fordi Merkur er den naturlige 
hersker over det adspurgte, mente jeg, at Merkur i dette tilfælde 
havde størst krav på at blive udpeget som signifikator for kørekor- 
tet. Da Merkur oven i købet er på vej væk fra Saturn, ser vi hvor 
godt horoskopet beskriver et kørekort, der er belastet af tidligere 
forseelser. Venus er også vigtig, og det faktum, at Merkur er på vej 
hen for at møde hende, må have en vis betydning. Venus repræsen- 
terer måske spørgerens rådgivere, for Venus er hersker over huset 
for venner og rådgivere, det elvte hus. Hun står i niende hus, og vi 
kan derfor sige, at der er tale om juridiske rådgivere. Merkur er også 
hersker over tiende hus, der står for selve retssalen. Denne konjunk- 
tion må simpelthen være godartet. 

Husk også på, at svaret på et spørgsmål der stilles, når Månen går i 
tomgang altid er: »Det bliver ikke til noget«. Spørgsmålet lyder: »Vil 
jeg miste mit kørekort?«. Astrologen svarer: »Det bliver ikke til no- 
get«. Derfor vil spørgeren ikke miste sit kørekort. i 

Jupiter står i et hjørnehus i Tyren. Da Jupiter er hersker over fjer- 
de hus, der står for sagens afslutning, er dette et tegn på et lykkeligt 
udfald, men sandsynligvis også på en meget bekostelig afslutning, 
da Jupiter er hersker over andet hus og står i dyrekredsens andet 
tegn, Tyren. 

Jeg tolkede horoskopet sådan, at spørgeren ikke ville miste sit kø- 
rekort, og at han burde udskyde retssagen så længe som muligt, for 
jo længere Merkur kommer væk fra Saturn (symbolsk), jo bedre vil 
udfaldet blive. 

Sagen kom for retten den 21. september 1976. Spørgeren miste- 
de ikke sit kørekort, men fik en meget stor bøde. På denne måde 

gav en Måne i tomgang anledning til en positiv tolkning af horo- 
skopet. 

Bemærk, På det tidspunkt hvor dette horoskop blev tydet, regne- 
de jeg'ikke med de mindre aspekter, når jeg bedømte om Månen 
gik i tomgang eller ikke. Senere har erfaringen lært mig, at mindre 
aspekter ikke kan lades ude af betragtning. 


Figur 7: »Er det, jeg har fået fortalt, sandt?« 

Før postvæsenet, telefonen og radiokommunikationen holdt sit 
indtog, var nyheder meget lang tid om at komme fra sted til sted, 
og meget ofte viste det sig, at en besked var forkert, når den endelig 
nåede frem. Dengang havde astrologer sandsynligvis nok at gøre 
med at svare på spørgsmål som ovenstående. På trods af de moder- 

Figur 7. »Er det, jeg har fået fortalt, sandtå« 
24.06.1978, kl. 18:00:00 GMT, 51'46" nbr, 0°28 vL 

ne kommunikationsformer kan der stadig opstå et behov for at sva- 
re på sådanne spørgsmål. 

En smuk sommereftermiddag var jeg til en velgørenhedsfest i en 
engelsk landsby. Jeg glædede mig til at møde en kvindelig bekengt, 
der skulle legge tarotkort i et af markedsteltene. Jeg vidste, at hun 
seriøst studerede tarotkort, og var i besiddelse af stærke psykiske 
evner. Jeg smed al forsigtighed over bord, donerede 50 pence til 
den gode sag og udsatte mig selv for at få lagt en stjerne. Jeg var 
ikke særligt begejstret for det jeg fik at vide, og det var en meget 
bekymret astrolog der forlod teltet. Dette tarotoplæg spøgte så me- 
get i min hjerne, at jeg stillede, ovenstående spørgsmål da jeg kom 
hjem. 

Det er forbløffende så tydeligt horoskopet beskriver situationen. 
Jeg repræsenteres af Jupiter (hersker over første hus), min kvindeli- 
ge bekendte er Merkur (hersker over syvende). Kunstneren, hvad 
enten der er tale om en kortlægger, en astrolog, et medium eller 
hvad det nu kan være, hører altid ind under syvende hus. Prøv at 
lægge mærke til, hvordan vi begge to sidder i det mystiske ottende 
hus i det psykiske tegn Krebsen. Se også hvordan Merkur separerer 
fra Jupiter, hvilket så nydeligt symboliserer den korttydning der 
netop har fundet sted. Neptun i første hus viser min bekymrede til- 
stand, og denne bakkes op af Månens separation fra oppositionen til 
Saturn. 

Månen går i tomgang i tredje hus, huset for rygter, sladder, rap- 
porter, beskeder, osv. Svaret på spørgsmålet er indlysende: »Det bli- 
ver ikke til noget«. Derfor er de ting jeg har fået at vide ikke sande. 
Svaret på et spørgsmål som dette er uigenkaldeligt »nej«, når Månen 
går i tomgang og står i tredje hus. Jeg holdt derfor op med være be- 
kymret. Jupiter er eksalteret i Krebsen, derfor stod jeg stærkere end 
kortlæggeren i dette tilfælde. 

Læseren må have mig undskyldt, at jeg ikke afslører indholdet af 
den besked tarotoplægget gav, og jeg beder om, at man må tro mig 
på mit ord, når jeg siger, at det ikke blev til noget. Min Sol i Vand- 
manden har øjensynligt været oppe at slås med min Mars i Skorpio- 
nen, og i dette tilfælde vandt Mars. 

Figur 8. »Vil jeg blive forfremmet i ar?« 
08.03.1978, kl. 13:40:00 GMT, London. 


Figur 8: »Vil jeg blive forfremmet i år% 
Dette spørgsmål blev stillet af en ung mand, der var meget ivrig ef- 
ter at gøre karriere. Han havde søgt en bedre stilling i det firma han 
var ansat i og ventede nu på et interview. 

Spørgerens signifikator er Solen (Ascendantherskeren), og Må- 
.. nen er medsignifikator. Det adspurgte (forfremmelsen) er vist af 
Mars (hersker over karriere- og statushuset, tiende hus). De primæ- 
re signifikatorer Solen og Mars står i et gunstigt applikerende aspekt 
til hinanden, men før Solen kan gøre trigonen til Mars eksakt, er 
Solen nødt til at danne en kvadrat til Neptun i 18 grader Skytte. 
Månen har også en applikerende trigon til Mars, men hun skal 
igennem flere aspekter før den bliver dannet. Det vigtigste af disse 

aspekter er konjunktionen til Solen. Både Sølen og Månen applike- 
rer i trigon i Lykkepunktet, og det sidste aspekt, Månen danner i 
tegnet, er en konjunktion med Venus, der hersker over fjerde hus 
(sagens slutning). Venus står stærkt i sit eksaltationstegn. 

Der er mange vidnesbyrd om, at denne sag vil ende godt. Jeg tol- 
kede det derfor sådan, at spørgeren ville blive forfremmet, men 
med vanskelighed. De primære signifikatorer står i bevægelige huse 
og Mars står svagt i tegn. Den traditionelt mest ondartede konstella- 
tion i et øjeblikshoroskop er Nymånen, og det fik mig til at tvivle 
alvorligt på udfaldet. Jeg mente dog nok, at de gunstige aspekter 
ville være så stærke, at spørgeren fik den forfremmelse han tragtede 
efter. Jeg sagde dog til ham, at stillingen sikkert ville vise sig at være 
mere krævende end han havde forestillet sig. 

Før Solen og Månen kan fuldføre den lovede trigon til Mars, skal 
de begge passere gennem kvadraten til Neptun, der altid synes at 
skabe forvirring eller bekymring når signifikatorerne står i et ugun- 
stigt aspekt til den. Jeg anså dog ikke Neptuns indflydelse som no- 
get, der kunne have en negativ indflydelse på spørgerens chancer 
for forfremmelse. Hvorfor ikke? Simpelthen fordi Neptun er en af 
de »ydre« transpersonelle planeter, som jeg ikke anser for at være så 
stærke og vigtige som de »indre« planeter, når talen er om personli- 
ge ting. Dette kan dog være tilfældet, hvis de transpersonelle plane- 
ter f.eks. er meget fremtrædende placeret i horoskopet. 

Bemærk, at de primære signifikatorer befinder sig i vandtegn. 
Der er derfor tendens til hemmeligholdelse, dvs. spørgeren afslører 
ikke alt det han ved. Det kan meget vel have været tilfældet i denne 
sag. Jeg fandt aldrig ud af, hvad det var, men hvis jeg havde haft lyst, 
kunne jeg have givet mig til at undersøge, hvad Neptun i femte hus 
symboliserer. 

Merkur er netop gået ud af konjunktionen til Solen. Hvis Mer- 
kur havde befundet sig inden for 81% grad fra Solen, ville han have 
været forbrændt, men der hvor han står nu, er han kun under So- 
lens stråler, dvs. inden for 14 grader fra Solen. Dette vidner om 
manglende selvtillid hos spørgeren. 

Dette eksempel illustrerer, at en nymåne i et øjeblikshoroskop 
ikke i sig selv er nok til at nægte succes, på trods af det dårlige rygte 
denne konstellation havde hos de gamle astrologer. Spørgeren fik 
nemlig sin forfremmelse. Man kan roligt sige, at han fik besvær i sin’ 

nye stilling, da han fik alt for meget at gøre, især i begyndelsen. 
Men han holdt ved, og han beklæder stillingen endnu i dag, fem år 
efter. Men det skyldes nok at han er Sol-Stenbuk. 


Sammenfatning 
Indtil nu har vi undersøgt fem spørgsmål, der alle resulterede i per- 
fektion, dvs. endte heldigt for spørgeren. 


Figur 1:»Vil jeg få stillingen? 

Perfektionen fremkom ved: a) gensidig applikation mellem de pri- 
mere signifikatorer og b) en gunstig applikation mellem himmel- 
lysene, der ikke blev forstyrret af en anden planets indblanding. Til- 
stedeværelsen af en reception der beskrev en vens hjælp i sagen. 


Figur 5: »Vil jeg stille op til valget, og vil jeg vinde% 

Perfektion fremkom ved en uforstyrret gunstig applikation mellem 
himmellysene. Månen stod stærkt i tegn og Solen stod i det ad- 
spurgtes hus. Merkur, der var primær signifikator, var forbrændt, 
men dette hindrede ikke at sagen udviklede sig til spørgerens bed- 
ste. Dog kunne den egentlige forbrænding ikke finde sted uden 
tegnskift. 


Figur 6: »Vil jeg miste mit kørekort% 

I dette tilfælde så vi værdien af en Måne der går tomgang. Spørge- 
ren ville vide, om der ville ske noget uønsket, som han havde alt 
mulig grund til at tro ville ske. Månen gav svaret: »Det bliver ikke 
til noget« Vi så den lykkelige slutning, der blev hjulpet på vej af Ju- 
piter i et hjørnehus, hersker over det fjerde hus, sagens afslutning. 
Og vi så den naturlige hersker over det adspurgte (Merkur), der 
dannede en applikerende konjunktion til den lykkebringende Ve- 
nus. (Dette tilfælde blev oprindeligt tydet som om Månen gik i 
tomgang.) 


Figur 7: »Er det, jeg har fået fortalt, sandt% 

Er endnu et eksempel på en Måne der går i tomgang, Spørgeren var 
bekymret over nogle oplysninger, han havde fået. Han ønskede at 
vide, om de var sande eller ikke. Månen i tomgang faldt i tredje hus, 
der har med informationer og lignende at gøre, og dette viste tyde- 

ligt, at det han havde fået fortalt, ikke var sandt. Fordi: »det ikke ville 
blive til noget«. 


Figur 8: »Vil jeg blive forfremmet i år? 

Her blev perfektionen skabt af en gunstig, men afbrudt, applikation 
mellem de to signifikatorer og mellem signifikatoren for det ad- 
spurgte og Månen. Selv om Neptun afbrød den gunstige applika- 
tion, og på trods af tilstedeværelsen af Nymånen, blev perfektionen 
ikke nægtet, fordi der var mange og stærke henvisninger til, at sa- 
gen ville slutte heldigt. 

Det bør nu være klart, hvor vigtig Månen er i horar astrologien. 
Hun er medsignifikator for spørgeren i langt de fleste tilfælde, og 
alle hendes aspekter har betydning. Husk at Månens stilling i tegn 
eller hus ofte viser spørgerens virkelige intentioner. De planeter, 
som Månen har dannet separerende (aftagende) aspekter til, beskri- 
ver, hvad der er gået forud for den sag, der spørges om. De plane- 
ter, som Månen danner applikerende (tiltagende) aspekter til, viser, 
hvad der fremover vil ske i sagen. Vi skal derfor altid undersøge alle 
aspekter, Månen har dannet, siden hun gik ind i sit tegn, og alle 
aspekter, hun kommer til at danne, inden hun forlader det. 

Læg mærke til de forskellige former for gensidig reception. Re- 
ceptionens betydning vil være forskellig i de enkelte tilfælde, men 
den betyder ofte, at spørgeren vil få hjælp fra en tredje person, eller 
at spørgeren får mulighed for at gøre sig fri af en ellers meget van- 
skelig situation. Når du tillader de planeter, der står i reception, at 
skifte tegn, så husk, at de bibeholder deres originale gradtal. Defini- 
tionen på en reception er: To planeter der står i hinandens herskertegn. 
Ligesom William Lilly gjorde det, udvider jeg også receptionsbe- 
grebet til at gælde for planeter, der står i hinandens eksaltationstegn, 
og for planeter, hvor den ene står i den andens herskertegn, og den 
anden står i den enes eksaltationstegn. Det skal dog nævnes at nogle 
astrologer rynker på næsen af denne metode. 

En planet, der befinder sig mindre end 814 grad fra Solen, og i 
samme tegn, er forbrændt og betragtes som værende uden virk- 
ning, medmindre den er cazimi, hvor den har stor styrke. En planet 
der er mindre en 8% grad fra Solen, men som befinder sig i et andet 
tegn, siges at være under Solens stråler. Det samme siges om en pla- 
net, der befinder sig mellem 8% og 17 grader fra Solen i det samme 


58 


tegn eller i nabotegnet. Planetens indflydelse er svækket, men ikke 
så meget som ved en ægte forbrænding. Når enten Merkur (der står 
for spørgerens sindstilstand) eller signifikatoren for spørgeren er 
under Solens stråler, kan det betyde, at spørgerens helbred ikke er 
godt, eller at han lider af manglende selvtillid. 

5 - Fiksstjerner og andre vigtige grader 


Som du sikkert ved, er fiksstjernerne ikke faste, men for os her på 
jorden er deres bevægelser så små, at vi opfatter dem som stående 
helt stille. I virkeligheden bevæger de sig gennem dyrekredsen med 
en hastighed på 5014 buesekunder pr. år. De fleste astrologer vælger 
at ignorere fiksstjernerne i fødselshoroskopet, men enkelte fiksstjer- 
ner har utrolig stor betydning i forbindelse med horar astrologi. 

Hvis en signifikator, Månen, Ascendanten eller MC falder min- 
dre end 1 grad fra en konjunktion med en fiksstjerne, vil det stillede 
spørgsmål komme under denne fiksstjernes indflydelse. 

De vigtigste fiksstjerner der anvendes i horar astrologien er 
nævnt nedenfor sammen med en kort beskrivelse af deres natur og 
deres omtrentlige positioner i dyrekredsen i 1982. _ 


Ondartede fiksstjerner 

Algol — 25°55‘ Tyren 

Denne stjerne siges at have Saturn/Jupiter natur. Det er en voldsom 
og voldelig indflydelse og kan vise hen til fysisk fare. Den kaldes 
populært for »Caput«, fordi den kan få et menneske til at miste ho- 
vedet, både i bogstavelig og i overført betydning. 


Alcyone — 29°44’ Tyren 

Denne fiksstjerne er kendt som »grædekonerne«. Den har Måne/- 
Mars natur, er en sorgens stjerne og antyder, at sagen vil ende med 
tårer. 


Vindemiatrix — 9°42' Vægten 

Denne kaldes »enkestandsstjernen« og den har Saturn/Merkur na- 
tur. Det er indlysende, at denne stjerne er vigtig i spørgsmål om æg- 
teskab. 

Scheat — 29°07’ Fiskene 

Denne stjerne siges at besidde »mageløs ondskab«, og synes at have 
forbindelse med død, selvmord (især drukning), trældom og fængs- 
ling. 


Serpentis — 19° Skorpionen 

Dette er en mærkelig og magtfuld grad. Helt fra gammel tid er den 
kendt som »den forbandede grad i det forbandede tegne. Det er en 
tragisk grad med Mars/Saturn natur, og jeg har endnu ikke oplevet, 
at noget har kunnet trives under dens uheldsvangre stråler. Når 
denne grad er fremtrædende i et ajeblikshoroskop, er det nok til at 
ødelægge sagens gunstige udfald. Underligt nok står den stjerne, der 
oprindeligt var ansvarlig for denne grads ondskab, der ikke længere, 
men det har ikke mindsket den forbandelse der traditionelt hviler 
over 19* Skorpion. Ud fra en horar astrologisk betragtning, er der 
tale om den værste grad i dyrekredsen. Det forholder sig anderledes 
i fødselshoroskopet. I øjeblikket står fiksstjernen »den nordlige 
vægtskål« (Beta Librae) på denne grad, og i fødselshoroskopet siges 
denne at give høj intelligens. 


Blindhed i 
De følgende fiksstjerner siges at have forbindelse med blindhed. 
Det er derfor ikke klogt at lade øjnene operere eller behandle, når 
disse grader er fremtrædende: 


Nordlige Asellus 7°17’ Løven 


Antares 9*31' Skytten 
Acumen 2812 Skytten 
Sydlige Asellus 8°28° Løven 
Aculeus 25°31°Skytten 
Facies 8°04’ Stenbukken 
Godartede fiksstjerner 


Regulus — 29°35’ Løven 
Kendt som »Kongestjernen«. Regulus har Mars/Jupiter natur og gi- 
ver succes i forbindelse med status og lederskab. 

Spica — 23"35' Vægten 
Den mest lykkebringende stjerne i dyrekredsen. Den har Venus/- 
Mars natur, og alle ting blomstrer og trives under dens indflydelse. 


Vega — 15°04’ Stenbukken 

Denne stjerne betragtes almindeligvis som lykkebringende med 
Venus/Merkur natur. Den har især forbindelse med dygtighed og 
held i politik. 


Det særlige fagområde, som fiksstjernerne udgør, trænger til at bli- 
ve undersøgt langt mere dybtgående, både ud fra fødselshorosko- 
pets og øjeblikshoroskopets synsvinkel. Jeg kan her anbefale bogen 
The Fixed Stars and Constellations in Astrology af Vivian Robson. Ind- 
til nyere undersøgelser giver resultater, kan ovennævnte liste an- 
vendes, da den indeholder de fiksstjerner der almindeligvis anven- 
des i horar astrologien. 


Kritiske grader ; 

Der er 28 kritiske grader i dyrekredsen. Beregningen af disse grader 
er baseret på Månens daglige bevægelse. Der synes at herske bred 
enighed om, at når en signifikator eller Månen står på en kritisk 
grad, er der ved at udbryde en krise. Den sag, der spørges om, er 
derfor hurtigt overstået, enten på den ene eller anden måde. 

Her er endnu et område, som man med fordel kunne forske 
mere i. Disse kritiske grader, kendt som Månehuse findes både i ara- 
bisk, indisk og kinesisk astrologi, og alle disse systémer giver hvert 
Månehus en særlig betydning. Jeg henviser igen til Vivian Robsons 
bog, der giver en grundlæggende-gennemgang af dette. 


De kritiske grader: 
I kardinale tegn: 0, 13 og 26 


I faste tegn: 9 og 21 
I bevægelige tegn: 40g 17 

6 - Nægtet perfektion 


Vi har nu set, at der kan blive tale om perfektion når øjeblikshoro- 
skopet opfylder visse betingelser. Modsat er der andre betingelser, 
der resulterer i nægtelse af perfektion. De følgende eksempler de- 
monstrerer disse. : 


Hindring og skuffelse 

Figur 9: »Vil min ansøgning blive imødekommet% 

Dette spørgsmål drejer sig om en stillingsansøgning. Hvis den imø- 
dekommes, vil spørgeren blive forfremmet. Spørgsmålet er stillet 
på en noget forbeholden måde, fordi spørgeren ikke var helt sikker 
på, om han i det hele taget ville have stillingen. Han prøvede den 
kun som en mulighed. Først når han fik stillingen, ville han afgøre, 
om han ville beholde den eller ikke. 

Mars er spørgerens signifikator. Han står svagt i tegn, men i sit 
eget ottende hus. Der er tale om et spørgsmål der hører hjemme i 
tiende hus. Spørgsmålet drejer sig jo om en karrieremæssig for- 
fremmelse. Derfor er Merkur hersker over det adspurgte. De pri- 
mare signifikatorer, Mars og Merkur, danner ikke noget aspekt til 
hinanden, men Mars vil i sidste ende danne en sextil til Saturn. Sa- 
turn er sekundær signifikator, fordi han opholder sig i tiende hus, 
der samtidig er hans eget naturlige hus. Saturn må derfor have me- 
get at skulle have sagt i denne sag. 

Når vi ser på Månen, der er medsignifikator for spørgeren, ser vi, 
at det i første omgang ser meget lovende ud. Det første aspekt Må- 
nen danner, er en sextil til Merkur, signifikatoren for det adspurgte. 
Dette er en af de tidligere beskrevne perfektionsmåder. Månen 
applikerer også i sextil til Solen, en anden stærk perfektionsmåde. 
Månen applikerer derefter i sextil til Jupiter, der er en lykkebrin- 
gende planet, og som i dette horoskop er hersker over fjerde hus, 
der jo altid har med sagens afslutning at gøre. Det sidste aspekt Må- 
nen danner, er en sextil til Lykkepunktet, så alt ser meget opmun- 
trende ud. 

Figur 9. »Vil min ansøgning blive imedekommet?« 
15.08.1979, kl: 13:07:00 GMT, 51°33’ n.br, 0°06’ vl. 


Du vil bemærke, at Saturn, der befinder sig i det adspurgtes hus, 
ikke modtager gunstige.aspekter. Saturn er ondartet af natur og da 
der ikke foreligger formildende omstændigheder, må han anses for 
at være en ren ulykkesplanet i dette tilfælde. Yderligere forholder 
det sig sådan, at Månen, før hun kan danne alle de lovede aspekter 
med planeterne i Løven, er nødt til at danne en kvadrat til Saturn. 
Dette hindrer Månen i at have en gunstig virkning. Månen hindres 
og skuffes af Saturn, inden hun kan nå frem til det lovende stelli- 
um i Løven. Denne nægtelse af perfektion kaldes hindring og skuffel- 
se (engelsk: hindrance and frustration). 


* Et stellium forekommer, når mindst 4 planeter står i samme tegn eller hus. 

I dette tilfælde blev spørgeren indkaldt til et interview, som han 
selv mente han klarede glimrende. Månen er i sextil Merkur. Her 
lovede man ham, at han ville få resultatet i løbet af tre uger. Tre 
måneder senere modtog han et brev, der fortalte, at han ikke havde 
fået stillingen. 

Saturn var en alt for stor barriere for Månen at komme over. Sa- 
turn står meget stærkt i dette horoskop, han er naturlig hersker over 
tiende hus, står derfor i sit eget hus, og er i konjunktion med MC. 
Uden gunstige aspekter er Saturn en formidabel forhindring. Spør- 
gerens primære signifikator, Mars, er uden aspekter og står svagt i 
det stumme tegn Krebsen. Jeg ville faktisk beskrive Mars som pere- 
grin, selvom han står i sit eget ottende hus, for han er fuldstændig 
uden muligheder for at få indflydelse på begivenhedernes gang. 

Min første fornemmelse omkring dette horoskop var, at sagen 
ville få en lykkelig udgang. Jeg var imponeret af de gode applike- 
rende aspekter som Månen dannede. Især aspektet til Solen lovede 
godt, og det samme gjorde den uforstyrrede applikerende sextil 
som Månen (spørgeren) dannede til Merkur (det adspurgte). Jeg tog 
fejl. At undervurdere en belastet Saturns indflydelse, i det adspurg- 
tes hus, var en stor misforståelse. Hans dominante position i horo- 
skopet må have haft betydning, og påvirket sagens udfald. 

Og sidst, men ikke mindst, jeg gjorde noget utilgiveligt. Jeg igno- 
rerede det faktum, at Ascendanten falder på Serpentis, for, som jeg 
tidligere har sagt, har jeg aldrig oplevet at noget trivedes under Ser- 
pentis’ indflydelse. Faktisk forholder det sig sådan, at alene Ascen- 
dantens position på Serpentis er nok til at forhindre sagen i at lyk- 
kes. 


Hæmning 
Figur 10: »Vil jeg gifte mig med hende her% 
Når to signifikatorer står svagt og dårligt, og intet i horoskopet 
hjælper dem, som f.eks. en reception, beskrives denne tilstand som 
hæmmet (engelsk: impedition). Der kan derfor ikke være tale om 
perfektion. 

Dette spørgsmål drejer sig om muligheden for ægteskab, et 
spørgsmål der hører hjemme i syvende hus. Saturn er signifikator 
for spørgeren og Solen for det adspurgte. Solen er yderligere frem- 

Figur 10, »Viljeg gifte mig med hende her?« 
14.10.1973, kl. 14:43:00 GMT, 50'27' n.br., 3°33’ vl 


hævet i horoskopet, fordi den står i Vægten, det naturlige ægte- 
skabstegn. 

I dette øjeblikshoroskop befinder Solen sig i det tegn, hvor den 
har sit fald, og derfor er svag. Den befinder sig også mellem to 
ulykkesplaneter (se Figur 12), Pluto og Uranus. Også Saturn står i sit 
fald og tæt ved den ondartede sydlige Måneknude. Begge de pri- 
mere signifikatorer er derfor svage og har intet aspekt til hinanden. 
Ingen faktorer i hele horoskopet kan bringe dem sammen. Horo- 
skopet er hæmmet. Svaret på spørgsmålet er: »Nej«, 

Bortset fra den meget svage tilstand de primære signifikatorer 
befinder sig i, så er Venus (naturlig hersker over ægteskabstegnet 
Vægten) i konjunktion med Neptun på MC, hvilket tilfører hele 
sagen et element af forvirring (Neptun) og ubesindighed (Skytten). 

Figur 11, »Vil hun samarbejde med mig?« 
24.09.1979, kl. 21:24:00 GMT, London. 


For øvrigt kan horoskopet slet ikke tydes, fordi Ascendanten falder 
i tegnets første tre grader; og til slut, for at fjerne enhver tvivl, går 
Månen i tomgang og sagen vil derfor slet ikke blive til noget. 

Lad dig aldrig forlede, f.eks. af en Jupiter i første hus, til at fravige 
de grundlæggende regler. I dette tilfælde synes denne Jupiterposi- 
tion blot at vise hen til spørgerens overdrevne optimisme. Spørge- 
ren blev ganske rigtig ikke gift med »hende her« og deres forhold ` 
løb gradvist ud i sandet. 


Refranation 

Figur 11: »Vil hun samarbejde med mig? 

Jeg var i gang med en større astrologisk undersøgelse. Jeg vidste, at 
en bekendt, en ung kvinde, var interesseret i mit arbejde, og jeg 

beundrede hendes astrologiske kunnen meget. På et tidspunkt faldt 
det mig ind, at jeg kunne spørge hende, om hun ville samarbejde 
med mig, så vi i fællesskab kunne gøre undersøgelsen færdig. Jeg 
skrev tidspunktet for dette spørgsmål ned, og et par minutter efter 
gav jeg hende tilbuddet. Hun skrev straks tidspunktet ned, hvoref- 
ter vi gik hver til sit, uden at sige mere, for i fred og ro at studere 
vore respektive øjeblikshoroskoper. Sådan opfører astrologer sig af 
og til. Da jeg så på horoskopet vidste jeg med det samme, at hun vil- 
le afvise mit tilbud, og det vidste hun også ud fra det horoskop hun 
sad med. 

Merkur er min signifikator (ganske passende, for Merkur er her- 
sker over Ascendanten i mit fødselshoroskop). Den unge kvinde 
kan enten være vist af syvende hus (et partnerskab) eller af elvte hus 
(en veninde). Faktisk er hun en blanding af begge dele, men da Ju- 
piter er hersker over begge huse, er der ikke tvivl om, hvilken pla- 
net der er hendes signifikator. Jeg står selv i Vægten, i femte hus, 
optaget af at være kreativ forfatter. Merkur er i konjunktion med 
Venus i Vægten, og den unge kvinde står tæt ved IC på den godar- 
tede fiksstjerne Regulus. ' 

Som du vil se mangler vore signifikatorer 19 grader i at have en 
eksakt sextil til hinanden, men på et eller andet tidspunkt vil aspek- 
tet blive eksakt, og det viser hen til, at vi begynder at arbejde sam- 
men. Men sextilen når ikke at blive dannet, før Jupiter forlader det 
tegn han er placeret i. Denne tilstand kaldes for refranation (engelsk: 

- refranation). I dette tilfælde nægtes perfektion, fordi signifikatorer- 
ne ikke kan danne aspekt med hinanden fra de tegn de befinder sig 
i Selv om Merkur kunne nå frem og danne aspektet, før Jupiter går 
ind i Jomfruen, så afbrydes aspektets perfektion af Pluto. Merkur er 
nødt til først at gå i konjunktion med Pluto (ulykkesplanet), før han 
kan nå frem til Jupiteraspektet. I dette tilfælde er der derfor tale om 
både hindring og skuffelse og refranation. Pluto kan i dette tilfælde me- 
get vel symbolisere en tredje person, der blander sig, og skuffer 
spørgerens målsætning. 

Hvis vi ser på Månen som medsignifikator for spørgeren, opda- 
ger vi, at hun applikerer i kvadrat til Jupiter. Det er allerede blevet 
nævnt, at perfektion af og til kan lade sig gøre gennem en kvadrat, 
men de implicerede planeter skal i så fald stå stærkt, dvs. i eget hus 
eller i hjørnehus (hvilket Jupiter gør her) og/eller være stærkt pla- 

ceret i tegn (hvilket ingen af dem er). Månen er faktisk svag i Skor- 
pionen og står i Via Combusta, hvilket ifølge traditionen skulle gøre 
hende helt uden virkning. Refranation kommer ikke på tale i for- 
bindelse med Månen-Jupiter aspektet, da Månen sagtens kan nå at 
indhente Jupiter, inden han går ind i Jomfruen. Hele horoskopets 
generelle mønster er langtfra stærkt nok til at tillade perfektion på 
en kvadrat. Under alle omstændigheder skal Månen først gå i kon- 
junktion med Uranus og i sextil til Saturn før den overhovedet kan 
kontakte Jupiter, dvs. mere hindring og mere skuffelse. 

I sidste ende kan horoskopet overhovedet ikke tydes, fordi 
Ascendanten ligger i de sidste tre grader af Tvillingerne. 

I dag fortsætter vores venskab som hidtil, men samarbejde har 
endnu ikke været på tale. : 


Belejring og pres 

Når Månen eller en signifikator står mellem to ulykkesplaneter, si- 
ges den at vere belejret (engelsk: besieged). I denne tilstand hæmmes 
personens evne til at handle i den pågældende sag. Det er et tegn på 
tryk eller chikane. Personen er fanget mellem to onde kræfter. Det 
er ligegyldigt, hvor langt væk de ondartede planeter befinder sig, 
reglen om belejring gælder alligevel, men jo nærmere ulykkespla- 
neter er på signifikatoren, jo mere alvorlig og intens vil den ondar- 
tede virkning være. Når en belejring er meget tæt, siges personen at 
være under pres (engelsk: under duress). 


Figur 12: »Skal jeg sælge mine ICL-aktier?« 

Det var Sheila MacLeod der stillede mig dette spørgsmål, og det of- 
fentliggøres her med hendes tilladelse. Det blev stillet på baggrund 
af en alvorlig national økonomisk krise, og fordi en anden astrolog 
havde forudsagt, at aktiemarkedet stod i umiddelbar fare for at bry- 
de sammen. 

Spørgerens signifikator er Merkur, der står i tredje hus i Skorpio- 
nens sidste grad. Han danner ingen aspekter før han skifter tegn. 
Merkur er under Solens stråler, idet han er 17 grader fra Solen. 
Spørgeren er usikker på, om hendes investering er sikker, på grund 
af de informationer (Merkur, tredje hus) hun har fået. i 

Det adspurgte er bevægelig ejendom og hører derfor under an- 
det hus, der beherskes af Venus. Venus er naturlig signifikator for 

Figur 12. »Skal jeg sælge mine ICI-aktier?a 
24.11.1975, kl. 23:50:00 GMT, London. 


økonomiske ting, så den er stærkt placeret i sit eget hus og har lige 
så stor værdighed i sit eget tegn Vægten. Denne stærke position vi- 
ser hen til investeringens iboende værdi, men Venus er netop gået 
ind i Via Combusta og er, i øjeblikket, helt uden virkning. Hun er 
også belejret af Uranus på den ene side, og af Pluto på den anden. 
Derfor er selve investeringen under pres, og ude af stand til at be- 
væge sig uden at pådrage sig ulykkesplaneternes vrede. 

Når vi tager Merkurs svaghed med i betragtning, må vi se på 
Månen, der er medsignifikator for spørgeren. Månen har en tæt 
applikerende sextil til Venus, men Månen står i et fast tegn og i et 
bevægeligt hus, og viser sig også at være belejret af to ulykkesplane- 
ter, Saturn og Pluto. Saturn står meget tæt på Månen, så spørgeren 

er selv under pres. Hun er bekymret over de økonomiske tenden- 
ser og de oplysninger hun har fået. 

Hvordan bærer vi os ad med at tyde et sådant horoskop? Spørge- 
ren ønsker at vide, om hun skal omdanne nogle guldrandede papi- 
rer til kontanter. Horoskopet fortæller os, at aktierne i bund og 
grund er en god investering, for Venus er både stærk og har vær- 
dighed, men i øjeblikket er aktierne påvirket af omstændigheder 
som det enkelte menneske ikke formår at øve indflydelse på. Venus 
er belejret af to transpersonelle planeter og er på vej ind i Via Com- 
busta. Spørgeren, i Månens skikkelse, er også belastet grundet belej- 
ringen fra Saturn og Pluto. Hun (Månen) står i et godt forhold til 
sin investering (Venus), men enhver bevægelse som hun selv, eller 
hendes investering gør, sker i ulykkesplaneternes skygge. 

Mit udsagn til spørgeren, der også er astrolog, var følgende: 

"Månen kan i denne sag ikke bevæge sig, uden at pådrage sig en 
reaktion fra de ondartede planeter der påvirker hende. Ganske vist 
er hun i trigon til Jupiter, men det er et separerende aspekt, og Jupi- 
ter er retrograd. Venus er netop på vej ind i sin ildprøve i Via Com- 
busta, og hun har netop passeret det punkt (separerende opposition 
til Jupiter) hvor hun har været så langt væk fra ekspansion (Jupiter) 
som hun overhovedet kan komme. Fra nu af vil Venus, dvs. inve- 
steringen, komme nærmere den ekspansive Jupiter, selvom hun skal 
løbe spidsrod noget af vejen. 

I bunden af horoskopet er der guld (Solen) i det ekspansive tegn 
Skytten, der i øjeblikket hæmmes af Saturn, mens det gunstige 
aspekt understreger investeringens langsigtede værdi. Med Månen 
placeret i en så vanskelig position, og halvvejs inde i et fast tegn, kan 
det ikke tilrådes at foretage sig noget i øjeblikket. Lad være med at 
sælge, du vil derved kun forandre den form dine værdier findes i, 
og i øjeblikket ville jeg hellere eje en lille del af ICI end en tegne- 
bog fuld af pengesedler. Solen kan eventuelt progresseres frem med 
nøglen 1 grad pr. år, indtil den når frem til den inflationsprægede 
Neptun, der hersker over medikamenter og kemikalier. Her har du 
ICI. Hvis du til den tid har lyst til det, så sælg. 

Det er værd at bemærke, at tolvte hus siges at herske over det 
ubevidste. Månen befinder sig i dette horoskop i tolvte hus i et fast 
tegn. Dette kunne vise hen til, at spørgeren ubevidst slet ikke øn- 
sker at sælge sine aktier, fordi de er en arv fra hendes far. 

Dette øjeblikshoroskop er et godt eksempel på, hvorledes jeg tol- 
ker de transpersonelle planeter. I dette tilfælde belejrede de flere 
signifikatorer, og jeg brugte dem som repræsentanter for den natio- 
nale økonomiske krise som England på dette tidspunkt befandt sig i. 
Denne krise var nu nået helt ind i spørgerens personlige økonomi, 
men hun var uden magt til at påvirke denne indflydelse. 


Sammenfatning 
Disse fire sidste eksempler viser de vigtigste grunde til nægtelse af 
perfektion. 


Figur 9: »Vil min ansøgning blive imødekommet?« 

Perfektion blev nægtet, fordi Månen var ude af stand til at danne 
sine gode applikerende aspekter uden først at løbe ind i det vanske- 
lige aspekt til Saturn. Saturn hindrede Månen og medførte, at spør- 
geren blev skuffet. 


Figur 10: »Vil jeg gifte mig med hende her?« 

I dette tilfælde stod begge primære signifikatorer svagt i tegn og var 
ikke i aspekt til hinanden. De var hæmmede og perfektion blev 
derfor nægtet. Månen applikerede ikke til signifikatorerne fordi den 
gik i tomgang og var belejret af Mars og Saturn. 


Figur 11: »Vil hun samarbejde med mig? 

De primære signifikatorer, Merkur og Jupiter, stod ikke i aspekt til 
hinanden, men fordi Merkur bevæger sig hurtigere end Jupiter vil- 
le der til slut dannes et aspekt mellem dem. Dette aspekt bliver dog 
først eksakt, efter at Jupiter har forladt Løven. Perfektion blev næg- 
tet af refranation. Merkur blev også hindret af Pluto. 


Figur 12: »Skal jeg sælge mine ICI-aktier?« 
Signifikatorerne for spørger og det adspurgte var på begge sider 
belejret af ulykkesplaneter. Ingen af dem kunne bevæge sig uden at 
blive offer for ondartede indflydelser. Belejringer viser ofte hen til 
ornstændigheder, der ligger uden for spørgerens magtområde. 

Du vil bemærke, at det i alle disse eksempler gælder, at den re- 
striktive tilstand jeg søgte at illustrere, ikke var det eneste vidnes- 
byrd om nægtet perfektion. Dette sker meget ofte. Der opstår et 

slags mønster, der synes at pege mod enten perfektion eller nægtel- - 
se af perfektion. De fleste øjeblikshoroskoper lader sig udvide, så 
det er muligt at tage højde for de mange komplicerede omstændig- 
heder der omgiver spørgsmålet og spørgeren. Studér altid horosko- 
pet indgående. Forsøg altid at opbygge et helhedsbillede af den situ- 
ation og de omstændigheder der har provokeret spørgsmålet frem. 

7 - Spørgsmål om tredjemand 


Indtil nu har vi kun behandlet spørgsmål, der berører spørgeren 
personligt, men man bliver ofte stillet over for spørgsmål om tred- 
jemand. Når der er tale om et sådant spørgsmål, må vi finde frem til, 
hvilket hus der hersker over den person, som spørgsmålet drejer sig 
om, og hvilket hus der hersker over de af vedkommendes ting, der 
spørges til. Hvis spørgsmålet i Figur 1 havde været: »Vil min broder 
få stillingen, ville jeg have fundet broderen på følgende måde: 


Da det er mig, der stiller spørgsmålet, er jeg selv vist af horoskopets 
Ascendant, og Saturn er min signifikator. Min broder må derfor 
være at finde i tredje hus, fordi dette hus har med mine søskende at 
gøre. Da tredje hus falder i Tyren, bliver Venus signifikator for min 
broder. Min broders karriere ses derfor i tolvte hus. Hvorfor mon 
det? Det er ganske let at forklare. Min broder er som nævnt vist af 
tredje hus, og for at finde det hus, der har med hans karriere at gøre, 
skal vi tælle ti huse frem fra tredje hus. Vi må ikke glemme at tælle 
selve det tredje hus med som hans første hus. Når dette gøres falder 
hans tiende hus i horoskopets tolvte hus. Stenbukken er på tolvte 
husspids, så Saturn er derfor signifikator for min broders karriere. 
Hvis spørgsmålet i stedet havde drejet sig om hans kone (min svi- 
gerinde), skulle vi have talt syv huse frem fra tredje hus, for at finde 
min broders kones hus (broderens partner), der derfor kan findes i 
horoskopets niende hus. Hvis spørgsmålet havde drejet sig om hans 
søn, skulle vi have talt fem huse frem fra tredje, og vi ville her have 
fundet, at min broders børnehus ligger i horoskopets syvende hus, 
osv. 

Faktisk er det slet ikke svært at finde ud af, hvilket hus der her- 
sker over en given person. Man skal blot gøre brug af lidt sund for- 
nuft. I hvilket hus finder vi spørgerens mormor? Hun er moderens 
moder, og da fjerde hus (efter min mening) hersker over moderen, 
må fjerde hus talt fra fjerde hus vise moderens moder. I hvilket hus 
finder vi spørgerens farfar? En farfar er faderens fader, og da tiende 

hus (stadig efter min mening) hersker over faderen, vil tiende hus 
talt fra tiende hus være faderens fader. Derfor hersker øjeblikshoro- 
skopets syvende hus både over spørgerens mormor og farfar. 

En ven findes i elvte hus, en elsker i femte, mens en person uden 
nærmere betegnelse ses i syvende hus. En person uden nærmere beteg- 
nelse er en person, som spørgeren ikke har nogen egentlig relation 
til. Der kan være tale om en person, der ikke kan indpasses i nogle af 
de andre huse. Lad os antage, at jeg i en nyhedsudsendelse hører, at 
et barn er forsvundet, og at jeg føler mig foranlediget til at stille 
spørgsmålet: »Hvad er der sket med barnet?«. Da jeg ikke har nogen 
egentlig relation til det forsvundne barn, er han/hun en person uden 
nærmere betegnelse, og hører derfor hjemme i syvende hus. Mere ge- 
nerelt står syvende hus også for enhver, der står i »opposition« til 
spørgeren. Hvis spørgeren f.eks. har fået stjålet sine ejendele, kan ty- 
ven findes i syvende hus. Hvis spørgeren skal interviewes, står sy- 
vende hus for intervieweren. Hvis spørgeren er patient, ses lægen i 
syvende hus, osv. . 

Når du som begynder modtager et spørgsmål om tredjemand, er 
det altid en god idé at dreje horoskopet, sidan at det hus, der har 
med tredjemanden at gare, kommer til at ligge på Ascendanten. 
Horoskopet kan derefter tolkes, som om tredjemanden selv havde 
stillet astrologen spørgsmålet. 


Figur 13: »Vil min søster bestå køreprøven?« 

Dette horoskop dukkede op i en af mine astrologitimer. En af ele- 
verne havde spurgt til sin søsters køreprøve. Hun havde selv opteg- 
net og tydet horoskopet da spørgsmålet faldt hende ind, men hun 
havde ikke skrevet tidspunktet op. Der er her således ikke tale om 
en af mine egne tolkninger. Eleven tolkede selv horoskopet, og kø- 
reprøvens resultat var allerede kendt da horoskopet dukkede op i 
min astrologiundervisning. Horoskop A viser gjeblikshoroskopet, 
som det blev opstillet, og det beskriver situationen udmærket. Solen 
er i tredje hus (søster og kommunikation), Månen er i Tvillingerne 
(kommunikationstegnet) og Månen står i en tæt applikerende tri- . 
gon til Solen. Men lad os først dreje horoskopet, så søsterens hus 
kommer til at stå på Ascendanten. Når vi har gjort det, kan vi tyde 
horoskopet som om det var søsteren selv, der havde stillet spørgs- 

Figur 13a, »Vil min søster bestå køreprøven?« 
29.01.1977, tidspunkt ikke noteret, London. 


målet. Horoskop B er således det samme som horoskop A, blot er 
det drejet, så tredje hus (spørgerens søster) står på Ascendanten. 

Fire horoskopfaktorer har nær kontakt til søsteren: Mars, fordi 
han er i konjunktion med Ascendanten; Ascendantherskeren Sa- 
turn; Solen, der står i første hus; og Månen, der altid er medsignifi- 
kator i et øjeblikshoroskop. 

Spørgsmålet hører hjemme i tredje hus, fordi det har med kom- 
munikation at gøre. Dette bekræftes af horoskopet, der placerer 
Mars, hersker over tredje hus, på Ascendanten. Mars står i sit eksal- 
tationstegn, hvilket understreger hans store betydning, Mars er altså 
hersker over det adspurgte, men har ingen relationer til søsteren, da 
han hverken danner aspekter til Solen, Saturn eller Månen. Det ser 
derfor ikke særligt lovende ud. Vi lader os dog ikke skræmme af 
det, for horoskopet indeholder andre tegn på succes. 

Figur 13b. Samme horoskop som modstående, men drejet således at tredje husspids 
kommer til at stå på Ascendanten. 


Der er f.eks. en stærk konjunktion mellem Ascendanten (der 
symboliserer søsteren) og Mars, hersker over det adspurgte (køre- 
prøven). Læg mærke til, hvordan Mars netop har forladt trigonen til 
Jupiter. Så er der Merkur, der bevæger sig hurtigere end både Mars 
og Jupiter, og som befinder sig i et mindre gradtal og efter tur vil 
danne aspekt til dem begge. Der er altså tale om overførsel af lys, idet 
Merkur fører Jupiters lys tilbage til Mars. Vi har også Månen, der 
fra sin position i femte hus i kommunikationstegnet Tvillingerne, 
har en tæt applikerende trigon til Solen i første hus. Ingen andre 
planeter forstyrrer dette aspekt i at blive eksakt. Der er derfor hele 
to perfektionsmåder, der henviser til succes, nemlig en overførsel af 
lys og et uforstyrret gunstigt applikerende aspekt mellem de to 
himmellys, Solen og Månen. 

Men hvad så med Saturn i syvende hus? Og hvad med den appli- 

kerende opposition fra Solen? Solen og Saturn står i gensidig recep- 
tion. Dette er en harmonisk og hjælpende indflydelse, Søsteren vil 
altså bestå køreprøven. Hun er vist af første hus, og den motorsag- 
kyndige finder vi i syvende hus. Solen i første hus kan anvendes 
som sekundær signifikator for søsteren, mens Saturn i syvende kan 
anvendes som signifikator for den motorsagkyndige. Da disse to ` 
planeter »går sammen til reception«, har de et behageligt og venligt 
forhold, hvilket betyder at søsteren og den motorsagkyndige vil 
komme godt ud af det med hinanden. 

Jeg har ofte set, at femte hus har stor betydning i spørgsmål hvor 
der er et element af held, valg, konkurrence, prøve og eksamen, Vi 
har allerede set at Jupiter og Månen står i femte hus, men herskeren 
over femte hus er Venus, og hun står både i sit eget hus (andet hus) 
og i sit eksaltationstegn. Både Merkur og Mars danner sextil til hen- 
de. Faktisk er der tale om, at Merkur overfører lys mellem Jupiter 
og Venus, på samme måde som han gør det mellem Jupiter og 
Mars. 

Til slut skal det nævnes, at Mars, foruden at være hersker over det 
adspurgte, også er hersker over fjerde hus, sagens endelige udfald. 
Sagens slutning blev, at søsteren (Mars konjunktion Ascendant) fik 
sin køretilladelse (Mars). Hun bestod kort sagt sin køreprøve. 

Du vil uden tvivl have bemærket, at det oprindelige horoskop 
har en Ascendant der lige netop står på grænsen til Via Combusta, og 
at det drejede horoskop har Saturn i syvende hus. Begge disse ting 

- har allerede været nævnt som tilstande, der hindrer os i at tolke ho- 
roskopet. Jeg plejer selv at se bort fra Via Combusta reglen, og når 
Saturn enten er signifikator for den person som spørgsmålet drejer 
sig om, eller for det adspurgte, bør Saturn (efter min mening) ikke 
regnes for en ulykkesplanet — 

Jeg bør også nævne, at spørgsmål om tredjemand ikke har indfly- 
delse på beregningen af Lykkepunktet og de andre arabiske punk- 
ter. De beregnes i det oprindelige horoskop før det drejes. De arabi- 
ske punkter står derfor i de samme grader i begge horoskoper. 

Horar spørgsmål kan i store træk inddeles i følgende fire katego- 
rier: 

1. Personlige spørgsmål: Spørgsmål om egne personlige anliggender, ` 
som spørgeren stiller direkte til astrologen. Eksempler: »Vil jeg få 
stillingen? eller »Hvornår vil jeg blive gift?«, 


2. Spørgsmål om beslægtet tredjemand: Spørgsmål om anliggender der 
vedrører en tredjemand, som spørgeren enten har forbindelse eller 
slægtskab med. Eksempler: »Vil min broder få stillingenz« eller »Vil 
min ven blive rask?«. 


3. Spørgsmål om ubeslægtet tredjemand: Spørgsmål om anliggender der 
vedrører tredjemand, som spørgeren hverken har forbindelse eller 
slægtskab med. Eksempler: »Vil Prins Charles gifte sig? eller »Vil 
Jimmy Carter blive genvalgt som præsident? 


4. Generelle og filosofiske spørgsmål: Spørgsmål der vedrører mange 
menneskers interesser, eller spørgsmål der har et filosofisk emne. 
Eksempler: »Vil der blive fundet et lægemiddel der helbreder 
kræft?« eller »Hvad er horar astrologit« eller »Hvordan fungerer 
karma? 


De fleste astrologiinteresserede vil ikke have svært ved at acceptere 
de to første kategoriers gyldighed, men mange vil have svært ved at 
acceptere, at ethvert individ skulle have ret og kompetence til at 
stille spørgsmål, der hører ind under de to sidste kategorier. Et 
spørgsmål, der ofte dukker op i forbindelse med detté, er, med 
hvilken ret astrologen, eller den spørgende i det hele taget, kan til- 
lade sig at stille sådanne spørgsmål. 

Det er min personlige opfattelse, at astrologer har fuldmagt til at 
vurdere et hvilket som helst spørgsmål, hvis det er stillet i god tro 
og ud fra sunde motiver, og hvis horoskopet vel at mærke kan ty- 
des. Jeg er fuldstændig overbevist om, at denne form for spådom er 
selvregulerende. Hvis du ikke har ret til at udtale dig om et spargs- 
mål, så vil selve horoskopet nægte at give dig et svar. Astrologens 
følsomhed og horoskopets indhold er det eneste der kan begrænse 
et svar. 

Mine to næste horoskoper er eksempler på spørgsmål der tilhø- 
rer den tredje kategori. 

Figur 14. »Vil Kennedy blive præsident i USA?« 
29.10.1979, kl. 21:02:00 GMT, 51°46’ nbr, 0°28" vl. 


Figur 14: Vil Kennedy blive president i USAZ 
Jeg stillede dette spørgsmål kort tid efter at Edward Kennedy havde 
udtalt, at han ville stille op til det amerikanske præsidentvalg. Ken- 
nedy og jeg har ingen relation til hinanden, han er derfor en person 
uden nærmere angivelse og hører derfor hjemme under syvende hus. 
Horoskopet er drejet, så syvende hus står på Ascendanten. 
Kennedys signifikator er Saturn og den står meget passende i 
konjunktion med MC. Dette viser, at han ønsker at beklæde landets 
højeste post. Saturn står meget stærkt og magtfuldt her. Han står 
både i et hjørnehus og i sit eget hus (naturlig hersker over det tien- 
de tegn Stenbukken). Der er således helt klart tale om et spørgsmål, 
der tilhører tiende hus. Merkur bliver derfor signifikator for det 

adspurgte. Da der er tale om et valg, skal. også femte hus, og dets 
. hersker Mars, tages med i betragtning. 

Merkur, der hersker over tiende hus, står i de sidste grader i 
Skorpionen og separerer fra en sextil til Saturn. Der sker altså in- 
genting. Saturn står dog stærkt, så vi må undersøge, om en anden 
planet gør brug af hans energier. Venus står i elvte hus, i en meget 
tæt sextil til Saturn, men hun står svagt i tegn. Månen er særlig vig- 
tig i dette tilfælde, fordi hun, bortset fra at være horoskopets med- 
signifikator, også symboliserer folket eller vælgerskaren. Det eneste 
aspekt Månen applikerer til, er kvadraten til Merkur, men selv dette 
aspekt forhindres grundet refranation i at blive eksakt. Merkur er 
gået ind i Skytten, før Månen kan nå frem til ham. Månen går der- 
for i tomgang. Det bliver ikke til noget. Horoskopet fortæller tyde- 
ligt, at Kennedy ikke bliver præsident. 

Trods hans venners store indsats for at få demokraterne til at no- 
minere ham, fik han ingen succes med sit forehavende, Hans ven- 
ner er vist af elvte hus, der beherskes af Venus. Dette forklarer Ve- 
nus/Saturn kontakten, men deres manglende magt åbenbares sam- 
tidig af Venus' svage position i Skorpionen, hvor hun har sit eksil. 
Mars hersker over femte, men danner intet aspekt til Saturn, og selv 
om han applikerer i sextil til Pluto i tiende, danner han umiddelbart 
efter en kvadrat til Uranus i elvte hus, endnu en henvisning til, at 
vennernes forehavende ikke lykkes. 

8 - Kombinerede spørgsmål 


Det sker af og til, at der bliver stillet flere spørgsmål på én gang. 
Spørgsmålene behøver endda ikke at have noget med hinanden at 
gøre. Astrologen kan sagtens svare på flere forskellige spørgsmål ud 
fra det samme øjeblikshoroskop, men han må for hvert spørgsmål 
arbejde med horoskopet på en ny måde. Han må også sørge for at 
rense sit sind for de overvejelser han har gjort sig om det første 
spørgsmål, inden han går i gang med det næste. De følgende to 
eksempler beskriver fremgangsmåden ved tolkningen af kombine- 
rede spørgsmål. 


Figur 15: 1) »Vil min kone, uden risiko, føde et velskabt barn?« 2) »Vil der 
blive udvekslet kontrakter? 

Disse to spørgsmål blev stillet af en bekymret vordende far. Han 
var bekymret over sin kones tilstand, fordi hun var meget misfor- 
nøjet med at være gravid. Selv var han ret deprimeret over proble- 
met. For at forberede sig til familieforøgelsen, lå han i forhandlin- 
ger om at købe et hus, men aftalerne var blevet forsinkede, og han 
var nu bange for, at handelen slet ikke ville blive til noget. 

Hans kone er repræsenteret af horoskopets syvende hus. Månen 
er i konjunktion med syvende husspids, og Mars, hersker over hu- 
set, er i konjunktion med MC. Månen danner en applikerende kva- 
drat til Mars. Når syvende hus repræsenterer konen, bliver tiende 
hus hendes fjerde hus, og dets hersker, Månen, står så i hendes eget 
første hus. Når konens signifikator står i hendes fjerde hus, mens 
herskeren over hendes fjerde hus står i hendes første hus, kan man 
vist roligt sige, at horoskopet svarer godt til hendes tilstand. Det 
gælder især, når man husker på, at Måne/Krebs/fjerde hus er til- 
knyttet moderskab. Månen applikerer til Mars i hendes fjerde hus, 
så hun er på vej til at opleve glæden ved at blive moder. Jeg var un- 
der vurderingen af horoskopet ikke særlig begejstret for, at Mars er 
retrograd, men jeg regnede med, at det viste, at denne vordende 
moder ikke var særlig begejstret for at være gravid. 

Figur 15. 1) »Vil min kone, uden risiko, føde et velskabt barn?« 
2) »Vil der blive udvekslet kontrakter?« 
11.02.1978, kl. 22:15:00 GMT, 51*46' n.br, 028' vl 


Vi ved derfor nu, at horoskopet glimrende beskrivet spørgerens 
kone, men vil fødslen ske uden komplikationer? 

Det aspekt, der viser det kommende moderskab, er Månens 
applikerende kvadrat til Mars. Det er altså her vi skal søge efter per- 
fektion. Som nævnt kan perfektion forekomme på kvadrater, og i 
dette tilfælde er perfektion mulig, fordi begge signifikatorer står i 
hjørnehuse. De vanskeligheder, som denne kvadrat måtte skabe, 
bliver dog oven i købet manet helt i jorden af den gensidige recep- 
tion mellem Månen og Mars. Receptioner er altid en hjælpende og 
gunstig indflydelse. Jeg kom til den konklusion, at barnet ville blive 
forløst uden problemer. i 

Vi må nu undersøge barnet selv. Børn er tilknyttet femte hus. 

Herskeren over spørgerens femte hus er Saturn. Læg mærke til, 
hvorledes Saturn befinder sig på spidsen af konens femte hus (elvte 
hus i øjeblikshoroskopet). Herskeren over konens femte hus er So- 
len, og læg her mærke til, at Solen nærmer sig spørgerens femte hus. 
Er symbolikken ikke utrolig? Begge disse planeter er svage i tegn, 
og Solen applikerer i opposition til Saturn. Selv om dette måske ved 
første øjekast kunne give anledning til bekymring, kan man glem- 
me alt om den, for der er igen tale om en reception. Solen og Sa- 
turn står i gensidig reception, og dette varsler godt for barnet. Spør- 
gerens kone vil uden risiko, føde et sundt og velskabt barn. 

Skulle der alligevel være den mindste tvivl tilbage, vil følgende 
vidnesbyrd fjerne den helt. Løven er det tegn der naturligt hersker 
over børn og Solen er hersker i Løven. Solen danner et gunstigt 
applikerende aspekt til Jupiter, mens Månen danner en applikeren- 
de sextil til Solen. Dette er Månens første aspekt, og er i sig selv en 
perfektion. Månen applikerer også i sextil til Jupiter og i trigon til 
Saturn, der er hersker over fjerde hus — spørgsmålets udfald. Må- 
nens sidste aspekt er sextilen til Venus (hersker over spørgeren). 
Antydningerne af succes er derfor så imponerende, at de næsten 
ikke kan blive bedre. Derfor blev min tolkning, at alt ville gå godt. 
Fordi de primære signifikatorer står i maskuline tegn, fortalte jeg 
spørgeren, at barnet ville blive en dreng. Det viste sig dog, at parret 
fik en sund og velskabt pige, hvilket blot beviser, at astrologen ikke 
skal prøve på at spille for smart. Jeg var overhovedet ikke blevet 
bedt om at bestemme barnets køn. Jeg havde ikke fået fuldmagt til 
at udtale mig om denne side af sagen. 

Vi har nu svaret på det første spørgsmål og skal nu slå alle tidlige- 
re overvejelser ud af hovedet, før vi begynder at koncentrere os 
om det næste spørgsmål: »Vil der blive udvekslet kontrakter?«. 

Spørgeren er køberen i denne handel, og repræsenteret af Ascen- 
danten. Sælgeren må derfor være vist af syvende hus. Venus er sig- 
nifikator for spørgeren, og Mars er signifikator for sælgeren. Disse 
to planeter står ikke i noget meningsfildt aspekt til hinanden. Som 
sædvanlig tillader vi Månen at være medsignifikator for spørgeren. 
Månen applikerer i kvadrat til Mars, men der er tale om en recep- 
tion, så sælger og køber vil blive enige. 

Fjerde hus står for spørgerens ejendom, mens tiende hus repræ- 
senterer sælgerens hjem, fordi dette hus er fjerde hus talt fra det sy- 

vende (sælgeren). Prøv at legge mærke til, hvordan sælgeren (Mars) 
sidder i sit eget hus i retrograd tilstand. Dette antyder, at han ikke 
har mulighed for at flytte ud af sit hus for øjeblikket. Samtidig står 
spørgerens signifikator (Venus) i sit eget hus, men er på vej ind i ho- 
roskopets femte hus. Der er således tale om et umiddelbart forestå- 
ende bopælsskift. 

Forhindringerne i forbindelse med kontraktudvekslingen kan ses 
af den retrograde Jupiter i Tvillingerne (retsgyldige dokumenter), i 
niende hus (retsvæsenet). 

At denne sag vil ende med succes kan der derfor ikke være tvivl 
om: Måne/Mars reception, Månen i gunstig applikation til Saturn 
(hersker over fjerde) og Månen i applikerende sextil til Solen. 

Jeg tolkede derfor horoskopet sådan, at der ville gå skred i tinge- 
ne, så snart Jupiter blev retrograd, dvs. den 20. februar, og at huset 
ville komme i spørgerens besiddelse inden for otte uger. Sådan kom 
det også til at gå. 


Figur 16: En kvinde fra Cypern, der ligger i skilsmisseforhandlinger spørger: 
1) »Vil jeg opnå et tilfredsstillende forlig i forbindelse med huset?« 2) »Vil jeg 
Jå forældreretten over mine børn? 3) »Vil jeg gifte mig med min første mand 
én gang til% 

Jeg mødte spørgeren ved mellemkomst af en fælles bekendt, der 
også fungerede som tolk. Kvinden var i færd med at blive skilt fra 
sin mand. Hun syntes ikke at være synderligt berørt af selve skils- 
missen, men var derimod meget bange for at miste hjemmet, og 
hun ønskede for enhver pris at beholde forældreretten over sine 
børn. Jeg fik oplyst, at kvinden havde været gift på Cypern for 
mange år siden, men at dette ægteskab var endt med en skilsmisse 
kun få måneder efter at det blev indgået. Hun var derefter kommet 
til England og havde her giftet sig igen. Det var dette andet ægte- 
skab, der nu var ved at gå i opløsning. Det kom også for en dag, at 
hun var meget optaget af, om hun igen ville blive gift med sin før- 
ste mand, der stadig boede på Cypern. 


Forlig med huset 

Ascendanten falder i Vægten, tæt ved den gunstige fiksstjerne Spica. 
Spørgerens signifikator er derfor Venus, der står i Tvillingerne i ni- 
ende hus. Denne position sætter fokus på overvejelser i forbindelse 

Figur 16. 

1) »Vil jeg opnå et tilfredstillende forlig i forbindelse med huset? 
2) »Vil jeg få forældreretten over mine børn?« 

3) »Vil jeg gifte mig med min første mand én gang til?« 
17.05.1978, kl. 16:27:00 GMT, London. 


med retsvæsenet. Den meget tætte applikerende kvadrat fra Månen 
antyder, at skilsmisseforhandlingerne er umiddelbart forestående. 

Spørgeren ønsker at beholde det hjem som blev bygget op af 
ægteskabet. I niende hus, hvor hun opholder sig, danner hun trigon 
til Lykkepunktet i fjerde hus, der har med huset og hjemmet at 
gøre. Hun danner også en applikerende sextil til Saturn, der hersker 
over fjerde hus. Månen er tæt ved at gøre kvadraten til Venus 
eksakt (skilsmisseforhandlingerne), hvorefter Månen danner trigon 
til Solen i Tyren. Disse aspekter måtte tolkes sådan, at hun ville be- 
holde sit hus. i 

Det er interessant, at Mars (signifikator for hendes ægtefælle) 

applikerer til en konjunktion med Saturn (huset). Han synes selv at 
forsøge at få fat i det, men Ægteskabspunktet står i vejen for dette. 
Under alle omstændigheder, står Saturn stærkt i sit eget hus, mens 
Mars danner en applikerende opposition til Lykkepunktet i fjerde 
hus. Alt dette sker i det hus, der har med retssager at gøre. Hendes 
mand vil derfor forsøge at komme i besiddelse af huset, men det vil 
ikke lykkes for ham. 


Forældreretten over børnene 

Børnene hører under femte hus og Jupiter er derfor signifikator for 
børnene i dette horoskop. I England er det meget usædvanligt, hvis 
moderen ikke får forældreretten over børnene, det sker kun hvis 
det meget tydeligt er mod deres tarv. Jupiter er eksalteret i sit eget 
niende hus. Der er derfor intet, der tyder på, at domstolen vil gøre 
andet end at følge den traditionelle (Krebs) retspraksis. Jeg vurdere- 
de derfor, at hun ville få forældreretten over børnene. 


Gifte sig med sin første mand igen 
Hvor finder vi signifikatoren for spørgerens første mand? Vi ser, at 
Månen står i elvte hus, der har med håb og ønsker at gøre. Månen 
danner først en kvadrat til Venus, og derefter sit sidste aspekt, trigo- 
nen til Solen. Spørgerens inderste og største ønske kunne derfor 
være, at hun, efter sin skilsmisse (symboliseret af Månens kvadrat til 
Venus) blev gift med sin første mand (som hun stadig havde kon- 
takt med, skønt han boede på Cypern) Jeg valgte derfor at gøre So- 
len til signifikator for spørgerens første mand. At Solen står i det fa- 
ste tegn Tyren opmuntrer kun min antagelse, da Solen i Tyren an- 
tyder stabilitet og trofasthed. Så signifikatorerne for dette spørgsmål 
må være: Månen for kvinden og Solen for hendes tidligere mand. 
Hun applikerer til ham i trigon, og dette aspekt er Månens sidste i 
tegnet. Et andet vidnesbyrd om succes ses i den gensidige reception 
mellem Merkur/Venus, hvor Merkur er hersker over elvte hus og 
Venus er signifikator for spørgeren. Spørgeren kan derfor flytte fra 
25 grader Tvilling til 25 grader Tyr. Husk, at planeter, der står i re- 
ception, beholder deres oprindelige gradtal, når de bytter tegn. 
Denne flytning resulterer i en meget tæt konjunktion med Solen 
(signifikator for den første mand). Betyder det, at der bliver tale om 
succes? Nej, ikke helt, for hvis spørgeren gør brug af denne mulig- 

hed, og flyttede, ville hun ikke blot blive forbrændt, men hun ville 
også komme til at stå på den ondartede fiksstjerne Caput Algol. 

Der er dog også en anden mulighed. Merkur og Månen står i 
hinandens eksaltationstegn, hvilket jeg anser for at være en gensidig 
reception. Hvis hun tager dette valg, og bytter rundt, vil hun kom- 
me til at stå i 23 grader Tyr. Hun vil ganske vist komme i konjunk- 
tion med Solen, men denne position er meget ulykkesvarslende for 
Månen, hvad enten Algol er der eller ikke. 

Denne situation appellerede stærkt til mine romantiske følelser. 
Jeg ville meget gerne have opmuntret denne kvinde i sit foreha- 
vende, men jeg ville aldrig anbefale nogen at gå i lag med noget, 
der slutter med at ligge på Caput Algol. Hvis hun flytter fra sin nu- 
værende position (Venus trigon Ascendant (Spica), trigon Lykke- 
punkt, sextil Mars, sextil Saturn) ville hun i hvert fald symbolsk be- 
væge sig tilbage i tiden og alle hendes håb og ønsker ville blive op- 
løst under den ondartede indflydelse, som hun derved ville komme 
i kontakt med. Jeg var nødt til at fraråde projektet. 

Jeg har ikke den fjerneste idé om, hvad der videre skete i denne 
sag. Jeg har ikke haft kontakt med kvinden siden. Det er dog værd 
at lægge mærke til, at Cypern for et par år siden blev invaderet af 
Tyrkiet, hvilket ikke var til græsk-cyprioternes fordel. Hvis hun var 
i Cypern på det tidspunkt, kan man kun gisne om, hvad denne ver-. 
densbegivenhed er kommet til at betyde for hende. i 
Receptioner kan altså også advare mod at foretage en uheldig og 
farefuld handling. 


88 


9 - Tid og afstand 


Du vil også kunne komme ud for spørgsmål, der har med tid og af- 
stand at gøre. Du kan f.eks. blive spurgt om, hvornår en hændelse vil 
finde sted, eller hvor en ting eller en person befinder sig. 


Tidsmåling 

Den primære tidsmåler er altid Månen. Den tid der vil gå, før det 
adspurgte vil ske, beregnes ved hjælp af det hus og det tegn som 
Månen befinder sig i. Man undersøger, hvor mange grader Månen 
er fra at danne et eksakt aspekt med signifikatoren for det adspurgte. 
Hver grad, som Månen skal bevæge sig, svarer enten til en dag, en 
uge, en måned eller et år, som beskrevet i nedenstående tabel. Den- 

ne tabel kaldes: »Det generelt accepterede tidsmål«. 


Månenståri og hjørnehus = dage 
kardinalt tegn — og fast hus = uger 
og bevægeligt hus = måneder 


Månen stiri og hjørnehus =uger 
bevægeligt tegn og fast hus = måneder 
og bevægeligt hus =år 
Månenståri og hjørnehus = måneder 
Jast tegn og fast hus =år 
og bevægeligt hus =ubestemmelig 


Hvis Månen derfor står i syvende hus (hjørnehus) og i Tyren (fast 
tegn), vil hver grad, som Månen skal bevæge sig, svare til en måned. 
Hvis Månen står i ottende hus (fast hus) og i Skorpionen (fast tegn), 
vil hver grad Månebevægelse svare til et år. Hvis Månen står i nien- 
de hus (bevægeligt hus) og i Løven (fast tegn), er det derimod ikke 
muligt at bestemme tiden. 

Figur 17. »Hvornår vil jeg få den lejlighed jeg er skrevet op til?« 
26.06.1979, kl, 18:05:00 GMT, Hampstead. 


Figur 17:»Hvornår vil jeg få den lejlighed jeg er skrevet op til?« 

Spørgeren boede til leje i den nordvestlige del af London. Lejemålet 
var meget dyrt, og forholdene samtidigt meget dårlige. Hun stod på 
ventelisten til en af kommunens lejligheder, men kunne ikke regne 
med at få en inden for en overskuelig fremtid. I et anfald af despe- 
ration stillede hun ovenstående spørgsmål. 

Jupiter er signifikator for spørgeren, idet den er hersker over 
første hus. Mars er signifikator for lejligheden, fjerde hus. Mars 
applikerer med en vid sextil til Jupiter, så det ser ud til, at det vil 
lykkes for hende. Du vil dog sikkert have bemærket, at Mars først 
skal igennem en kvadrat til Saturn før sextilen til Jupiter kan dan- 
nes, hvilket smager af hindring og skuffelse. Vi kan derfor ikke love 
succes på dette aspekt. Heldigvis kan perfektion opnås på en anden 
måde. Å 

Månen står i applikerende konjunktion til Jupiter. Månen skal 
ikke gennem kvadrater for.at danne dette aspekt, så her er et mere 
direkte tegn på succes. Man kunne sige, at Månen symboliserer en 
lejlighed »der kommer spørgeren i møde«, fordi Månen er den na- 
turlige hersker over fjerde hus. Månen befinder sig i et fast hus og i 
et fast tegn. Det generelt accepterede tidsmål bliver derfor: 1 grad Må- 
nebevægelse er lig med 1 år. Månen mangler 9 grader og 58 minut- 
ter i at danne den eksakte konjunktion med Jupiter. Dette svarer til 
9,8 år, en helt urealistisk lang ventetid, der næppe kan have en op- 
løftende virkning på spørgerens øjeblikkelige depression. 

»Der er dog også en anden måde, tiden kan bestemmes på. Må- 
nen er medsignifikator for spørgeren. Mars står for det adspurgte, 
og Månen mangler 21 bueminutter i at gøre sextilen til Mars ek- 
sakt. Månen står i fast hus og tegn. Derfor svarer en grad Månebe- 
vægelse til 1 år. 21 bueminutter må derfor svare til 4,2 måneder, så 
dette blev min endelige vurdering af horoskopet. 

I den første del af november samme år (den nøjagtige dato kendes 
ikke) blev spørgeren tilbudt en af kommunens nyopførte lejlighe- 
der. Hun accepterede med det samme. Dette svarer til, at der er gået 
cirka 4,5 måneder siden øjeblikshoroskopet blev stillet. Ganske god 
” timing, ikke sandt! 


Figur 18: »Vil Meg blive fundet?« 
Meg var en sød colliehvalp, som min nabo havde anskaffet sig for 
nylig. En søndag da jeg kom forbi hendes hus, fandt jeg hende i en 
meget oprevet tilstand. Hun fortalte mig, at hun dagen før var gået 
tur i den modsatte ende af byen, med sin venindes baby i barne- 
vogn. Meg var også med, men var ikke i snor. Pludselig opdagede 
min nabo, at hvalpen ikke længere var med. Den var fuldstændig 
forsvundet. En grundig eftersøgning i området gav intet resultat, og 
hverken det lokale politi eller dyrehospital kunne hjælpe. Mens jeg 
gik hjem fra min nabo, faldt det mig ind at stille spørgsmålet. 
Ascendanten har netop passeret 27 grader, men jeg havde ikke 
skrevet det helt eksakte tidspunkt for spørgsmålet op. Jeg besluttede 
mig alligevel til, at horoskopet godt kunne tydes. Da det er mig selv 
der spørger, er Merkur min signifikator. Min nabo hører hjemme i 
tredje hus, så hendes signifikator er Mars. Sjette hus hersker over 
små kæledyr. For at finde signifikatoren for hvalpen Meg, skal vi 


91 


PLACIDUS * DBN2I e © 22N 52-TimeHERSKER | 


Figur 18. »Vil Meg blive fundet?« 
18.07.1976, kl. 10:00:00 GMT, 51"46' n.br, 0°28’ v.l 


tælle seks huse frem fra tredje hus for at finde min nabos kæledyr. 
Meg er derfor vist af horoskopets ottende hus. 

Mars må derfor være signifikator for både hund og ejer. Læg 
mærke til ejeren. Hun er bekymret og forvirret, Mars er i kvadrat 
til Neptun. Den voldsomhed, som hendes bekymring antog, er vist 
af Mars i Jomfruen (det naturlige tegn for helbred). Prøv at lægge 
mærke til hunden. Den er fortabt og forvirret: Mars er i kvadrat til 
Neptun. Jeg var ikke bange på hundens vegne. Mars er ikke bela- 
stet, bortset fra Neptuns indflydelse. Det synes også at se ud til, at 
hunden løber frit omkring. Virkningen af Mars, kombineret med 
Neptun i Skytten antyder dette, og der er hverken tegn på hindring 
eller indespærring. Hvordan vil denne sag slutte? 

Vi ved at fjerde hus hersker over sagens afslutning. For mit eget 

vedkommende (jeg er spørgeren) er sagens afslutning vist af horo- 
skopets fjerde hus, men min nabos fjerde hus er fjerde hus talt fra 
tredje hus, mens hundens fjerde hus er fjerde hus talt fra ottende. 
Jupiter er hersker over mit fjerde, og han applikerer i trigon til 
Ascendanten og står i tæt sextil til Solen, der altså også står gunstigt 
til Ascendanten. Jeg måtte derfor konkludere, at sagen ville slutte 
lykkeligt for alle involverede, Når man skal undersøge, hvad den 
næste begivenhed i sagen bliver, må man allerførst se på de aspekter 
Månen danner. I dette tilfælde går Månen først i sextil til Lykke- 
punktet. Dette viser altså det næste, der sker i sagen: Lykke, hunden 
vil blive fundet. 

Månen applikerer i kvadrat til Solen, og dette er Månens sidste 
aspekt i tegnet. En kvadrat kan give perfektion hvis planeterne står i 
hjørnehus, og vil især gøre det, hvis planeterne har værdighed i de- 
res tegn. Begge himmellys står i hjørnehuse, Månen står i Solens 
eksaltationstegn, mens Solen står i Månens herskertegn. Jeg regner 
dette for at være en reception og det er en gunstig henvisning, der 
kan antyde, at en tredje person griber ind og hjælper til. 

Min endelige tolkning blev, at hunden snart ville blive fundet. 
Jeg fortalte ikke min nabo om dette, da jeg havde opstillet horosko- 
pet for min egen interesses skyld. Min nabo var helt uvidende om, 
at jeg havde spurgt himlen til råds. Se hvor ineffektiv jeg er vist i 
horoskopet: Merkur er både forbrændt og stum. 

Den næste dag kontaktede min nabo alle skoler i det område, 
hvor hunden var blevet væk og hun sørgede for at få offentliggjort, 
at hunden var løbet bort. Omkring klokken 16 samme dag blev 
hunden fundet af tre skolebørn. Det er interessant, at der foreligger 
reception mellem Solen og Månen, for Solen er signifikator for sa- 
gens udfald for hunden, mens Månen er signifikator for børn. 

Månen er kun 114 grad fra at danne den eksakte sextil til Lykke- 
punktet. Meg blev fundet 1% dag efter at spørgsmålet blev stillet. 
Månen står i et hjørnehus og i et kardinalt tegn, hvilket i det gene- 
relt accepterede tidsmål vil sige, at 1 grad svarer til 1 dag. 


Retning ud fra hus og tegn 

For at finde ud af'i hvilken retning en forsvunden ting eller person 
befinder sig, kan man gøre brug af Figur 19. Det tegn og hus, som 
signifikatoren står i, viser i hvilken retning du skal søge for at finde 

Figur 19b. Retning i tegnene. 

personen eller tingen. I det netop gennemgåede eksempel står Mars 
(hundehvalpen) tæt ved tolvte husspids, en husposition, der ifølge 
Figur 19 svarer til retningen øst-syd-øst, og hundehvalpen blev 
ganske rigtig fundet i øst-syd-østlig retning, 4,8 kilometer (3 miles) 
borte. 


Afstand 

Beregningen af afstand er en indviklet og drilagtig proces. Der fin- 
des to forskellige måder til beregning af afstand, og jeg vil gengive 
dem begge her. Den første metode stammer fra Dr. WJ. Simmoni- 
tes bog: (Horary Astrology: The Key to Scientific Prediction). Man bereg- 
ner bredden for den signifikator, der har med den forsvundne ting 
eller person at gore. Derefter slås signifikatorens bredde op i neden- 
stående tabel, hvor en given bredde svarer til en bestemt afstand: 


Signifikator — Ingen bredde Nordlig bredde Sydlig bredde 
Hjørnehus — Tæt på Omkring Omkring 
to hundredemeter tre kilometer 
Fast hus Omkring Omkring Omkring 
å to hundrede meter tre kilometer ti kilometer 
Bevegeligt Omkring Omkring Nogle geo- 
hus tre kilometer ti kilometer grafiske grader 


Hvis du ønsker at kende afstanden i kilometer, kan du enten tage 
det antal graders bredde, der er mellem signifikatorerne for spørge- 
ren og det adspurgte, eller du kan anvende det antal grader der 
mangler, før der dannes et stort aspekt mellem de to signifikatorer. 
Derefter slås op i nedenstående tabel, alt efter, hvilket tegn signifi- 
katoren for den forsvundne ting eller person befinder sig i. 


Signifikator står i kardinalt tegn hver grad = 3.2 kilometer (2 miles) 
Signifikator står i bevægeligt tegn hver grad = 800 meter (14 mile) 
Signifikator står i fast tegn hver grad = 400 meter (14 mile) 


Ivy Goldstein-Jacobson foreslar en helt anden metode til afstands- 
beregning i sin bog: Simplified Horary Astrology. Tag signifikatoren 
for den ting eller person, der er forsvundet, og slå op i følgende ta- 
bel: 

Signifikator Uden bredde Nordlig bredde Sydlig bredde 


Hjørnehus Tæt ved 1.6 kilometer 32 kilometer 
(1 mile) (2 miles) 
Fast hus 800 meter 32 kilometer 4.8 kilometer 
(12 mile) (2 miles) (3 miles) 
Bevægeligt 1.6 kilometer 48 kilometer Uendelig 
hus (1 mile) (3 miles) 


Disse grundlæggende afstande skal ganges med det antal grader, 
Månen skal bevæge sig, før den danner et aspekt til signifikatoren 
for den forsvundne ting eller person. Når en signifikator står i et 
bevægeligt hus med sydlig bredde, er afstanden så lang, at den ikke 
lader sig beregne nøjagtigt. 

I Figur 18 er Mars signifikator for den forsvundne hundehvalp. 
Mars har nordlig bredde og befinder sig i et bevægeligt hus. Ifølge 
Simmonite viser dette, at hvalpen er omkring ti kilometer væk, 
hvilket er helt forkert i dette tilfælde. Da både hvalpen og dens ejer 
har Mars som signifikator, er det ikke muligt at bruge den næste ta- 
bel. Man kunne dog sige, at da Mars har 1 grad nordlig bredde, 
mangler den én grad i at være uden bredde. Hvis dette gøres, vil vi 
komme frem til, at hundehvalpen befinder sig cirka 3 kilometer 
væk. : 

Ifølge Ivy Goldstein-Jacobsons metode svarer signifikatore 
(Mars) position i bevægeligt hus med nordlig bredde til 4,8 kilome- 
ter (3 miles), hvilket ville være udmærket, hvis vi ikke skulle gange 
dette tal med det antal grader der skiller Mars og Månen, sådan som 
metoden foreskriver. 

Det er klart, at det ikke er fair at bedømme en metode ud fra et 
enkelt eksempel, og da dette spørgsmål oven i købet hverken dreje- 
de sig om afstands- eller retningsbestemmelse, er det urimeligt at 
forlange at horoskopet skal kunne give oplysninger om disse. Men 
husk tabellernes metoder, og test dem når der er mulighed for det. 
Jeg vil vende tilbage til stedbestemmelse i kapitel 15, »Tab og Ty- 
veri« 

I begyndelsen af dette kapitel fortalte jeg om det generelt accep- 
terede tidsmål, der bruger Månen som primær tidsmåler. Det sam- 
me tidsmål kan dog også anvendes i forbindelse med de hurtige 
planeter Merkur og Venus. En anden form for tidsmåling fås, når 

planeter, der er signifikatorer, danner et eksakt aspekt ved deres nor- 
male bevægelse. Hvis f.eks. Merkur og Mars er signifikatorer og de 
om tre dage danner en sextil til hinanden, kan det meget vel ske, at 
den begivenhed, der spørges om, simpelthen vil indtræffe om tre 
dage. Man skal have alle disse regler i hovedet, undersøge horosko- 
pet, beregne hvilke aspekter der dannes og derefter komme frem 
til en tolkning af situationen, ved at kombinere sund fornuft med 
inspiration. 

Indtil nu, har jeg forsøgt at gøre dig bekendt med det tekniske 
grundlag, som horar astrologien hviler på. Du skulle nu være i stand 
til at gøre dine egne erfaringer, Du ved nu, hvordan du skal forbe- 
rede tydningen af et øjeblikshoroskop. Du er bekendt med de 
grundlæggende overvejelser man gør sig, og du kan bestemme de 
betingelser der skal være opfyldt, når perfektion finder sted eller 
nægtes. 

Resten af denne bog består af en samling detaljerede tolkninger 
af de mest interessante øjeblikshoroskoper jeg er blevet præsenteret 
for. Der er tale om mine egne vurderinger af horoskoperne, som 
selvfølgelig er farvet af min egen holdning til horar astrologien. Jeg 
tilbyder disse horoskoper både som vejledninger og som eksempler 
på horar astrologiens anvendelse i praksis. Jeg har opdelt mine 
eksempler i syv grupper: Ægteskab og forhold, Fødsler og børn, 
Ejendom, Uddannelse, Karriere. og status, Tab og tyveri, Sygdom 
og død. 

Jeg undgår med vilje at føre dig gennem hvert eneste hus efter 
tur. Jeg beskriver heller ikke en samling stive regler, der skal anven- 
des ved vurderingen af de enkelte huse. Det er gjort så mange gan- 
ge før, og jeg har tidligere i denne bog nævnt de få horar astrologi- 
ske bøger, jeg selv finder, har stor værdi. Under alle omstændighe- 
der arbejder jeg slet ikke på den måde. Man skal vide, hvordan per- 
fektion opstår, hvordan den nægtes, og hvordan man skal finde sig- 
nifikatorerne for spørgsmålet. Resten af tolkningen er op til dig. 

Hvert eneste øjeblikshoroskop er en enestående og unik oplevel- 
se, ligegyldigt hvilket spørgsmål der er tale om. Så længe horosko- 
pet lader sig tyde kan astrologen forvente, at horoskopet vil afspejle 
spørgerens eller det adspurgtes tilstand samt alle omstændighederne 
omkring spørgsmålet. Hvert eneste øjeblikshoroskop har et bud- 
skab at komme med. Hvis astrologen forstår sit fag, bør han være i 

stand til at vurdere og tolke horoskopets besked. Når du står over 
for et øjeblikshoroskop, der kan tydes, bør du overveje spørgsmålet 
og studere horoskopet grundigt. Tillad din underbevidsthed at åbne 
sig. Horoskopet vil enten tale til dig, eller også vil det tie. Hvis ho- 
roskopet taler, har du det allerbedste grundlag for at tolke det rig- 
tigt, hvis ikke, så læg det bort. 

Anden del: 
Tolkninger 


Anden del: 
Tolkninger 


10 - Ægteskab og forhold 


Det er under ovenstående overskrift, at langt de fleste spørgsmål 
stilles. I vor tid gennemlever vi en revolution på det partnerskabs- 
mæssige område. Vi er derfor nødt til at være meget forsigtige, når 
vi skal tolke sådanne spørgsmål. Det er vigtigt, at vores råd ikke 
ødelægger et ægteskab og forhindrer børn i at vokse op med begge 
forældre. Selvfølgelig kan astrologen ikke gøre gjort ugjort, og det 
er heller ikke astrologens opgave at moralisere, men alle menneske- 
lige relationer oplever perioder med problemer og stress, og ven- 
der ofte tilbage til en lykkelig tilstand når krisen er drevet over. 
Derfor er det klogt at fare med lempe. 

De fleste menneskelige relationer falder under tre huses hersker- 
skab. Det syvende hus hersker over ægtefælle, partnere og perma- 
nente forhold. Femte hus hersker over elsker/elskerinde og »illegi- 
time forhold«, mens elvte hus har med platoniske venskaber at gore. 


ee 

Figur 20. Ægteskab og forhold. 

Figur 21. »Vil jeg blive gift i år?« 
19.03.1976, kl. 16:09:00 GMT, London. 


Når vi skal vælge signifikatoren for den anden part i et forhold, så 
skal vi være sikre på at gøre det rigtigt. Der kan ofte herske tvivl 
om, hvorvidt en person hører under syvende eller femte hus, f.eks. 
hvis der er tale om en permanent partner eller elsker/elskerinde. 
Her er det nødvendigt at få mere at vide om, hvilken form for 
partnerskab der i virkeligheden er tale om. Valget af signifikator må 
i hvert eneste tilfælde tilpasses de særlige omstændigheder der præ- 
ger netop dette forhold. Her bør man også lytte til de råd selve ho- 
roskopet giver, for det kan ofte være til meget stor hjælp. i 


Figur 21; »Vil jeg blive gift i år? 
Jeg havde engang et job i et stort firmas reception, hvor det var min 
opgave at sidde bag et skrivebord og kontrollere de besøgende, der 

gik ind og ud. Der var ofte lange tidsrum, hvor der slet ikke var be- 
søgende at tage sig af, men heldigvis har en astrolog altid noget at 
lave, og jeg brugte derfor tiden til at arbejde med forskellige astro- 
logiske projekter. Min interesse for astrologi var almindelig kendt i 
huset. En aften, mens jeg sad og arbejdede med mine horoskoper, 
kom en ung direktør hen til mig og spurgte: »Hvordan går det med 
mit horoskop». Jeg havde for et stykke tid siden lovet ham at se på 
hans fødselshoroskop. Jeg sagde til ham, at der nok ville gå et par 
uger, før jeg kunne fortælle ham noget fornuftigt. »Jeg ville egent- 
lig gerne vide om jeg bliver gift i 4r?«, busede det ud af ham på en 
på én gang anspændt og genert måde. Jeg tænkte straks: »Aha, et ho- 
rar sporgsmil« Jeg noterede tiden og lovede ham at give et svar ef- 
ter weekenden. 

Det opstillede horoskop kan tydes, og Månen er oven i købet i 
konjunktion med Descendanten i spørgerens fadselshoroskop. En 
meget fin bekræftelse af spørgsmålets gyldighed. 

Spørgsmålet drejer sig direkte om muligheden for ægteskab, så 
der er helt klart tale om et spørgsmål der hører hjemme i syvende 
hus. Signifikatorerne er: Ascendantherskeren Merkur (spørgeren) 
og Descendantherskeren Jupiter (det adspurgte). Vi må heller ikke 
glemme, at Månen er medsignifikator for spørgeren, og Venus er 

_den naturlige hersker over syvende hus (partnerskabshuset). 

Vil ægteskabet finde sted i år? Hvis ægteskabet skal finde sted in- 
den for et år, skal horoskopet vise det. På et sådant spørgsmål, for- 
venter vi enten, at spørgerens signifikator Merkur danner et appli- 
kerende aspekt med signifikatoren for det adspurgte, Jupiter, eller at 
Månen applikerer til Jupiter. Horoskopet indeholder ingen af disse 
perfektionsmåder, så det første indtryk af horoskopet må blive at 
det kommende år ikke vil føre et ægteskab med sig. 

Der eksisterer dog et aspekt mellem Merkur (spørgeren) og 
medherskeren over syvende hus, den transpersonelle planet Nep- 
tun. Aspektet er en kvadrat, og Merkur (den hurtige planet) separe- 
rer fra Neptun (den langsomme planet). Separerende aspekter viser 
de ting, der er sket i fortiden, og en kvadrat symboliserer kun sjæl- 
dent at sagen vil lykkes. I dette tilfælde beskriver kontakten mellem 
Merkur og Neptun dog glimrende de hændelser der er gået forud 
for spørgsmålet. Spørgeren havde oplevet skuffelse og forvirring i 

forbindelse med partnerskab. Han havde tre brudte forlovelser bag 
sig. 

Spørgerens medhersker, Månen, står i trigon til Merkur i syveri- 
de hus, men her er der igen tale om et separerende aspekt. Bemærk, 
at Månen danner aspektet fra tredje hus (spørgsmål) og Merkur 
(den naturlige hersker over tredje hus og signifikator for spørgeren) 
står i ægteskabshuset (syvende hus). Havde han allerede friet? Havde 
han stillet en pige spørgsmålet (tredje hus), om hun ville gifte sig 
(syvende hus) med ham? Det ser i hvert fald sådan ud! 

Lad os for et øjeblik forlade Merkur, der befinder sig i ægte- 
skabshuset og som står svagt i tegnet Fiskene. Lad os i stedet rette 
opmærksomheden mod Månen, der er medsignifikator for spørge- 
ren. Månen har netop forladt trigonen til Merkur (spørgeren har 
foreslået ægteskab), og er på vej ind i trigonen til Saturn i elvte hus. 
Derefter danner den en trigon til Solen, der står på ottende husspids. 
Måne-Saturn kontakten lader sig kun vanskeligt beskrive som en 
ægteskabsindikator i dette horoskop, derimod er der ingen proble- 
mer med at se Sol-Måne trigonen som et symbol på ægtestand. For 
det første kan Solen og Månen ses som repræsentanter for det ma- 
skuline og feminine der føres sammen, og for det andet giver selve 
det gunstige aspekt mellem himmellysene et kraftigt fingerpeg om 
SLICCES. 

Spørgeren ønsker at vide, om han bliver gift inden for det kom- 
mende år. Derfor må vi beregne, hvor lang tid Månen er om at 
danne den lovede trigon til Solen. Månen står i et fast tegn og et be- 
vægeligt hus, og ifølge det generelt accepterede tidsmål (se kapitel 
9) lader tiden sig ikke bestemme. Det er derför ikke sandsynligt, at 
Månen går i forbindelse med Solen inden for en overskuelig frem- 
tid, og under ingen omstændigheder inden for det kommende år. 
Sagens udfald (fjerde hus) er behersket af Jupiter, der er belastet af 
kvadraten til Saturn. Dette er helt sikkert en forsinkende indflydel- 
se, også selv om Jupiter er i konjunktion med Lykkepunktet. Samti- 
digt befinder den forvirrede og bekymrede Neptun sig i fjerde hus 
i kvadrat til Merkur i syvende. Der er altså tydelige henvisninger til, 
at ægteskab ikke vil finde sted, og et par andre ting fjerner enhver 
tvivl om udfaldet. Månen er belejret (af to ulykkesplaneter). Hun er 
hæmmet og kan ikke handle uden at skabe dårlige vibrationer. At 
Månen befinder sig i denne tilstand nægter ofte perfektion. Månen 

står endda på Serpentis, den mest ondartede grad i dyrekredsen. Jeg 
har endnu ikke oplevet, at noget trivedes, når denne grad var frem- 
herskende i et øjeblikshoroskop. 

Den primære signifikator for spørgeren, Merkur, står svagt i Fiske- 
ne i ægteskabshuset. Månen, der er medsignifikator for spørgeren, 
er belejret i tredje hus og står på den forfærdelige grad Serpentis. 
Spørgeren er fanget. Han er under pres og urolig. Hvis en af de be- 
givenheder, der er sket op til nu, har ført frem til denne tilstand, så 
må det have været et frieri. Han har foreslået ægteskab og er fanget, 
men der er ingen tegn på, at ægteskabet vil finde sted. 

Receptioner kan ofte vise en vej ud af en presset situation. I dette 
tilfælde står Månen og Mars i gensidig reception. Månen (spørge- 
ren) har en mulig flugtvej, hvis han ønsker at benytte sig af den. 
Månen kan bytte tegn med Mars (selvom begge planeter beholder 
deres oprindelige gradtal). Hvis han benytter sig af denne mulighed, 
flyttes Månen ind i elvte hus, hvor hun applikerer til en konjunk- 
tion med Saturn, mens Mars flytter til tredje hus, hvor han applike- 
rer til en konjunktion med Uranus. Månen kan derfor reddes fra 
den onde Serpentis’ kløer. Receptioner viser ofte en tredje persons 
mellemkomst. 

Min tolkning blev følgende: ægteskab vil ikke komme på tale i 
år. Ud fra dette horoskop kan jeg ikke bedømme, hvornår ægteskab 

vil kunne finde sted. Hvis spørgeren er meget bekymret og lider 

under den øjeblikkelige situation, bør han straks holde op med det- 
te, for tingene kan meget vel falde på plads ved en tredje persons 
mellemkomst. Spørgeren vil forblive ungkarl et godt stykke tid 
fremover. 

Da jeg talte med spørgeren om min tolkning, modtog han den 
uden kommentarer. En måned senere sagde han til mig: »Du fik 
rete. Han ville ikke fortælle mig mere, men han har Solen i Kreb- 
sen, og vandtegnene er jo kendt for at være hemmelighedsfulde. 
Det kom dog til slut frem, at han havde friet til en pige, men kort 
tid efter havde fået »kolde fødder« Pigen gik til hans bedste ven og 
diskuterede situationen med ham, og valgte til slut at sige nej. 

Det er meget interessant, at vennens mellemkomst er symbolise- 
ret af en reception, og at Månen, foruden at være medhersker over 
spørgeren — også er hersker over elvte hus, vennernes hus: 

Figur 22. »Passer Judy og jeg sammen?« 
13.07.1978, kl. 13:40:00 GMT, London. 


Figur 22: »Passer Judy og jeg sammen?« 

Peter og Paula var gift. De var begge socialrådgivere. Judy var også 
socialrådgiver. Faktisk havde hun været Paulas overordnede, men 
hun var holdt op som socialrådgiver og var begyndt at studere jura, 
med det mål at blive advokat. Peter og Judy havde et forhold kø- 
rende, som hverken Paula (Peters kone) eller Fred (Judys mand) 
vidste noget om. Peters kone Paula fandt ud af det, gik hjemmefra 
og rejste kort efter til Amerika. 

På det tidspunkt spørgsmålet blev stillet, var Peter enlig. Hans 
forhold til Judy fortsatte, hvilket Fred var lyksaligt uvidende om. 
Spørgsmålet blev ikke stillet direkte til mig, men til en anden astro- 
log som bad mig om at tolke horoskopet. 

Det første man bemærker er, at horoskopet ikke kan tydes. 

Ascendanten ligger tidligere end 3 grader i Skorpionen, og står i Via 
Combusta. Den besked som horoskopet giver astrologen er, at begi- 
venhederne endnu ikke har udviklet sig så meget, at der kan foreta- 
ges en vurdering af situationen. Spørgsmålet er stillet for tidligt. 
Hermed kunne denne sag være afsluttet. Jeg kunne have sagt: »Det 
er for tidligt at udtale sig om det«, og ladet det være ved det. Nu 
stod jeg med et horoskop, og jeg kan lide at undersøge alle horo- 
skoper, hvad enten de ifølge reglerne kan tydes eller ikke. Jeg fik 
derfor lyst til at se lidt nærmere på horoskopet, om ikke andet for at 
se hvorfor dette horoskop ikke kunne tydes. Ligegyldigt hvilken 
konklusion jeg kommer frem til, vil jeg normalt ikke fortælle spør- 
geren om tolkningen, når den er baseret på et horoskop, der ikke 
kan tydes. I dette tilfælde kunne jeg fortælle tolkningen til den an- 
den astrolog, udelukkende for træningens skyld. 

Peters signifikator er Mars. Det er ham, der spørger, og han er 
vist af Ascendanten. Judys signifikator er Jupiter, hersker. over Pe- 
ters femte hus, hun er hans elskerinde, Merkur er Judys mand, Fred, 
han er vist af syvende hus talt fra femte hus (Peters elskerindes 
mand), dvs. horoskopets elvte hus. Signifikator for Peters kone, 
Paula, er Venus, hersker over syvende hus. 

Mars (Peter) står i eksakt kvadrat til Neptun (den nye hersker 
over femte hus). Denne kontakt beskriver Peters situation på en 
prik. Han er involveret i en illegitim affære (kvadrat = illegitim; 
Neptun = hemmelig), og han befinder sig i en tilstand af Neptun- 
inspireret forvirring. At han befinder sig i Jomfruen arityder skyld- 
følelser. Det kan meget vel være, at forholdet startede for seks må- 
neder siden, da Månen gik i sextil til Neptun (ifølge det generelt ac- 
cepterede tidsmål). Horoskopet indeholder en gunstig kontakt mel- 
lem den forvirrede, skyldbetonede og bevægelige Mars og den me- 
get magtfulde Jupiter. Judy står derfor meget stærkere end Peter i 
denne sag. 

Judy (Jupiter) står i niende hus, og er både stærk i tegn og hus. 
Månen i Vægten (det naturlige ægteskabstegn) har for nylig forladt 
kvadraten til Jupiter, hvilket aktiverer Jupiters negative sider, dvs. 
hensynsløshed og eventyrlyst. Interessant er det, når vi er bekendt 
med Judys advokatambitioner, at vi finder hendes signifikator, Jupi- 
ter, i sit eksaltationstegn i niende hus. Dette antyder, at hun priorite- 
rer sine ambitioner om en juridisk karriere højere end alt andet. Pe- 

ter synes at være Judys tjener (Jomfruen), også selv om det mest er 
seksuelle tjenester der er tale om (Mars). i 

Judys mand, Fred, er vist af Merkur. Han må også indgå i vore 
overvejelser. Han er i konjunktion med MC og står i eksakt trigon 
til Neptun. Da Merkur er så fremtrædende i horoskopet, regnede 
jeg det for usandsynligt, at han ville fortsætte med at være uvidende 
om forholdet særligt længe. 

Peters kone Paula (Venus) er for nylig flyttet fra en konjunktion 
med Saturn i Løven, ind i Jomfruen. Hun har sat sig en ny kurs, og 
selvom hun i konjunktion applikerer til Peter (Mars), så bliver per- 
fektion nægtet på grund af refranation. Det synes derfor ikke at 
være sandsynligt, at de to forenes igen. 

Min tolkning, som jeg gav videre til den anden astrolog, kom til 
at lyde: Horoskopet giver os ikke tilladelse til at tyde det over for 
spørgeren. Han befinder sig i en meget forvirret og skyldbetynget 
tilstand, og er i øjeblikket ude af stand til at træffe en fornuftig be- 
slutning omkring sin situation. Judy vil fortsætte med at arbejde sig 
frem mod sin juridiske karriere, ligegyldigt hvad der sker, og i øje- 
blikket udnytter hun bare Peter. Fred er ved at træde ind i sagen, og 
før han har brugt sin magt, kan man ikke udtale sig. Månen står i 
tolvte hus, og danner ingen aspekter til signifikatorerne. Alle Må- 
nens aspekter ligger i fortiden. Set fra Peters synspunkt, kan denne | 
sag ikke ende godt. 

Kort tid efter fandt Fred ud af, at Peter og Judy havde et forhold. 
Han fandt et brev (Merkur) som de to elskende havde udvekslet. 
Han blev bragt ikke så lidt ud af den, hans Løvestolthed blev såret, 
så han gav sin kone en gang tæv. Dette satte sagen på spidsen, og 
selvom Judy viste en vis interesse i at fortsætte forholdet, mistede 
Peter interessen. Han fandt ud af, at forholdet var tidsspilde. 

Peters kone Paula rejste hjem over Atlanten, og regnede med at 
rejse tilbage til Amerika for at bosætte sig permanent der. Hun insi- 
sterede på at lejligheden, som hun og Peter ejede i fællesskab, skulle 
sælges. Da Peter ikke havde råd til at købe en ny lejlighed, måtte 
han leje sig ind hos andre. Han mistede derfor både sin kone og sin 
lejlighed. Sagen endte ikke godt for denne spørger. 

Figur 23, »Vil vi blive gift?« 
10.12.1979, kl. 20:01:00 GMT, Dublin. 


Figur 23: Vil vi blive gift? 

Dette spørgsmål blev stillet mig af en anden astrolog. Jeg mødte 
ham for første gang nogen tid efter, at spørgsmålet var blevet stillet. 
Han bad mig om at se på horoskopet og måske give en tolkning af 
det. På det tidspunkt var mit svar et noget forsigtigt ja. Tre år senere 
opdagede jeg, at min tolkning havde været forkert. Parret blev ikke 
gift, og deres forhold gik i stykker. Jeg har taget dette eksempel 
med, både fordi det viser hvor forsigtig man skal være, når man 
vælger signifikatorer, og for at advare mod fristelsen til at ønske et 
bestemt resultat, selvom de grundlæggende astrologiske betragtnin- 
ger tydeligt mener noget andet. Astrologen er ingen troldmand, 
men en fortolker. Det er vigtigt at vi også husker at analysere vore 
fejltagelser, for det er gennem dem vi lærer mest. ? 

Først vil jeg her gengive den detaljerede tolkning jeg sendte til 
spørgeren: 


Horoskopet har Løven på Ascendanten, hvorfor du, spørgeren, har 
Solen som signifikator (sammen med Månen der er medsignifika- 
tor for ethvert spørgsmål). Dette spørgsmål drejer sig om ægteskab 
— et syvende hus anliggende. Derfor er Saturn hersker over det ad- 
spurgte. Det kan også betale sig at opsøge din tilkommende i femte 
hus, hvis dette hus bedre beskriver jeres nuværende forhold. 

Læg mærke til de primære signifikatorer, Solen og Saturn. Solen 
applikerer til Saturn i kvadrat. Dette ser indledningsvis ikke særlig 
positivt ud. Solen har dog værdighed i sit eget hus, og fordi du og 
din kæreste kontakter hinanden i kvadrat, er der vist vanskeligheder 
i forbindelse med jeres forhold. Da din signifikator står stærkt i sit 
eget hus i det optimistiske tegn Skytten, er det klart, at du er mere 
stemt for ægteskab end partneren, der er symboliseret af Saturn i 
Jomfruen. Partnerens holdning er forsigtig og hun er meget opta- 
get af et eller andet der har med status at gøre. 

Jeg har ofte set, at sagen sædvanligvis (og ifølge min erfaring 
endda altid) vil ende godt, når Månen danner et gunstigt aspekt til 
Solen, uden indblanding fra ulykkesplaneter. I dette horoskop 
applikerer Månen til Solen, men aspektet er en kvadrat. Månen 
danner dog aspektet fra sit eksaltationshus til Solen, der står stærkt i 
sit eget hus. Begge himmellys har derfor værdighed. Vi står altså her 
overfor en spændende situation, der slet ikke er nem at vurdere. In- 
dikationerne for og imod er i hårfin balance med hinanden. 

Men jeg skal jo foretage en vurdering; ja eller nej. Min endelige 
tolkning må blive ja. Månen er i tæt konjunktion med Jupiter, og 
selvom denne egentlig er separerende, står Jupiter så tæt på Månen, 
at det giver mulighed for at overføre Venus’ lys. Det første aspekt, 
Månen danner, er nemlig trigonen til den velaspekterede Venus, 
der hersker over fjerde hus (sagens udfald). Dette peger på en lyk- 
kelig slutning for dit vedkommende. 

Det vigtigste aspekt er Månens applikerende konjunktion med 
Saturn. Hvis vi lader Månen være din medhersker, vil du og din kæ- 
reste til slut blive forenet. I et tilfælde som dette, hvor Saturn er en 
primær signifikator, anser vi ham ikke for at være en ulykkesplanet. 

Jeg er fascineret af Mars. Vi kan opfatte ham som signifikator for 

din kæreste (femte hus). Mars applikerer i konjunktion til Jupiter 
(den lovformelige planet) og i dette horoskop er Jupiter hersker 
over det lovformelige niende hus. Vi kunne derfor sige, at din kæ- 
reste står tæt foran en lovformelig ceremoni, der vil vise sig at være 
sagens afslutning for partnerens vedkommende. 

Jeg er klar over, at denne vurdering er vanskelig og risikabel, 
men når jeg har afvejet alle faktorerne, må jeg i sidste ende sige ja. 
Den eksakte konjunktion mellem Månen og Saturn sker inden for 
seksten måneder ifølge det generelt accepterede tidsmål. 


Den første fejl jeg her gjorde var at gøre Saturn til delvis signifika- 
tor for kæresten. Spørgsmålet drejer sig om ægteskab. Saturn er her- 
sker over ægteskab i dette horoskop, men Jupiter er signifikator for 
kæresten fordi den er hersker over horoskopets femte hus. Det, der 
for spørgerens vedkommende kunne have vist ægteskab, ville være 
et gunstigt aspekt mellem hans signifikator, Solen, og signifikatoren 
for ægteskab, Saturn. Solen applikerer ikke til Saturn med et gun- 
stigt aspekt, men kun med en vanskelig og ugunstig kvadrat. Hvis 

Jupiter tages som signifikator for kæresten, er hendes ægteskabssig- 
nifikator Merkur, hersker over det syvende hus målt fra det femte 
hus. Der er heller ingen kontakt mellem Jupiter og Merkur. 

. I tolkningen fik jeg meget ud af det applikerende aspekt mellem 
Solen og Månen. Aspektet er en kvadrat, men Jeg forsøgte på alle 
måder at mindske den negative indflydelse ved at sige, at Månen 
havde værdighed, fordi den stod i andet hus (dvs. Tyrens hus, det 
tegn hvor Månen er eksalteret). Jeg mente også, at Solen havde 
værdighed, fordi han stod i femte hus (dvs. Løvens hus, det tegn 
hvor Solen er hersker). Jeg tydede derfor forholdet mellem de to 
himmellys som om der var tale om en reception. En sådan vurde- 
ring er ganske vist ligefrem og modig, men den overskrider tradi- 
tionens grænser. Traditionen anerkender ikke, at en planet kan have 
værdighed udelukkende på grund af en gunstig husposition. Dette 
betyder ikke nødvendigvis at en sådan antagelse ikke er gyldig, man 
skal bare ikke basere hele sin vurdering af horoskopet på den. 

Mønsteret Jupiter-Måne-Venus er et perfekt eksempel på over- 
førsel af lys. Venus er på vej væk fra trigonen til Jupiter, mens Må- 
nen separerer fra Jupiter og applikerer til Venus. Månen bringer 
derfor Jupiters lys tilbage til Venus. Månen overfører lyset. Da Ve- 

nus er hersker over fjerde hus (sagens afslutning), og den naturlige 
hersker over relationer, er det ikke forkert at se denne overførsel af 
lys som et tegn på ægteskab. Denne overførsel er faktisk det eneste i 
horoskopet der viser tegn på, at ægteskab vil kunne komme på tale. 
Alligevel skulle jeg have lagt mærke til, at Venus går i kvadrat til 
Pluto i Vægten i fjerde hus, et aspekt der meget vel kunne ødelæg- 
ge mulighederne for ægteskab. 

Til slut gjorde jeg den fejl, at jeg kaldte Mars for signifikator for 
kæresten. Her var der tale om simpel skødesløshed, og det lader sig 
ikke undskylde. Også den tætte konjunktion mellem Solen (spørge- 
ren) og Neptun i femte hus burde have sat mit alarmsystem i gang. . 
Neptun er bedragets, illusionernes, forblindelsens og bekymringens 
planet. Den tætte kontakt kaster Neptuns forvirrende stråler på 
spørgeren. Jeg kunne ganske vist forsvare mit ja med Jupiter-Ve- 
nus-Måne overførslen af lys, men når man holder dette op-mod 
Månens applikerende kvadrat til Solen, Solens applikerende kvadrat 
til Saturn og Solens konjunktion med Neptun, må svaret blive et 
definitivt nej. 

Da jeg oprindeligt vurderede dette horoskop, indtegnede jeg 
ikke ægteskabspunktet. Jeg har indtegnet det her, og det er interes- 
sant at se, at det står i kærestens syvende hus, dvs. i horoskopets elvte 
hus, og at herskeren over huset, Merkur, står i kvadrat til det. Om 
dette er vigtigt eller ikke, er et åbent spørgsmål, men det er endnu 
et lille fingerpeg om, at ægteskabet ikke vil finde sted. 

Man skal altid huske på, at det er gennem katastrofer som oven- 
stående, at vi arme astrologer gennem bitre erfaringer lærer vort 


fag. 


Figur 24: »Vil jeg blive skilt% 
Den kvindelige spørger i dette eksempel havde besøgt et utal af 
medier, spåkoner og lignende, der alle havde fortalt hende, at hun 
snart ville blive enke. Hendes ægteskab var i øjeblikket lidt an- 
strengt. Hendes mand havde alvorlige finansielle problemer og 
drak meget. Hun overvejede skilsmisse, men kunne ikke få dette til 
at passe med de informationer hun havde modtaget, så derfor stille- 
de hun spørgsmålet. 

Mars er primær signifikator for spørgeren, og står svagt og retro- 
grad i Vægten, Mars’ svage stilling i egteskabstegnet vidner om æg- 

Figur 24. »Vil jeg blive skilt?« 
10.05.1982, kl. 21:03:00 GMT, London (øst). 


teskabets dårlige tilstand. Månen, medsignifikator for spørgeren, er 
heller ikke godt placeret, hun er på den ene side belejret af Uranus 
og på den anden side af Neptun. Signifikatoren for ægtemanden er 
Venus, der står svagt i tegn og i opposition til spørgeren. Den grad, 
som syvende husspids falder på er den 26. grad i Tyren, eller Caput 
Algol, hvilket heller ikke er til stor hjælp. Det ser alt sammen meget 
besværligt og hårdt ud, indtil man opdager, at de primære signifika- 
torer, Mars og Venus, står i gensidig reception. 

Da kvinden stillede spørgsmålet var hendes signifikator retro- 
grad, men tre dage efter går Mars direkte. Det synes, som om hun 
har søgt efter en måde at komme ud af ægteskabet på (Mars er på 
vej ud af Vægten og ind i Jomfruen), men hun standser lige på 
grænsen og begynder så at gå tilbage ind i ægteskabet, hvilket synes 

at antyde, at hun skifter mening og vender tilbage til ægteskabet. 
Dette sker kort tid efter at hun har stillet spørgsmålet. Selvom Ve- 
nus og Mars er i opposition, kan aspektet ikke anses for at være be- 
lastende for ægteskabet på grund af reception mellem de to plane- 
ter. På den anden side vil Mars (spørgeren) på grund af sin direkte 
bevægelse nærme sig aspektet til Uranus i første hus, hvilket kunne 
indikere skilsmisse, men når man tager Månens belejring med i be- 
tragtning vil spørgeren have svært ved at foretage sig noget i denne 
sag. Hun er helt sikkert forvirret og usikker (Neptun). 

Nøglen til dette spørgsmål ligger i receptionen mellem Venus og 

Mars. Denne kan opfattes på følgende tre måder: 


1) Ved at bytte plads med Venus vil spørgeren ganske vist kunne 
flytte sig selv ud af et utilfredsstillende ægteskab, men. hun ville 
flytte til den første grad i Vædderen, og dette synes at symbolise- 
re et helt nyt liv. Ud fra dette kunne vi sige, at receptionen viser. 
en skilsmisse. 


2) Hvis hun træder ud af ægteskabet, vil hendes ægtefælles signifika- 
tor komme op i tiende hus. I Vægten bliver han stærk, og derfor 
må vi tage med i vore betragtninger, at spørgeren måske er an- 
svarlig for ægtemandens svage tilstand. r 

3) Receptionen kan også symbolisere at spørgeren giver ægtefæl- 
len sin støtte og styrke i en krisesituation. 


Spørgeren synes at have et valg. Hun kan lade sig skille hvis hun har 
lyst, men det tror jeg egentlig ikke hun har. 

Hendes ægtemand befinder sig midt i en alvorlig økonomisk kri- 
se, herskeren over hans penge er Merkur (hersker over ottende hus 
i horoskopet). Merkur står stærkt i Tvillingerne, men er nødt til at 
passere gennem aspekterne til Saturn, Pluto og Neptun. Der ligger 
vanskeligheder forude, men han vil i sidste ende komme hen til 
konjunktionen med Lykkepunktet. 

Min vurdering blev, at der ikke ville blive tale om skilsmisse, og 
at spørgeren ville begynde at få en mere positiv holdning til sit æg- 
teskab, der kan reddes af receptionen. Atten måneder efter var skils- 

Figur 25. 1) »Vil mit forhold til min kone fortsætte med at være stabilt og tilfreds- 
stillende?« 

- 2) »Vil jeg få vedvarende succes i min karriere inden for film, og hvornår vil jeg 
producere min første store film?« 
08.02.1983, kl. 20:04:00 GMT, 27°15’ sbr, 152"05' øl. 


missen endnu ikke blevet til noget, og den krise, der havde frem- 
bragt spørgsmålet, så ud til at være overstået. 


Figur 25: 1) »Vil mit forhold til min kone fortsætte med at være stabilt og til- 
Sredsstillende?« 2) »Vil jeg få vedvarende succes i min karriere inden for film, 
og hvornår vil jeg producere min første store film?« 

Dette horoskop er interessant af to grunde. For det første illustrerer 
det, hvad man skal stille op med et brevspørgsmål, der er stillet på 
sydlige breddegrader, og for det andet viser det, hvordan en kraftig 
kollektiv konjunktion kan beskrive en personlig og privat situation. 

Jeg mødte spørgeren for første gang i London, hvor han deltog i 
min astrologiundervisning. Han arbejdede på det tidspunkt som 
filmproducer. Han var ved at lære sit fag fra grunden og havde am- 
bitioner om at blive den bedste producer inden for filmbranchen. 
Han var Vandmand og australier, en nydelig mand, og vi blev gode 
venner. Han blev gift med en charmerende og smuk engelsk pige, 
og de så ud til at være meget lykkelige sammen. Til sidst vendte han 
tilbage til Australien for at fortsætte sin karriere der. 

En dag modtog jeg et brev, hvori han stillede ovenstående 
spørgsmål. Tingene gik ikke som han havde håbet, og han følte at 
der godt kunne opstå problemer. 

Når en astrolog modtager et brevspørgsmål skal horoskopet op- 
stilles for det tidspunkt, hvor astrologen læser spørgsmålet, og for 
det sted, hvor brevet kommer fra. I dette tilfælde læste jeg spørgs- 
målet den 8. februar 1983 klokken 8:04 GMT, og brevet var skre- 
vet på 27 grader og 15 minutter sydlig bredde og 152 grader og 5 
minutter østlig længde. Man må tilgive astrologen, fordi han måske 
frygter, at det horoskop han opstiller for et sted, der ligger på den 
anden side af jordkloden, ikke har spor relation til den sag, der spør- 
ges om. Jeg spærrede derfor øjnene op, da jeg opdagede, at øjebliks- 
horoskopets Ascendant står mindre end 8 bueminutter fra Pluto i 
spørgerens fødselshoroskop (ny hersker over syvende hus i fødsels- 
horoskopet), samtidig med at øjeblikshoroskopets MC står mindre 
en 24 bueminutter fra Månen i hans kones fødselshoroskop. Der 
var mange andre kontakter mellem horoskoperne, men disse var 
eksakte inden for et par grader. 

De primære signifikatorer er: Sølen for spørgeren, Saturn for 
hans kone, Venus for hans karriere og Jupiter (hersker over femte 
hus) for hans kreative forehavender. Månen er, selvfølgelig, med- 
signifikator for spørgeren. 

Jeg anså ikke det andet spørgsmål for at være af vigtighed. Jeg 
kender spørgerens fødselshoroskop og hans progressioner, og jeg er 
ikke i tvivl om, at han vil få stor succes med den karriere han har 
valgt. I øjeblikshoroskopet er herskeren over tiende hus, Venus, 
eksalteret. Hans kreative evner (femte hus) er tydeligt vist af Må- 
nens konjunktion med Neptun (film) tæt ved den godartede fiks- 
stjerne Regulus. Jupiter, hersker over femte hus, står stærkt i Skyt- 
ten i en tæt applikerende konjunktion med Uranus (fotografering 

og teknisk snilde). Spørgeren ønskede blot at få yderligere forsik- 
ringer om succes. Jeg lagde derfor mest vægt på at vurdere det før- 
ste spørgsmål. 

Spørgeren (Solen) står i syvende hus. Han er i gunstigt aspekt 
med Lykkepunktet, men danner ingen andre aspekter. Han står altså 
i sin kones hus, i hendes magt, fordi han har valgt at opholde sig der, 
og fordi det er hans mest brændende ønske (Lykkepunktet og elvte 
hus). Han er Sol-Vandmand og har derfor også behov for, at part- 
nerskabet også fungerer som et nært venskab. Det ligger simpelthen 
i Vandmandens natur. Der står han altså, i det faste og solide ægte- 
skabshus og ønsker ikke at befinde sig noget andet sted, 

Hvad med hans kone? Hun er vist af Saturn i Skorpionen, i horo- 
skopets tredje hus. Saturn er ved at blive retrograd. Spørgerens kone 
står i spørgerens kommunikationshus, og han har derfor svært ved 
at kommunikere med hende. Da hun er »hersker« over ham (Saturn 
er hersker i Solens tegn Vandmanden) føler han, at han er ineffek- 
tiv. Hvorfor befinder hans kone sig i denne tilstand? Hun står i hans 
tredje hus, men i sit eget niende hus. Hun befinder sig et fremmed 
sted, i et fast tegn, og er ved at gå tilbage (blive retrograd). Måske 
forholder det sig sådan, at det spændende og stimulerende ved at 
flytte over på den anden side af jordkloden er ved at fortabe sig? 
Venus, der hersker over hendes fjerde og niende hus, har allerede 


` passeret trigonen til Saturn. Saturn i Skorpionen kan fremkalde en 


følelse af depression. Lider hun under en depression, og er hun ved 
at lukke sig inde i sig selv? Hun er Sol-Skytte, med Skytte Ascen- 
dant og Solen konjunktion Jupiter, men i dette horoskop er hun 
vist af Saturn der er lige ved at blive retrograd. Denne symbolik står 
fuldstændig i modstrid til hendes naturlige frie og ekspansive natur. 

Det er som om horoskopet siger: »Her har vi en Skytte, der er 
hæmmet af strammende tøjler, og hvis hun ikke frigør sig fra dem, 
vil resultatet blive skuffelse, dødvande og depressione 

For at finde ud af, hvad der vil ske med hans kone, må vi se hvad 
Saturn foretager sig. Han går først retrograd, skifter tegn og bevæ- 
ger sig hen mod konjunktionen med Pluto i Vægten. En Saturn- 
Piuto konjunktion i ægteskabstegnet Vægten varsler ilde for ægte- 
skabet. Når vi oven i købet ved, at spørgeren allerede har givet ud- 
tryk for bekymring omkring sit ægteskab, ser dette aspekt faktisk 
meget dramatisk og drastisk ud. Der kan dog ikke være tvivl om, at 

A = Eksakt Saturn-Pluto konjunktion den 08.11.1982, kl. 01:51:00 GMT. 
B=Sommeren 1983. 


Figur 26, Diagram over Saturn-Pluto konjunktionen i Figur 25. 

det er i den retning hans kone i øjeblikket går, så dette ægteskabs 
fremtid afhænger helt af den tunge kollektive Saturn-Pluto kon- 
Junktion. 


I det forenklede diagram over Saturn-Pluto konjunktionen i Figur 
26, vil man se, at den eksakte konjunktion mellem planeterne alle- 
rede havde fundet sted da spørgsmålet blev stillet den 8. februar 
1983. Dog ville Saturn blive retrograd og bevæge sig tilbage mod 
Pluto igen, men han ville ikke nå helt tilbage til konjunktionen. I 
løbet af sommeren 1983 ville Saturn komme meget tæt på Pluto, 
mindre end 1 grad, men ville så begynde at separere fra Pluto igen. 
Ud fra dette mønster kunne vi være tilbøjelige til at mene, at ægte- 
skabet næsten ville gå i stykker, men at sporgerens kone ville stoppe 
op lige før hun tog den uigenkaldelige beslutning. 

Der er ikke tvivl om, at der vil komme en krise, der sandsynligvis 
vil være på sit højeste i sommeren 1983. Mit næste træk var at un- 
dersøge, om der måske var en mulighed for at konen kunne flygte 
fra denne situation. En sådan flugtmulighed kan vises af en recep- 
tion, men Saturn har ingen reception i dette horoskop, så han er 
bundet til den plutoniske begivenhed, ligegyldigt hvad der sker. 

Jeg fortalte spørgeren, at der meget vel kunne blive tale om en 
plutonisk oplevelse, og at dette kunne føre en midlertidig adskillel- 

se med sig. Jeg kunne i dette tilfælde ikke give et definitivt ja på 
hans første spørgsmål, fordi hans kone var nødt til at gennemgå 
denne transformerende oplevelse. Problemerne kunne dog meget 
vel blive løst, når Saturn gik ind i Skorpionen igen. Jeg mente at 
krisen i sommeren 1983 bedst ville kunne klares, ved at hans kone 
vendte tilbage til England på dette tidspunkt, hvilket dog ikke blev 
til noget. 

I begyndelsen af sommeren var spørgeren i London i et par dage, 
og vi mødtes. Han og hans kone var allerede gået fra hinanden på 
dette tidspunkt. Hun havde en affære med en anden. Men på trods 
af hans bekymring og vrede fik jeg alligevel det indtryk, at det ene- 
ste han i virkeligheden ønskede var, at hans kone skulle komme til- 
bage. I slutningen af oktober 1983 blev jeg meget glad over at 
modtage et brev, hvori han fortalte, at hans kone var kommet 
hjem, og at de arbejdede på at få deres forhold til at fungere. Han 
havde holdt fast ved sit ønske om, at ægteskabet skulle overleve. 

Hans signifikator i Vandmanden i syvende hus har ingen aspekter. 


Der er tale om to dejlige mennesker, der fortjener hinanden, og jeg 
håber at de klarer skærene. Man lægger mærke til, at Månen og 
Lykkepunktet er i parallelaspekt i dette øjeblikshoroskop, og dette 
antyder at sagen måske kan ende lykkeligt. 

'11 - Fødsler og børn 


Svangerskab, børn og fødsler hører under femte hus. Spørgsmål in- 
den for dette område varierer uendeligt meget. Nogle spørger om 
de er gravide, idet de håber på at være det, mens andre stiller det 
samme spørgsmål og beder til, at de ikke er det. Fyre spørger om 
deres kærester er gravide, og nogle spørger, om det er dem, der er 
fader til barnet. Andre ønsker blot at vide, om de nogensinde får et 
barn, etc. 

Den følgende oversigt, som astrologen kan anvende for at un- 
dersøge om en kvinde er gravid eller ikke, er lagt op af William 
Lilly. 


PARTNERENS 
BØRN 


RTNEREN 
+. PA 


SPORGEREN 1. 


Figur 27. Fødsler og bern. 

Signifikator for børn og moderskab: Månen. 
Det naturlige tegn for moderskab: Krebsen. 
Det naturlige tegn for børn: Løven. 

Tegn på svangerskab 


Ascendantherskeren eller Månen er enten i aspekt til herskeren over 
femte hus eller til en godartet planet i femte hus. Ascendantherske- 
ren eller Månen står i reception eller deltager i en overførsel af lys. 
De skal begge være uden belastende aspekter. 


En Måne med værdighed i reception med en hvilken som helst planet 
i et hjørnehus. : 


Ascendantherskeren eller herskeren over femte hus i et gunstigt aspekt til, 
eller i reception med, en hvilken som helst planet i et hjørnehus. 


Ascendantherskeren i gunstigt aspekt med Ascendanten fra et gun- 
stigt hus. 


Månen i syvende hus i gunstigt aspekt til herskeren over syvende hus, 
eller Månen i elvte hus i gunstigt aspekt til herskeren over elvte 
hus, der står i syvende hus. 


Månen i tiende hus i gunstigt applikerende aspekt til Ascendanther- 
skeren eller herskeren over femte hus. Månen i tiende hus i ugun- 
stigt applikerende aspekt, men med reception mellem Månen og 
den planet aspektet dannes til. 


Jupiter i første, femte, syvende eller elvte hus uden aspekter til Saturn eller 
Mars. Saturn og Mars skal have langsom bevegelse eller vere retro- 
grade. 


Et fast tegn på Ascendanten med en lykkebringende planet i første 
hus, eller herskeren over femte hus sterkt placeret i forste eller ti- 
ende hus. 


Hvis ingen af ovenstående betingelser er opfyldt; eller hvis der er 
ufrugtbare tegn på Ascendanten eller femte husspids; eller hvis der 
star ulykkesplaneter i første eller femte hus; eller hvis disse danner 
ugunstige aspekter til herskerne over første og femte hus samt Må- 
nen; så er kvinden ikke gravid. 

Frugtbare tegn er: Krebsen, Skorpionen og Fiskene. 
Ufrugtbare tegn er: Tvillingerne, Løven og Jomfruen. 


Svangerskabets længde 

For at bestemme, hvor lang tid svangerskabet har varet, skal her- 
skerne over Ascendanten, femte hus og Månen isoleres. Bemærk 
hvilke separerende aspekter der forekommer mellem dem. Hvis en 
af disse signifikatorer separerer fra en af de andre med: 


en konjunktion har hun været gravidi 1 måned 


en sextil har hun været gravidi 2 eller 6 måneder 
en trigon har hun været gravidi 3 eller 5 måneder 
en kvadrat har hun været gravidi 4 måneder 


en opposition har hun været gravidi 7 måneder 


Barnets levedygtighed 
De traditionelle tegn på, at barnet ikke vil overleve den spæde bar- 
nealder er følgende: At Ascendantherskeren er retrograd; for- 
brændt; står i et bevægeligt hus; står svagt i tegn og er beskadiget af 
et ugunstigt aspekt fra herskeren over ottende eller tolvte hus, eller 
at Ascendantherskeren står svagt i tegn og beskadiget af ugunstigt 
aspekt fra ulykkesplaneter i ottende eller tolvte hus. Ovennævnte 
betingelser gælder kun, hvis der ikke er formildende indflydelser. 
William Lilly siger også, at hvis Mars, Saturn eller den sydlige 
.Måneknude befinder sig i femte hus, vil barnet ikke overleve. Ivy 
Goldstein-Jacobson fastholder, at ulykkesplaneter i femte eller ot- 
tende, beskadiget af ugunstige aspekter fra en planet i femte hus, 
mindsker barnets muligheder for at overleve. Hun mener, at der er 
mulighed for abort og for tidlig fødsel, når Neptun er involveret, 
og at der kan blive tale om kejsersnit, dersom det er Uranus, blød- 
ninger når det er Mars, misdannelser når det er Saturn, og eventuel- 
le kirurgiske indgreb hvis Månen og Mars står i aspekt til hinanden. 
Hun nævner også, at barnet vil overleve i de tilfælde, hvor herske- 
ren over femte står i reception, eller står indrammet (dvs. imellem) 
Venus og Jupiter, eller hvis Venus og Jupiter er i hjørnehuse. Selv- 
om Solen i femte hus ikke nødvendigvis benægter konception og 

svangerskab, så er der traditionelt ikke tale om en gunstig position i 
forbindelse med barnets muligheder for overlevelse. 


Tvillinger 

Dobbelte tegn er: Tvillingerne, Skytten og Fiskene. Når Ascendan- 
ten eller femte husspids falder i dobbelte tegn, med en lykkeplanet i 
et af disse huse; og når Solen og Månen og herskerne over første 
og femte står i dobbelte tegn, er der stor sandsynlighed for at få 
tvillinger. Hvis Månen, Venus og Jupiter alle står i dobbelte tegn, 
vidner dette om en tvillingefødsel. 


Barnets køn 

Der bør kun forsøges en vurdering af barnets køn, når spørgsmålet 
specifikt drejer sig om dette. I et sådant tilfælde undersøges hersker- 
ne over Ascendanten og femte hus, første husspids, femte husspids 
og Månen. Jo flere af disse faktorer, der placerer sig i maskuline 
tegn, jo større sandsynlighed er der for, at barnet bliver en dreng, 
og omvendt. Nu er det på tide, at vi undersøger tre horoskoper, der 
alle er opstillet for det ligefremme spørgsmål: »Er jeg gravid?«. I alle 
tre tilfælde forholder det sig sådan, at en graviditet ganske vist ville 
være ubelejlig, men ikke nødvendigvis problematisk. 

Figur 28. »Er jeg gravid?« 24.02.1977, kl. 15:03:00 GMT, London. 


Figur 28: »Er jeg gravid% 

Tegnene på graviditet i dette horoskop er Månen i tiende hus, i 
applikerende konjunktion med Jupiter (hersker over femte) i Ty- 
ren. Den perfektion der antydes af denne konjunktion forstyrres 
dog af Månens kvadrat til Merkur, der skal dannes før aspektet til 
Jupiter kan blive eksakt. Der er ingen grund til at begynde at speku- 
lere over Merkur-kvadratens betydning, for Saturns konjunktion 
med Ascendanten udsletter og ødelægger alligevel spørgsmålet helt. 
Horoskopet kan ikke tydes. Dette er en vigtig henvisning, og svaret 
på spørgsmålet er derfor: »Nej«. Spørgeren er ikke gravid. 

Figur 29. »Er jeg gravid?« 
14.05.1975, kl. 11:00:00 GMT, London. 


Figur 29: »Er jeg gravid?« , 

Solen er Ascendanthersker og Jupiter er hersker over femte hus. De 
danner intet aspekt til hinanden. Månen applikerer fra elvte hus til 
en konjunktion med Venus, og dette aspekt har stærke moderover- 
toner. Til gengæld står herskeren over femte hus i Vædderen i en 
tæt applikerende kvadrat til Saturn. Der kan have været tale om et 
stort ønske om at føde et barn (elvte hus), men på trods af den stær- 
ke Krebseindflydelse, er Saturn stærkere, og denne kvinde var ikke 
gravid. 

Figur 30. »Er jeg gravid?« 
12.01.1976, kl. 23:13:00 GMT, London. 


Figur 30: »Er jeg gravid% 

Her er Venus Ascendanthersker, mens Saturn er hersker over fem- 
te hus. De står ikke i aspekt til hinanden, og Saturn er retrograd i det 
ufrugtbare tegn Løven. Månen er stærk i Tyren, hun går ikke blot i 
tomgang, men står også tæt ved den ondartede fiksstjerne Plejader- 
ne (grædekonerne). Denne kvinde er derfor ikke gravid. Med en 
Måne i tomgang bliver sagen ikke til noget. Det viste sig senere at 
slå til. 

Figur 31. »Bliver jeg gravid, hvis jeg holder op med at tage P-piller?« 
08.06.1976, kl. 14:08:00 GMT, London. 


Figur 31: »Bliver jeg gravid, hvis jeg holder op med at tage P-piller% 

I dette tilfælde stillede kvinden spørgsmålet, fordi hun ikke ønskede 
at blive gravid. Jeg har medtaget dette eksempel, fordi det er et af 
de bedste og tydeligste eksempler jeg har på en reception. 

Spørgerens signifikator er Venus, og Venus står i Tvillingerne (et 
ufrugtbart tegn). Venus er forbrændt, og er på vej ind i Solens strå- 
ler. Da Venus også er hersker over ottende hus (sex), synes det mig 
at passe godt på spørgerens situation da spørgsmålet blev stillet, hun 
var ufrugtbar. 

Nøglen til dette spørgsmål viser sig at være en reception. Recep- 
tioner viser altid hen til et valg, så hvis hun har lyst til det, kan hun 
bytte rundt på Venus' og Merkurs positioner. Derved flytter Venus 
fra 13 grader Tvillingerne til 13 grader Tyr. Hvis spørgeren vælger 


128 


Figur 32, »Vil min svigerinde føde uden komplikationer?« 
20.05.1974, kl. 12:07:00 BST, 51°25’ n.br, 2°25’ v.l 
Horoskopet er drejet, således at niende husspids står på Ascendanten. 


at forlade sin ufrugtbare tilstand (hvilket hun kan, fordi hun selv er 
herre over denne sag), vil hun blive meget frugtbar, fordi Venus får 
stor værdighed i jordtegnet Tyren og oven i købet kommer til at 
applikere til en konjunktion med Jupiter i ottende hus, der har med 
de seksuelle kræfter at gøre. 

Min vurdering blev derfor, at der var en meget stor sandsynlig- 
hed for graviditet, hvis spørgeren ophørte med at tage P-piller. 


Figur 32: »Vil min svigerinde føde uden komplikationer% 

I dette tilfælde var spørgeren en mand, der var meget bekymret 
over sin svigerindes tilstand. Der er samtidig tale om en tolkning, 
der kræver en meget taktfuld udlægning. Hans svigerinde var gra- 
vid og havde det samtidig meget vanskeligt. Hun havde mistet sit 

første barn for nogle år siden. Det havde kun overlevet et par uger 
efter fødslen. Derefter fødte hun en sund og rask søn. Hun var ble- 
vet frarådet at føde flere børn, men før hun og hendes mand fik en 
datter syntes de ikke, at deres familie var komplet. 

Der er her tale om et tredjemandsspørgsmål. Hvor finder vi 
spørgerens svigerinde i dette horoskop? Spørgerens broder er vist af 
tredje hus (søskende), så broderens kones hus må være det syvende 
hus talt fra tredje, dvs. horoskopets niende hus. For at gøre horosko- 
pet lettere at se på, har jeg drejet det, så niende hus kommer til at stå 
på Ascendanten. Spørgerens svigerinde kan nu findes i første hus. 
Hendes signifikator er Mars, der står i Krebsen, og hun er selv Sol- 
Krebs. Hvilken tilstand befinder hun sig i? 

Hun står i trigon til en magtfuld Jupiter, men da Mars bevæger 
sig hurtigere end Jupiter, er aspektet separerende og indflydelsens 
virkning aftagende. Hun applikerer i kvadrat til Uranus, der står i et 
hjørnehus, og det gjorde mig bekymret på hendes vegne. Venus 
applikerer også i kvadrat til Mars og dette aspekt kunne jeg heller 
ikke lide. Men der står hun altså, svag i Krebsen (Mars har sit fald i 
Krebsen), applikerende til en ulykkesplanet i et hjørnehus og selv 
modtagende en applikerende kvadrat fra en svag Venus. Dette sy- 
nes at bekræfte hendes tilstand. Hun er svag, og der er grund til be- 
kymring for svangerskabets succes. 

Det ufødte barns signifikator er Merkur, hersker over femte hus, 
og selvom Merkur står stærkt i Tvillingerne, kunne jeg ikke se med 
optimisme på konjunktionen med den sydlige Måneknude. Mer- 
kurs position fangede dog min interesse. Han er indelukket i andet 
hus, ligesom barnet i svigerindens livmoder, hendes mest værdiful- 
de ejendel i øjeblikket. 

Solens tilstand giver virkelig grund til bekymring. Han står på 
Plejaderne, den ondartede fiksstjerne der er kendt under navnet 
»gradekonerne«. Dette lover tårer, så mit første indtryk var langtfra 
positivt, og jeg var bange både på moderens og barnets vegne. 

Så begyndte jeg at tænke mere over Månen. Hun står meget 
stærkt, eksalteret i Tyren i første hus og gunstigt applikerende til 
Mars. En stærk og frugtbar Måne, der kommer den svage Mars til 
hjælp. Så fik jeg øje på det: en overførsel af lys! Månen overfører lys 
mellem Mars og Jupiter. Overførsel af lys er meget gunstig, for 

derved kan det adspurgte bringes til perfektion, men som jeg tidli- 
gere har nævrit er der to opfattelser af dette begreb. 

Den første opfattelse som William Lilly opsatte, og som derfor 
foretrækkes af astrologiske purister, lyder som følger: Overførsel af 
lys sker, når et aspekt mellem to signifikatorer allerede har været 
> eksakt, og den hurtige signifikator er på vej væk fra den langsomme 
signifikator, mens en tredje og hurtigere planet separerer fra et 
aspekt til den langsomme signifikator og applikerer til et aspekt med 
den hurtige signifikator. På den måde genforener den tredje planet 
de to signifikatorers aspekt. Der overføres lys fra den langsomme 
signifikator tilbage til den hurtige. 

Den anden opfattelse som Ivy Goldstein-Jacobson beskriver, si- 
ger; at en overførsel af lys sker, når et aspekt mellem to signifikato- 
rer har været eksakt, og den hurtige signifikator er på vej væk fra 
den langsomme signifikator, mens en tredje og hurtigere planet 
applikerer til begge signifikatorerne efter tur. Du vil bemærke, at der i vo- 
res tilfælde er tale om overførsel på denne sidst beskrevne måde. 

Så hvem skulle jeg lytte til, William Lilly eller Ivy Goldstein-Ja- 
cobson? En af dem må jo have ret. Sikken et dilemma! Men i virke- 
ligheden er der jo slet ikke tale om noget dilemma. Pludselig faldt 
det mig ind, at de for min skyld begge to kunne få ret! Det ville 
have været en dårlig idé at ignorere et så positivt tegn, blot fordi 
William Lilly ikke godkender det. Svaret stod skrevet i horoskopet. 
I sidste ende kom min vurdering til at lyde således: 

Mars er svag og beskriver svigerindens tilstand. Mars er belastet 
af aspektet til Uranus, der står i spørgerens broders hus, mens Venus 
er signifikator for denne broder. Månen står i et hjørnehus, er eksal- 
teret, frugtbar og giver styrke til Mars. Yderligere får Mars tilført 
noget af den værdigt placerede Jupiters kraft, fordi Månen overfø- 
rer Jupiters lys til Mars. 

Jeg kom derfor frem til, at svigerindens største ønske, at føde en 
velskabt datter, ville blive opfyldt af Jupiters magiske indflydelse fra 
håbets og ønskernes hus (elvte). Barnet, vist af Merkur, står stærkt i 
Tvillingerne og applikerer i sextil til Lykkepunktet i fjerde hus, som 
beskytter mod den sydlige Måneknudes ondartede indflydelse. 

Selvom Solen står på den ondartede grad 29 Tyr, er den isoleret, 
og Månen kan ikke nå at danne konjunktionen med Solen før der 

sker et tegnskift (en Nymåne betragtes i traditionen som værende 
en meget ondartet indflydelse i horar astrologien). 

Jeg tolkede derfor, at sagen ville slutte lykkeligt, og det gjorde 
den. Tre øg en halv måned senere fødte hun en sund og velskabt 
datter. Ifølge det generelt accepterede tidsmål svarer denne begi- 
venhed omtrent til det tidspunkt, hvor Månen gør sextilen til Jupi- 
ter eksakt. Ønsket blev derfor opfyldt. På trods af min tolkning 
kunne jeg først drage et lettelsens suk da jeg hørte at både moderen 
og barnet havde det godt. 

Lad mig for et kort øjeblik vende tilbage til Solen, der hersker 
over fjerde hus, sagens afslutning. Han står oven på »grædekoner- 
nes« grad, hvilket lover tårer, Solens sene placering i tegnet antyder, 
at noget er afsluttet. Svigerinden måtte ikke få flere børn. Familien 
var komplet. 

Hvis det første hus i det drejede horoskop er spørgerens sviger- 
inde, må horoskopets syvende hus være spørgerens broder. Han har 
Uranus på husspidsen og Venus (broderens signifikator) danner en 
applikerende opposition til Uranus, hvilket antyder at broderen står 
foran en meget dramatisk forandring. 

Når vi igen vender tilbage til Solen ser vi, at han befinder sig i 
andet hus, dvs. broderens ottende hus (hans seksuelle kraft). Kort tid 
efter datterens fødsel blev broderen steriliseret, og ifølge hans me- 
get malende beskrivelse af operationen (han er Sol-Skorpion med 
talent for at fortælle en god historie) fik den i hvert fald tårerne 
frem i hans øjne. 

Min oprindelige tolkning var, at jeg regnede med, at sagen ville 
slutte tilfredsstillende og at svigerindens højeste ønske ville blive 
opfyldt. Broderens operation var selvfølgelig ikke med i denne 
oprindelige tolkning. Selv om det er let at være bagklog, nu da be- 
givenheden er sket, synes jeg, at horoskopet beskriver det, der skete, 
ganske udmærket. Det er forbløffende, hvor meget information, 
man kan klemme ud af et øjeblikshoroskop. 


Figur 33: »Vil jeg få et barn i dr?« 

Dette spørgsmål blev stillet af en ung gift kvinde, og horoskopet er 
et af de mest bemærkelsesværdige, jeg nogensinde er blevet stillet 
overfor. Spørgsmålet hører under femte hus, så Merkur er hersker 
over både spørgeren og det adspurgte. I et sådant tilfælde anvender 

Figur 33. »Vil jeg få et barn i år?« 
04.02.1975, Middag GMT, 51'33' n.br., 0°06’ vi. 


vi, som allerede nævnt, Månen som primær signifikator for spørge- 
ren, mens Merkur bibeholder sit herskerskab over det adspurgte. 
Der er jo i virkeligheden tale om et meget ligefremt og enkelt 
spørgsmål. 

Det første, dette horoskop fortæller, er, at Månen går i tomgang. 
Hun danner ingen aspekter før hun forlader det tegn hun står i. 
Hun står blot 6 bueminutter fra at skifte tegn. Den normale tydning 
af dette ville være, at det ikke vil blive til noget, fordi Månen ikke 
har applikerende aspekter. Det, der spørges om, kan derfor ikke for- 
ventes at ville blive til noget. 

Merkur er retrograd og forbrændt, og derfor svag og uden virk- 
ning. Selv om vi allerede har tilladt Månen at være signifikator for 
spørgeren, ville jeg kaste endnu et blik på Merkur, for at se, hvilken 

tilstand hun befinder sig i. Merkur er retrograd og er på vej tilbage 
til forbrændingen fra Solen i Vandmanden (et tegn der ikke lige- 
frem er kendt for at være frugtbart). Spørgeren er svag, virknings- 
løs og ufrugtbar. Det ser kort sagt ikke særligt lovende ud. Den re- 
trograde Merkur fortæller astrologen, at han ikke er i besiddelse af 
alle facts i forbindelse med sagen. Enten tilbageholder spørgeren 
oplysninger, eller også skal der ske en ny udvikling i sagen før den 
kan vurderes rigtigt. 

Da Månen går i tomgang og Merkur er både retrograd og for- 
brændt, er svaret på spørgsmålet et entydigt: »Nej, spørgeren vil 
ikke få et barn i åre. Dette horoskop indeholder i hvert fald ingen 
tegn på det. 

Det fremgår klart af den måde, som spørgeren formulerede 
spørgsmålet på, at hun meget gerne ville have haft et barn. Jeg kom 
derfor til at tænke på, at hvis hun virkelig så gerne ville have et 
barn, måtte hun selvfølgelig gøre noget for at få et. Derfor havde 
jeg, uden overhovedet at vende tilbage til spørgeren, endnu to 
spørgsmål at besvare: »Hvorfor vil hun ikke få et barn i år% og 
»Hvornår vil hun så få et barn?« 

Jeg regnede det for meget sandsynligt, at jeg ikke havde fået alt at 
vide om denne sag. Merkur er retrograd, Månen er i det hemme- 
lighedsfulde og stumme tegn Skorpionen, og spørgeren er selv Sol- 


Fisk. Til at begynde med var jeg fristet til blot at give svaret »Nej«, 


og lade det være nok med det. Med da pigen stillede spørgsmålet 
blev jeg meget rørt, fordi det tydeligt fremgik, at dette spørgsmål 
havde en dyb betydning for hende. Jeg kunne ikke tillade mig at 
nøjes med svaret »Nej« jeg måtte trænge dybere ind i horoskopet. 

Flere faktorer kræver yderligere overvejelse. Der er kraftig fokus 
på sjette hus, fordi Månen og Uranus er indelukket i Skorpionen, 
samtidig med at Neptun og den nordlige Måneknude i Skytten 
også står i huset. Venus hersker over sjette hus, står i elvte hus og er 
eksalteret i Fiskene. Venus forlader netop en trigon til Uranus og 
applikerer i kvadrat til Neptun. Det synes som om der foreligger et 
eller andet medicinsk problem, og det faldt mig ind, at hun burde få 
det undersøgt. 

Så blev jeg interesseret i hendes Mars-Saturn opposition, der 
spænder sig fra andet til ottende hus. Den maskuline Mars står 
stærkt i Stenbukken og i ottende hus (sex), mens Saturn er svag i 

Krebsen (moderskabstegnet) i den kritiske trettende grad i et kardi- 
nalt tegn. Mens jeg spekulerede over denne opposition, begyndte 
jeg at danne mig et billede af situationen. Jeg lagde mærke til, at det 
magtfulde maskuline symbol, i form af den eksalterede Mars, prø- 
ver at trænge ind til den kvindelige organisme (symboliseret af 
Krebsen), men at Mars hindres af Saturn. Sæden kan ikke falde til ro 
og spire. Jeg tyder her andet hus som et symbol for spørgerens or- 
ganisme, hendes mest intime og dyrebare besiddelse. Jeg mente at 
have fået fat i problemets kerne: ægtefællens sæd blev hindret af en 
blokering i spørgerens krop. 

Problemet synes at kunne overvindes, fordi Jupiter og Venus er i 
trigon til Saturn. Yderligere står Jupiter i elvte hus og stærkt place- 
ret i Fiskene, mens den eksalterede Venus danner en applikerende 
konjunktion med Jupiter. Det var spørgerens største ønske at få at 
barn, og med alle disse gunstige faktorer i elvte hus, må der være 
store chancer for, at hendes ønske med tiden kan blive opfyldt. 

Min vurdering blev derfor, at svaret på spørgsmålet måtte blive: 
»Nej, spørgeren får ikke et barn i år. Men bør rådes til at søge læge, 
fordi en eller anden form for justering er nødvendig før blokerin- 
gen kan ændres til frugtbarhed« Da blokeringen er symboliseret af 
Saturn, og Saturn står på en kritisk grad, mente jeg, at sagen ville nå 
til kulmination inden for lidt under tre uger. Mars applikerer til den 
eksakte opposition til Saturn i løbet af tre grader, og Saturn er i re- 
trograd tilstand på vej tilbage for at fremskynde aspektet. Derved 
fremskyndes tingene yderligere. Min opfattelse af, at sagen var ved 
at kulminere, blev bestyrket af Månen, der er lige ved at skifte tegn 
og gå ind i det frihedsbetonede tegn: Skytten. 

Jeg fortalte spørgeren, at jeg ikke mente, hun havde fortalt mig 
hele historien (hvilket hun benægtede på det kraftigste). Jeg fortalte, 
at svaret på spørgsmålet var nej, og at hun burde søge læge, fordi 
der syntes at være en eller anden forhindring, der dog ikke var al- 
vorlig. Jeg sagde også, at hun ville blive i stand til at blive gravid, når 
dette var bragt i orden, og at sagen ville blive afgjort om cirka tre 
uger. 

Da jeg foretog denne tolkning bevægede jeg mig på et helt nyt 
territorium. Jeg havde aldrig før foretaget en så detaljeret tolkning 
af et horoskop, med en Måne der gik i tomgang og en retrograd og 
forbrændt Ascendanthersker. Jeg var helt klar over, at jeg løb en 

stor risiko, men jeg var nødt til at tolke horoskopet, simpelthen for- 
di jeg følte at jeg måtte. Til min store forbløffelse forstod spørgeren 
med det samme, hvad jeg mente. Hun afslørede, at hun brugte spi- 
ral og havde konsulteret en læge for at få den fjernet, og at dette 
indgreb ville finde sted om ti.dage. Det blev dog allerede gjort en 
uge efter, og syv dage efter stillede hun mig endnu et spørgsmål, 
vist i Figur 34: »Hvornår vil jeg nu få et barn?« 

Figur 34. »Hvornår vil jeg nu få et barn% 
11.02.1975, kl. 12:30:00 GMT, 51°33’ n.br., 0°06’ vL 


Jeg gik selvsikkert i gang med at tegne horoskopet, blot for at opda- 
ge, at spørgsmålet er stillet for tidligt, Ascendanten ligger i Krebsens 
første grader. Det var for tidligt at udtale sig om sagen. Jeg blev helt 
desorienteret. 

Merkur er stadig retrograd og Månen går igen i tomgang. Kreb- 


136 


EE 


sen på Ascendanten og Månens stærke stilling på MC syntes at for- 
stærke spørgsmålets emne, moderskab, men øjensynligt ikke i øje- 
blikket. Jeg var nødt til at fortælle spørgeren, at det var for tidligt at 
vurdere horoskopet. Jeg var sikker på, at hun i sidste ende ville få et 
barn, men jeg kunne blot ikke fortælle hende hvornår (Venus var 
nu tættere på Jupiter, end den var i det første horoskop, mens Jupi- 
ter også i dette horoskop hersker over elvte hus). 

Horoskopet gjorde mig faktisk bekymret. Nymånen var tættere 
på MC, og som jeg har nævnt anser den traditionelle horar astrologi 
Nymånen for at være en meget ondartet faktor. Af en eller anden 
grund ville et svangerskab blive for meget for hende. Samtidig er 
Merkur, hersker over femte, retrograd. Der skulle ske meget mere, 
før et barn kunne undfanges, men det langsigtede løfte om succes 
var der stadig. Bemærk to små, men meget slående forskelle de to 
horoskoper imellem. For det første separerer Mars nu fra oppositio- 
nen til Saturn, i stedet for at applikere til den, hvilket viser at bloke- 
ringen nu er fjernet. For det andet er Venus nu kun 6 grader fra at 
være i konjunktion med herskeren over elvte hus, Jupiter, mens af- 
standen mellem dem i det første horoskop var 14 grader. Opfyldel- 
sen af hendes største ønske nærmer sig. i 

Jeg behøver vel næppe sige, at spørgeren ikke blev særlig begej- 
stret for min tolkning. Hun spurgte ikke til sagen mere. Det fik hun 
nemlig ikke brug for. Kort tid efter blev hun gravid. Svangerskabet 
blev dog afbrudt da hun ikke kunne holde på barnet, og kort tid ef- 
ter flyttede hun og hendes mand, og jeg mistede kontakten med 
dem. Gennem en fælles bekendt hørte jeg senere, at hun fødte en 
sund og rask søn i juni 1976, dvs. fjorten måneder efter det første 
spørgsmål. Du husker måske, at Venus i det første horoskop mang- 
lede lige netop 14 grader i at gå i konjunktion med Jupiter. 

Jeg synes, at dette horoskop på den mest bemærkelsesværdige 
måde demonstrerer horar astrologiens nøjagtighed og kunnen. 
Mere end noget andet horoskop, fik det mig overtalt til at blive en 
tilhænger af horar astrologien. Det første horoskop viste den fysiske 
hindring på den mest forbløffende måde, mens det andet horoskop 
viste at denne hindring var fjernet. Det andet horoskop gjorde ad- 
varende opmærksom på, at spørgsmålet var for tidligt stillet, og at 
der var flere problemer i vente. Begge horoskoper viser dog spør- 

gerens ønske om at blive mor, og at dette ønske i sidste ende vil bli- 
ve opfyldt. 


Figur 35. »Er hun gravid?« 
20.05.1980, kl. 12:30:00 GMT, London. 
Horoskopet er drejet, således at elvte husspids står på Ascendanten. 


Figur 35: »Er hun gravid? 

Dette spørgsmål blev stillet af en persons veninde, uden at vedkom- 
mende var klar over det. Spørgeren er altid vist af Ascendanten, og 
da spørgsmålet drejer sig om en veninde til spørgeren, er denne vist 
af elvte hus. Jeg har derfor drejet horoskopet så elvte hus nu ligger 
på Ascendanten. 

Personens signifikator er Månen. Der er tale om et femte hus 
spørgsmål, så signifikator for det adspurgte (graviditet) er Mars, der 
hersker over personens femte hus. Det er værd at lægge mærke til, 
at Månen falder i Løven, det femte tegn. 

De traditionelle ufrugtbare tegn er Tvillingerne, Løven og Jom- 
fruen. Du vil se, at Mars, hersker over femte, står i Jomfruen, mens 
Månen, herskerinde over første hus, står i Løven. Hvis du bruger de 
regler for bestemmelse af graviditet, der er givet i dette kapitels be- 
gyndelse, må svaret på spørgsmålet blive et definitivt »Neje. 

Som sagt er det forkert at følge andres regler blindt. (Måske 
bortset fra reglerne om de indledende overvejelser omkring hvor- 
når et øjeblikshoroskop kan tolkes). Jeg har f.eks. aldrig forstået, 
hvorfor Jomfruen går for at være et ufrugtbart tegn, det er jo et 
jordtegn, og er tilknyttet afgrøder. Det har sandsynligvis noget at 
gøre med Jomfru Maria og jomfrufødsel, og det er selvfølgelig 
også sandt, at tegnets hieroglyf kunne siges at vise en kvinde der 
holder benene fast krydset. Det er dog langtfra forklaring nok til at 
forsvare brugen af de traditionelle regler og en tolkning af horo- 
skopet udelukkende på basis af disse. Vi er nødt til at undersøge 
hvad det enkelte horoskop har at sige. 

For det første er Krebsen, moderskabstegnet, på Ascendanten. 
Venus står i Krebsen. Den er ganske vist hverken hersker over før- 
ste eller femte hus, men hun står i moderskabets tegn, i et tæt aspekt 
til Mars-Jupiter konjunktionen. Mars er jo hersker over femte hus. 
Venus separerer fra Jupiter og applikerer til Mars, så det kunne se 
ud som overførsel af lys. Det faktum, at Venus har dannet en sextil 
til Jupiter fik mig til at tro, at kvinden var gravid. Jeg så Venus i 
Krebsen i sextil til Jupiter i Jomfruen som et aspekt, der symbolise- 
rede undfangelse; at frøet blev sået. Nu er der dem, der siger, at 
Mars udsletter liv, især når han er placeret i et ufrugtbart tegn. Sam- 
tidig repræsenterer Mars det maskuline princip. Derfor er det ikke 
vanskeligt at se Mars-Jupiter konjunktionen i Jomfruen som endnu 
en faktor, der antyder, at et frø er sået. Konjunktionen fandt oprin- 

` deligt sted i de første grader af Jomfruen. 

Selv om Venus synes at overføre lys mellem Jupiter og Mars, og 
dette lover at danne sextilen til Mars, bliver løftet ikke indfriet. Ve- 
nus er ved at blive retrograd. Faktisk bliver Venus retrograd den 26. 
maj, hvor hun står i 2 grader og 33 minutter i Krebsen. Derefter går 
hun tilbage til sextilen til Jupiter igen. Figur 36 viser dette. 

Lad os gøre brug af vor sunde fornuft. Vi er blevet spurgt om 
graviditet. Det gunstige aspekt der forekommer mellem de to lyk- 
kebringere, dannede sig et stykke tid før spørgsmålet blev stillet, og 

Figur 36. Diagram over aspekterne i Figur 35. 


da den ene af disse godartede planeter står i Krebsen ser jeg dette 
som et tegn på graviditet. Den næste sextil, der dannes et stykke tid 
efter spørgsmålet, ser jeg som en fødsel, og sådan tolker jeg horo- 
skopet. Barnet er Venus i Krebsen. Findes der måske en bedre be- 
skrivelse af et spædbarn, en Venus stående i de første grader af 
Krebsen? Under alle omstændigheder hersker Venus over elvte 
hus, der har med drømme og ønsker at gøre, og hun er også her- 
sker over fjerde hus (sagens afslutning). 

Solens position på den ondartede fiksstjerne Plejaderne (græde- 
konerne) gav mig dog anledning til at være bekymret. Men heldig- 

vis kan Solen fjernes fra denne grad via receptionen med Månen. 
Derved flyttes Månen til 16 grader Tyr, hvor hun står stærkt, mens 
Solen flytter oven på den gunstige fiksstjerne Regulus i 30 grader 
Løve. Min tolkning måtte derfor blive, at kvinden var gravid; og 
det var hun. På det tidspunkt spørgsmålet blev stillet, var hun 3 må- 
neder henne. 

Dette horoskop stemmer ikke overens med tabellen over gravi- 
ditetens længde, sådan som det blev beskrevet i dette kapitels be- 
gyndelse. Kvinden fødte et sundt og velskabt barn den 17. novem- 
ber 1980. 

12 - Ejendom og bolig 


I spørgsmål om ejendom og bolig er det altid Ascendanten og 
Ascendantherskeren, der viser spørgeren, ligegyldigt om vedkom- 
mende er sælger eller køber. Syvende hus viser modparten, hvad 
enten vedkommende er køber eller sælger. Fjerde hus, herskeren 
over fjerde hus og Månen repræsenterer selve ejendommen, mens 
tiende hus og dets hersker viser ejendommens pris. 

Ejendommens udseende og tilstand beskrives ifølge traditionen 
af fjerde hus, dets hersker og planeter i huset. Det element, der står 
på fjerde husspids viser, hvilken grund ejendommen står på (hvis 
spørgsmålet vel at mærke giver mandat til at udtale sig om denne). 
Generelt gælder det, at ildtegn viser en grund i bakker eller på bjer- 
ge, jordtegn viser grunde på fladt terræn og med god jord, lufttegn 
viser kuperet terræn, mens vandtegn viser lavtliggende grunde med 
vand, enten på grunden eller tæt ved. Hvis grundens eller jordens 
kvalitet er vigtig for spørgeren, kan en mere detaljeret beskrivelse 
opnås ved at undersøge hvordan horoskopets hersker over fjerde 
hus og planeterne i fjerde hus er placeret. Hvis f.eks. en belastet Sa- 
turn står i fjerde hus i et ildtegn, kunne man sige, at grunden er tør 
og stenet, mens en gunstigt placeret Jupiter i fjerde hus i et jordtegn 
viser god og frugtbar jord. De gamle astrologer undersøgte tiende 
hus for at se, om der var træer eller skov på grunden, og syvende 
hus for at se, om der var andre former for plantevækst. 


Hvis et spørgsmål drejer sig om en mere specifik transaktion (f.eks. 
»Vil Hr. X købe mit hus?«), bør astrologen undersøge herskeren 
over første hus (sælgeren) og herskeren over syvende hus (købe- 
ren). Relationen mellem disse to er afgørende for, om parterne kan 
blive enige. Hvis de går i konjunktion med hinanden, danner et 
gunstigt aspekt eller er i reception, lover det godt for, at en god og 
venskabelig handel vil finde sted. En kvadrat mellem de to signifi- 
katorer giver også mulighed for indgåelse af aftaler, men der bliver 
tale om genstridige forhandlinger, og det kan være svært at blive 

SPØRGEREN 1. 
SÆLGER BL, 


Figur 37. Ejendom og bolig. 
Den naturlige medsignifikator for ejendom: Månen. 
Det naturlige tegn for ejendom: Krebsen. 


enige, medmindre der foreligger en reception mellem signifikato- 
rerne. Hvis signifikatorerne danner opposition, vil salget finde sted, 
men spørgeren vil være tilbøjelig til at fortryde det senere. 

Når Månen separerer fra en ulykkesplanet og applikerer til en 
lykkeplanet, er det til køberens fordel, men når Månen separerer fra 
en lykkeplanet og applikerer til en ulykkesplanet, er det til sælge- 
rens fordel. Når der optræder en overførsel eller samling af lys, vil 
der ofte være tale om en form for agent eller mellemmand, der 
hjælper køber og sælger til at blive enige. 

Spørgsmål der drejer sig om køb og salg indeholder et økono- 
misk elernent, og derfor skal herskerne over de to parters økono- 
mihuse (andet hus) altid tages med i betragtning, At horoskopets 
andet hus er spørgerens økonomihus siger sig selv. Modpartens an- 
det hus er andet hus fra syvende hus, dvs. øjeblikshoroskopets ot- 
tende hus. Når astrologen undersøger disse huse, er han i stand til at 

se, hvem der vil tjene mest på handelen. Jo bedre herskeren over ti- 
ende er stillet, jo dyrere er ejendommen. 

Hvis der befinder sig en ulykkesplanet i syvende hus, og den ikke 
er hersker over syvende, så bør man være meget forsigtig med de 
Juridiske aftaler der indgås parterne imellem, 

Hvis ugunstigt aspekterede ulykkesplaneter befinder sig i tiende 
hus, eller hvis selve tiende hus er ugunstigt aspekteret, er det 
usandsynligt at salg eller køb vil finde sted. Hvis du skal undersøge, 
hvordan salget ender, skal fjerde hus undersøges. Hvis der står lyk- 
keplaneter i fjerde hus eller hvis det er gunstigt aspekteret, vil sagen 
ende lykkeligt, og begge parter vil være tilfredse med udfaldet. 

Figur 38. »Vil vi få en god pris for vores hus?« 
16:09.1980, kl 21:07:00 GMT, Wandsworth. 

Figur 38: »Vil vi få en god pris for vores hus?« 

Spørgeren var ved at forlade landet og flytte til Amerika. Han hav- 
de sit hus til salg og var nu ivrig efter at vide, om han ville få en god 
pris for det. 

Venus er signifikator for spørgeren (sælgeren). Mars er signifika- 
tor for køberen, mens Månen viser den ejendom, der er til salg. Pri- 
sen er vist af Saturn, herskeren over tiende hus. 

Det første, vi skal undersøge, er, om der er en forbindelse mel- 
lem herskerne over første og syvende hus. Det er der i dette tilfæl- 
de. Venus danner en applikerende kvadrat til Mars. Ud fra dette 
aspekt kan vi udlede, at der vil blive tale om salg, men det vil blive 
svært at komme til enighed, da herskeren over syvende hus står 
stærkere end herskeren over første. Køberen får derfor fordel af 
salget. Signifikatoren for huset, Månen, står på køberens andet hus 
(ottende hus i horoskopet), og det kan meget vel tænkes, at køberen 
tvivler på, om han kan skaffe de nødvendige penge. Ottende hus- 
spids ligger i Skytten. Han vil derfor strække sig meget langt for at 
købe huset, for hans ønske om at eje det er meget stærkt. 

Signifikator for prisen er Saturn i Jomfruen, der egentlig ikke er 
særligt stærkt stillet. Prisen er derfor rimelig. Venus i fjerde hus vi- 
ser, at det drejer sig om et smukt og pænt udsmykket hus. Der er 
kort sagt tale om et godt køb. 

Når både Venus, den nordlige Måneknude og Lykkepunktet står 
i fjerde hus, må svaret blive, at et salg vil finde sted. Dette gælder 
især, når der samtidig er ved at dannes et aspekt mellem Venus og 
Mars. Man vil måske kigge lidt skævt til Månen, der danner en 
applikerende konjunktion med Neptun, og en kvadrat til Solen og 
Jupiter. Før Månen når frem til disse aspekter, danner hun en loven- 
de trigon til Lykkepunktet i fjerde hus. Salget vil blive afsluttet med 
held og til begges tilfredshed. Sådan gik det også 

Køberens signifikator (Mars). står stærkest i horoskopet, og når 
dette kombineres med kvadraten til Venus kan vi se sælgerens situ- 
ation. Han skulle flytte til udlandet og var nødt til at sælge sit hus. 
Selv om han vil blive rimeligt tilfreds med salget, har han ikke mu- 
lighed for at vælge, da han er i tidnød. 

Figur 39. »Vil vi få Jægerhytten?« 
19.07.1981, kl. 09:10:00 GMT, London (øst). 


Figur 39: »Vil vi få Jægerhytten? 
Spørgeren var opsat på at købe en speciel ejendom, »Jegerhytten«, 
og hun stillede derfor ovenstående spørgsmål. 

Signifikator for spørgeren er Merkur, mens sælgeren er vist af 
Jupiter, hersker over syvende. Jupiter er også signifikator for huset, 
ligesom Månen er det. Da Skytten står på fjerde husspids, er navnet 
»Jægerhytten« meget apropos. 

Spørgeren (Merkur) separerer fra »Jegerhyttens, hvilket ikke ser 
lovende ud. Merkur foretager sig ellers intet af betydning i dette 
horoskop. Månen danner ingen kontakter til hverken spørgeren el- 
ler Jupiter, og det eneste, hun foretager sig, er at danne en opposi- 
tion til Venus og til slut en kvadrat til Uranus. Derefter forlader 
hun tegnet. Selvom den velaspekterede Neptun står i fjerde hus, må 

Figur 40. »Vil alt gå igennem? Hvornår er alt gået i orden?« 
30.06.1982, kl. 18:02:00 GMT, London. 


min tolkning blive, at spørgeren ikke ville få »Jægerhytten«, fordi 
herskeren over fjerde hus står i konjunktion med den magtfulde 
Saturn i første hus. Svaret viste sig at være fuldstændig rigtigt. 


Figur 40: »Vil alt gå igennem? Hvornår er alt gået i orden% 
Spørgeren forsøgte at købe en lejlighed, men alt var gået i stå, fordi 
hun havde problemer med afdragene fra nogle pantebreve. Hun 
var derfor ved at opgive det hele, da hun stillede dette spørgsmål. 
Selvom spørgsmålet i virkeligheden drejer sig om ejendom, er 
hovedtemaet, om spørgeren får de pantebrevsafdrag, hun har brug 
for. Disse er det eneste der forhindrer købet. Vores hovedopgave 
bliver derfor at undersøge pantebrevene og prioriteterne, dvs. ot- 
tende hus (andre menneskers penge). 

Spørgerens signifikator er Jupiter. Signifikator for pantebrevene 
er Månen, mens Solen må være sekundær signifikator, fordi den står 
på ottende husspids. Solen separerer fra et gunstigt aspekt med Jupi- 
ter (spørgeren), mens Månen separerer fra en konjunktion med Ju- 
piter og applikerer i trigon til Saturn. Ved første øjekast synes pen- 
gene derfor at bevæge sig væk fra spørgeren. Samtidig genforener 
Månen indflydelserne fra Solen og Jupiter, ved overførsel af lys. 
Dette er en stærk henvisning til, at spørgeren vil få pengene. 

Spørgsmålet drejer sig om på hvilket tidspunkt sagen vil være ude 
af verden, Månen står i fast tegn og fast hus, og ifølge det generelt 
accepterede tidsmøl svarer en grad Månebevægelse til et år. Da Må- 
nen applikerer til Solen med lidt over en grad, ville det traditionelle 
tidsmål derfor svare til lidt over et år. Dette er helt usandsynligt, så 
min tolkning blev, at sagen ville komme i orden om en måneds tid. 
Dette viste sig at slå til. 

Spørgsmålet er stillet specifikt om pantebreve og sagens afslut- 
ning. Derfor er disse to ting det eneste astrologen har mandat til at 
udtale sig om. Hvis spørgsmålet derimod havde drejet sig om lejlig- 
hedens stand, osv., ville jeg have fået kuldegysninger af at tænke på 
den applikerende Mars-Saturn konjunktion i tiende hus. Mars er 
signifikator for lejligheden, fordi han er hersker over fjerde hus. Sa- 
turn er signifikator for spørgerens penge, fordi han er hersker over 
andet hus. Mars er svag i Vægten, mens Saturn er eksalteret. Der er 
altså tale om den mest vemmelige kombination man kan forestille 
sig, og den bliver endnu værre af, at Solen, i kvadrat, applikerer til 
konjunktionen. Jeg tog slet ikke dette aspektmønster med i betragt- 
ning da jeg oprindeligt tolkede horoskopet. Dengang var jeg kun 
optaget af pantebrevene, men det skulle vise sig, at denne konjunk- 
tion ville medføre alvorlige vanskeligheder for spørgeren. 

Da salget var overstået opdagede hun, at lejligheden var meget 
fugtig, og at årsagen til fugten ikke kunne findes, ligegyldigt hvor 
grundigt lejligheden blev undersøgt. En af de muligheder der blev 
nævnt var, at lejligheden befandt sig over en underjordisk kilde. 
Fugtproblemet viste sig at være så alvorligt, at spørgeren lagde sag 
an mod ejeren af lejlighedskomplekset for at få salget til at gå tilba- 
ge. Ejeren gav faktisk tilsagn om at købe lejligheden tilbage, men da 
han fandt ud af, at de lokale myndigheder havde erklæret den ueg- 
net til menneskebolig, trak han sit tilbud tilbage. 

Der er nu gået to år efter salget, og spørgeren har stadig en lejlig- 
hed hun ikke kan bo i. Fugtproblemet er endnu ikke løst og der er 
ikke faldet dom i retssagen. Indtil videre har denne sag kostet hende 
en stor sum penge, og selv om hun vinder retssagen, skal hun være 
meget heldig, hvis hun undgår at skulle betale af egen lomme. 

Jeg har hidtil understreget, at astrologen altid bør holde sig 
strengt til kun at svare på det, spørgsmålet giver mandat til. Et 
eksempel som ovenstående kan dog få mig til at tvivle på, om dette 
mon gælder i alle tilfælde. 

Figur 41. »Vil jeg få huset?« 
24.04.1981, kl. 12:05:00 GMT, 51"46' nbr, 0°28’ vl. 


Figur 41: »Vil jeg få huset? Å 
Spørgeren boede i et kommunalt boligbyggeri sammen med sin 
mand og sin datter. Huset havde to soveværelser og var passende til 

deres behov. Spørgerens mand led meget af astma, og han var der- 
for nødt til at have sit eget soveværelse. Problemet blev mere og 
mere påtrængende, så derfor besluttede spørgeren sig for at finde 
en løsning på det. En dag da hun gik en tur i en anden del af byen, 
fik hun øje på et kommunalt ejet hus, der svarede præcis til det hun 
havde brug for. Hun kunne virkelig lide huset og var ikke i tvivl 
om, at huset også kunne lide hende. Med en beslutsomhed, der er 
typisk for en Skorpion, besluttede hun sig til, at hun skulle have hu- 
set. Hun fik blankt nej på en forespørgsel hos kommunen, selvom 
hendes ansøgning indeholdt rigeligt med medicinske begrundelser. 

Der var helt andre grunde til, at embedsmændene kunne have 
fordel af at afvise hendes ansøgning, men dem kan jeg desværre 
ikke åbenbare her. Under alle omstændigheder rettede spørgerens 
mand en personlig henvendelse til formanden for den komité, der 
skulle bedømme hans ansøgning. Ovenstående spørgsmål blev stil- 
let, mens man endnu ventede på komiteens svar. 

Ejendommen hører under fjerde hus, og beherskes her af Mars, 
mens spørgerens signifikator er Solen. Mars står stærkt i eget tegn, 
og er lige ved at gå fra Vædderen ind i Tyren. Jeg regnede derfor 
med, at spørgeren stod foran en forandring, der var af stor vigtig- 
hed. Der er ingen kontakt mellem Mars og Solen. Månen (signifika- 
tor for huset) applikerer dog i trigon til Solen. Man kunne derfor 
sige, at huset nærmer sig spørgeren. En kvadrat til Jupiter skal dog 
aktiveres, før Månen kan danne trigonen til Solen, men jeg anser 
ikke dette for at være en hæmning, der er stærk nok til at nægte suc- 
ces. Jupiters generelle indflydelse er godartet. Derimod er det mere 
nedslående, at Månen også applikerer i kvadrat til Saturn, der er 
stærkt og magtfuldt placeret i Vægten. Jeg var altså nødt til at tolke 
et meget tæt sammenvævet mønster af aspekter, bestående af Må- 
nens kvadrat til Jupiter, trigonen til Solen og kvadraten til Saturn, 
hvor alle disse aspekter dannes inden for 4 grader. j 

Som jeg tidligere har nævnt flere gange, anser jeg et gunstigt 
aspekt mellem Solen og Månen for at være en stærk henvisning til 
succes for spørgeren. Det faktum, at perfektionen af dette aspekt 
forstyrres af det vanskelige aspekt til Jupiter, forhindrede mig dog 
ikke i at acceptere det gunstige udfald som Solen og Månen lovede. 
Månen danner til slut en kvadrat til Saturn, og et sådant aspekt ville 
jeg aldrig turde tolke som succes. Månen danner dog: perfektionen 

med Solen, inden kvadraten til Saturn bliver aktuel. Min vurdering 
måtte derfor blive, at spørgeren ville få huset. Solens position så tæt 
på MC så jeg som et symbol på komiteens formand, som spørge- 
rens mand havde rettet en personlig henvendelse til. Jeg så ham 
derfor som en person, der bruger sin indflydelse til at hindre en af- 
visning af ansøgningen. 

Jeg ringede til spørgeren for at give hende min tolkning, men 
før jeg kunne nå at sige noget, fortalte hun mig, at hun var blevet 
tilbudt huset og havde accepteret det. Øjensynlig var huset først 
blevet tilbudt en anden person, der havde en mere alvorlig sygdom, 
men denne person havde afvist tilbuddet, fordi huset ikke var i til- 
fredsstillende stand. At huset først blev tilbudt en anden er nydeligt 
vist af den retrograde Jupiter i Vægten. Månen skulle over denne 
hindring, før hun kunne komme i forbindelse med spørgeren. Jeg 
synes også godt om grunden til, at tilbuddet blev afvist: husets dårli- 
ge stand, dvs. Jupiter retrograd i Vægten. 

Dette eksempel demonstrerer på den mest levende måde, at et 
gunstigt aspekt mellem himmellysene i sig selv er en kraftig henvis- 
ning til succes, ligegyldig hvilke aspekter der følger efter. Man kan 
roligt sige, at sagen blev afgjort af Månens og Solens perfektion. 
Dette er altså et eksempel på, at astrologen skal holde sig inden for 
de grænser som spørgsmålet sætter. Det står derfor i skærende kon- 
trast til det sidste eksempel, hvor horoskopet kunne have givet vig- 
tige oplysninger, hvis man blot var gået en lille smule videre i sin 
tolkning. 

Dette horoskops syvende hus hersker over astrologen, og han er 
derfor vist af den retrograde Saturn i Vandmanden. Jeg blev faktisk 
forhindret i at levere min tolkning til spørgeren, og jeg har lagt 
mærke til, at dette ofte er tilfældet, når herskeren over syvende er 
retrograd. 


Om man skal blive hvor man er 

Mange spørgsmål drejer sig om, hvorvidt en flytning ville være 
god for spørgeren eller ikke. Ud fra en logisk betragtning vil man 
sige, at når spørgerens signifikatorer applikerer til gunstige aspekter, 
vil fremtiden blive gunstig, men hvis signifikatoren applikerer til 
ulykkesplaneter, vil resultatet blive uheldigt. Men når spørgsmålet 
drejer sig om, hvorvidt en person skal blive hvor han er, eller flytte 

et andet sted hen, hvordan kan man så vide, om aspekterne gælder 
for ham, hvis han flytter, eller hvis han bliver? I vurderingen af den 
slags spørgsmål vil følgende regler kunne være til hjælp. 


Argumenter for at blive 
Man bør ikke flytte, hvis: Herskeren over fjerde hus står i syvende 
hus, og ikke er en ulykkesplanet, hvis herskerne over første og sy- 
vende ikke er ulykkesplaneter, eller har værdighed, og hvis her- 
skerne over Ascendanten, fjerde hus og syvende hus alle er direkte 
og danner aspekter til lykkebringere. 

Hvis Månen separerer fra et aspekt med en lykkebringer, eller 
hvis en lykkeplanet står i første hus, bør man heller ikke flytte. 


Argumenter for at flytte 

Man gør ret i at flytte, hvis: Herskeren over syvende hus står i 
aspekt med en lykkebringer og herskeren over fjerde hus er i aspekt 
med en ulykkesplanet. 

Hvis herskeren over første hus separerer fra et ugunstigt aspekt 
med herskeren over sjette, ottende eller tolvte hus. Hvis Månen se- 
parerer fra et ugunstigt aspekt med en ulykkesplanet (og denne 
ulykkesplanet er hersker over fjerde eller syvende hus og ikke sig- 
nifikator for spørgeren) 

Hvis en ulykkesplanet i første eller fjerde hus er retrograd, er det 
endnu et argument for at flytte. 

13-Uddannnelse 


Figur 42. Uddannelse. . 
De naturlige medsignifikatorer for uddannelse: Merkur og Jupiter. 
De naturlige tegn for uddannelse: Tvillingerne og Skytten. 


Der bliver ofte stillet spørgsmål om uddannelse, især af nervøse for- 
ældre, hvis barn ikke er kommet ind på det gymnasium de har søgt, 
og af bekymrede studenter, der håber at kunne komme ind på uni- 
versitetet. Den slags spørgsmål hører som regel hjemme i tredje og 
niende hus, hvor tredje hus har med folkeskolen at gøre, mens ni- 
ende hus er tilknyttet videregående uddannelser. Gymnasiet hører 
enten under tredje eller niende hus, her må man lade sig vejlede af 
horoskopet. Nogle astrologer har sat spørgsmålstegn ved, hvilket 
hus universiteter er tilknyttet. Nogle mener niende hus, men selv er 
Jeg mere tilbøjelig til også at undersøge elvte hus. Når spørgsmålet 

drejer sig om at bestå en eksamen, gør man klogt i også at tage fem- 
te hus med i betragtning. Dette hus er sædvanligvis meget vigtigt, 
når der er tale om en konkurrence, Helt indlysende har planeterne 
Merkur og Jupiter særlig indflydelse over uddannelser, da de er na- TA 
turlige herskere over tredje og niende hus. 


Puacious + J) 4542. + Q 208 14 TIMEHERSKER 5) 


Figur 43. »Vil min datter komme til at gå på den skole hun har søgt?« 
27.05.1981, kl. 15:31:00 GMT, 51°46’ n.br, 028" v.l. 


Figur 43: »Vil min datter komme til at gå på den skole, hun har søgt?e 
Dette spørgsmål blev stillet af en bekymret moder, der netop havde 
fået at vide, at hendes datter ikke havde fået en plads på den realsko- 
le hun havde søgt. Barnet havde reageret meget stærkt på afslaget, 
og hendes moder var opsat på at appellere afgørelsen. 

Månen står i femte hus, børnehuset. Dette bekræfter spørgerens 
egentlige interesse (hendes barns tarv). På grund af denne position, 

` kan Månen også ses som signifikator for datteren. Moderen er vist 
af Ascendantherskeren Venus, og datterens signifikator må være Ju- 
piter, der hersker over femte hus. Datterens uddannelseshersker er 
enten Mars, hersker over tredje hus talt fra femte (øjeblikshorosko- 
pets syvende), eller Venus, hersker over niende talt fra femte (øje- 
blikshoroskopets første hus). 

Jupiter (datteren) har ingen kontakter med hverken Mars eller 
Venus, men Månen applikerer i kvadrat til Venus. Interessant er det, 
at Venus befinder sig i Tvillingerne (tredje tegn) i horoskopets ni- 
ende hus. Det synes som om horoskopet selv peger på Venus som 
signifikator for skolen. Nøgleaspektet må i dette tilfælde være Må- 
nens kvadrat til Venus. Som tidligere nævnt, kan perfektion fore- 
komme selvom der er tale om en kvadrat, men den er vanskeligere 
at opnå, og det er altid bedst hvis signifikatorerne står stærkt, hvilket 
ikke er tilfældet her. Månen er belejret af to ulykkesplaneter (Mars 
og Neptun), mens Jupiter (datteren) står i tolvte hus, retrograd og 
uden værdighed. Ascendanten (moderen) står i Via Combusta og er i 
konjunktion med Pluto. Spørgeren synes altså også at være uden 
magt og fuldstændig besat af sagen, hvilket også var tilfældet. Der er 
ikke megen opmuntring at hente i dette horoskop. Den eneste for- 
mildende omstændighed synes at være, at Venus er i trigon til 
Ascendanten, og at Månens sidste aspekt er en trigon til Lykke- 
punktet tæt ved MC. 

Da jeg holdt de enkelte udsagn op mod hinanden kunne jeg ikke 
give spørgeren et rent »Nej«, men sagde, at det ikke så for godt ud, 
men at jeg ventede at der ville ske nogle nye udviklinger i sagen. 
Moderens appelsag blev afvist af uddannelsesmyndighederne. Dette 
ville for de fleste forældres vedkommende have været det sidste 
ord i denne sag, men når en vred moder har et fødselshoroskop 
med Solen i Skorpionen og en Mars-Saturn konjunktion på Ascen- 
danten, behøver hun ikke mange undskyldninger for at starte en 
mindre krig. Hendes mand havde tidligere haft med lokalpolitik at 
gøre, og han kendte de rigtige kanaler. Moderen var opsat på at 
køre sagen videre, idet hun ville have en samtale med den øverste 
uddannelsesinstans i landet. Derfor stillede hun endnu et spørgsmål, 
som vises i Figur 44: »Skal jeg fortsætte med sagen? 

Figur 44. »Skal jeg fortsætte med sagen?« 
30.06.1981, kl 12:19:00 GMT, 51°46’ n.br., 0°28’ v.l. 


I dette horoskop står Saturn i tolvte hus i konjunktion med Ascen- 
danten, der er på vej væk. Saturn er dog hersker over femte hus, og 
er derfor signifikator for spørgerens datter. Venus er også her her- 
sker over skolen, og hun står nu i Løven, hvor hun applikerer i en 
gunstig sextil til datteren (Saturn). Dette aspekt bliver dannet uden 
forstyrrende indblanding fra andre planeter. 

Merkur er retrograd og står i niende og Månen går snart i kon- 
junktion med ham, men skal først passere en opposition til Neptun. 
Dette antyder bekymring og forvirring, men jeg kunne bedre lide 
dette horoskop end det foregående. Min tolkning af Merkurs be- 
tydning blev: Uddannelsesmyndighederne skifter (niende hus) me- 
ning. Jeg syntes, at dette horoskop så gunstigt ud. Det eneste der 
gjorde mig betænkelig, var Saturn på Ascendanten. Når Saturn står 
her, ødelægges i værste fald hele spørgsmålet, og i bedste fald mind- 

Figur 45. »Vil jeg bestå min eksamen og komme på universitetet? 
28.05.1979, kl. 12:45:00 GMT, 51°46’ n.br, 0°28 vL 


skes graden af succes. I dette tilfælde var Saturn dog primer signifi- 
kator, og Jupiter er på vej ind i en konjunktion med ham. Jeg måtte 
derfor vurdere, at sagen måtte ende med succes, fordi Venus (mo- 
deren og skolen) applikerede til Jupiter, mens Jupiter derefter gik 
videre til Saturn (datteren og sagens afslutning, fjerde hus' hersker) 
for at gøre godt her. Mit svar blev: »Ja, det er værd at fortsætte med 
sagen«. Spørgeren og hendes mand fortsatte kampen, og hendes 
datter kom til slut til at gå på den skole hun havde søgt. 


Figur 45: »Vil jeg bestå min eksamen og komme på universitetets — 
En student havde været til eksamen og ventede nu på resultatet. 
Han var meget spændt og stillede derfor spørgsmålet. 

På det tidspunkt fremkaldte spørgsmålet meget stor interesse hos 
mine astrologiinteresserede venner. Før vi i det hele taget begynder 

at se efter signifikatorer, er der to andre meget fremtrædende fak- 
torer, der umiddelbart springer i øjnene i dette horoskop. For det 
første er Saturn i konjunktion med Ascendanten med en orbis på 5 
grader. Traditionen siger, at Saturn i konjunktion med Ascendanten 
eller i første hus ødelægger eller beskadiger spørgsmålet. Denne Sa- 
turnposition er endda med i vores overvejelser om, hvorvidt horo- 
skopet i det hele taget lader sig tyde. For det andet er signifikatoren 
for spørgeren, Merkur, forbrændt. Ifølge William Lilly antyder 
dette, at »Spørgsmålet vil ej udmønte sig, og ej heller vil spørgeren 
tage mod fornuft«. Med andre ord, denne sag vil ikke slutte heldigt. 

På trods af disse to restriktioner, besluttede jeg alligevel at tyde 
horoskopet. Jeg ræsonnerede, at Saturn måske var så langt væk fra 
Ascendanten (der er på vej væk fra Saturn), at hans ondartede ind- 
flydelse blev mindsket. Samtidig så jeg Saturn som spørgerens fader, 
for denne fader pressede ham på dette tidspunkt meget hårdt til at 
yde sit bedste og gøre sig fortjent til en plads på universitetet. Den 
forbrændte Merkur vidner samtidig om den manglende selvtillid, 
spørgeren led af. Han mente ikke selv, at han havde store chancer, så 
selve spørgsmålet blev stillet med en pessimistisk grundholdning. 

I dette særlige tilfælde valgte jeg at ignorere Merkur, og lagde 
min tolkning til rette efter Månen som medsignifikator for spørge- 
ren, Månen står stærkt i Krebsen i tiende hus. Eksaminer hører 
hjemme i niende hus, men erfaringen har lært mig, at også femte 
hus er vigtig i alle sager der indeholder et konkurrenceelement. På 
dette tidspunkt vurderede jeg dog kun spørgsmålet som et niende 
hus anliggende. De primære signifikatorer er Månen (spørgeren) og 
Venus (hersker over niende hus). Jeg medtog også Mars, fordi han 
står så tæt på niende husspids. 

Månen applikerer i gunstigt aspekt til både Mars og Venus, men 
før disse to aspekter dannes, skal Månen gennem en sextil til Saturn. 
Da der er tale om en sextil (og ikke en kvadrat, en konjunktion eller 
en opposition), mente jeg ikke, at aspektet ville forstyrre de primæ- 
re signifikatorers perfektion. Sextilen mellem Månen og Venus an- 
tyder derfor, efter min mening, succes. Min tolkning blev derfor, at 
spørgeren ville bestå sin eksamen og begynde på universitetet. 
Nogle af mine astrologiske venner var ikke enige i min vurdering. 
De mente, at det ikke var helt så enkelt. Det er klart, at jeg løb en 
stor risiko ved i det hele taget at tolke horoskopet, når Saturn stod i 


158 


konjunktion med Ascendanten. jeg brugte den stærke stilling, de 
primære signifikatorer havde, som argument for at gøre det, lige- 
som både Månen og Venus har stor værdighed i de tegn de befin- 
der sig i. 

Sagen faldt sådan ud, at spørgeren var nødt til at tage et enkelt fag 
om, og selv om han ikke direkte blev nægtet en plads på universite- 
tet, besluttede han sig for at vælge en mere sikker løsning og be- 
gyndte i stedet at studere på den lokale polytekniske læreanstalt. 

Jeg havde altså næsten ret, men ikke helt. I dette horoskop virke- 
de Saturn som en formindsker af den lovede succes, der blev vist 
andre steder i horoskopet. Spørgeren bestod sin eksamen med van- 
skelighed, og selvom han fik en studieplads på en højere læreanstalt, 
så kan man vel næppe kalde det for et universitet. Spørgeren synes 
at have fundet sig til rette med den mindste uddannelse, hans fader 
kunne acceptere. 

Da han havde gået på læreanstalten på økonomilinien i to år, stil- 
lede han igen et spørgsmål: »Vil j Jeg bestå min eksamen?«. Dette 
spørgsmål er vist i Figur 46. 


Som man vil se, har han gjort det igen. Egentlig lader dette horo- 
skop sig slet ikke tyde, fordi Ascendanten ligger senere end 27 gra- 
der. Det er for sent at sige noget om sagen. Men jeg kan sagtens fin- 
de en god undskyldning for at tyde horoskopet alligevel. Spørge- 
rens fødselshoroskop har meget stærke relationer til øjeblikshoro- 
skopet. Hans Venus, Saturn og Måne i hans fødselshoroskop ligger 
alle sammen inden for en grad af øjeblikshoroskopets Ascendant. 
Når der optræder så stærke kontakter mellem et fødselshoroskop 
og et øjeblikshoroskop, vælger jeg som regel at tolke horoskopet al- 
ligevel. Det gjorde jeg også i dette tilfælde. 

Spørgeren indrømmede, at han ikke havde forberedt sig særlig 
grundigt til sin eksamen. Hans årskarakterer var gode, og han håbe- 
de at have opsamlet nok viden til at slippe igennem, for øvrigt en 
holdning til tingene, der ikke er helt sjælden blandt Skyttefødte. 

Vor første opgave er at finde signifikatorerne. Spørgerens signifi- 
kator er Jupiter, mens eksamen er vist af Venus, herskerinden over 
niende hus. Månen er medsignifikator for spørgeren. Saturn og Plu- 
to skal også tages med i betragtning, fordi de står i niende hus. 

Når nu signifikatorerne er valgt, skal vi undersøge, om der dan- 

Figur 46. »Vil jeg bestå min eksamen?« 
29.05.1981, kl. 21:35:00 GMT, 51°46’ nbr., 0°28’ v. 


nes aspekter mellem dem. Venus og Jupiter er ikke i aspekt, de har 
tidligere nydt godt af en sextil til hinanden, men det aspekt er over- 
stået for lang tid siden. Det er derfor Månen og Venus, vi må rette 
vor opmærksomhed imod. Du vil se, at de applikerer i sextil til hin- 
anden. Det er et godt tegn, men Månen skal først danne en opposi- 
tion til Pluto, før sextilen til Venus kan dannes. Svaret ligger ikke 
lige for. Månens aspekt til Venus viser succes i sagen, men Pluto re- 
præsenterer en hindring der skal bringes af vejen, før sagen kan 
ende lykkeligt. Vi må prøve at finde ud af, hvilken hindring Pluto 
symboliserer. i 

I horar astrologien synes jeg ikke, at de psykiske planeter lader sig 
beskrive entydigt og enkelt. Dog har jeg her to muligheder: Pluto 
kunne repræsentere en eller anden mærkelig tilstand eller omstæn- 

dighed, der forsinker det endelige resultat, som feks. en strejke 
blandt censorerne, at papirerne bliver væk, eller lignende. Pluto 
kunne også symbolisere en autoritetsperson, der søger at hindre 
spørgerens succes. Jeg hældede mest til denne sidste forklaring, og 
da jeg forelagde denne for spørgeren kunne han med det samme 
identificere en lærer, der havde sagt, at hvis det kom til en afstem- 
ning om, hvorvidt spørgeren skulle have sit afgangsbevis, ville han 
stemme imod. Disse to mennesker var øjensynligt disponeret for 
hele tiden at støde sammen, og hadede derfor hinanden af et godt 
hjerte. 

Vi må nu spørge os selv, om denne persons indflydelse er stærk 
nok til at forhindre spørgerens succes. Pluto er retrograd og står i et 
bevægeligt hus. Venus er dispositor for Pluto (Venus hersker over 
Vægten, hvor Pluto står), og Venus er signifikator for det adspurgte, 
og er på vej ind i et hjørnehus. Min vurdering blev, at selv om lære- 
ren måske ville forsøge at komme på tværs, ville det ikke lykkes for 
ham. 

Lad os se lidt nærmere på Jupiter, spørgerens signifikator, der 
nærmer sig sin indtræden i niende hus og som kort tid efter vil dan- 
ne en konjunktion med Saturn. Jupiter er for kort tid siden blevet 
direkte igen. Dette er til spørgerens fordel, og før eksamensresulta- 
terne foreligger, er Saturn også blevet direkte. Tegner denne kon- 
Junktion godt for spørgeren? Saturn er eksalteret i Vægten og Jupi- 
ter står stærkt i sit eget niende hus. Når vi husker på, at Saturn er 
hersker i Stenbukken, det naturlige tiende tegn, vil jeg mene, at 
denne konjunktion på fineste måde symboliserer spørgeren, der 
bliver kvalificeret, fordi kvalifikationer hører under tiende hus. 

Sagens afslutning for spørgeren er vist af fjerde hus. Venus her- 
sker over fjerde, og hun står stærkt, fordi hun er på vej ind i et hjør- 
nehus. Jeg kan også lide lykkepunktets position tæt ved MC, for 
dette indikerer ofte succes. En komplikation kan dog ses i Venus' 
tætte applikerende opposition til Neptun, men det er min erfaring, 
at Neptun for det meste resulterer i bekymring hos spørgeren, og i 
dette tilfælde er jeg tilbøjelig til at tro, at der er tale om en gentagel- 
se af det, der allerede er antydet af Månens opposition til Pluto. 

Min endegyldige tolkning måtte derfor blive, at spørgeren med 
nød og næppe ville bestå sin eksamen, og han fik ganske rigtigt sit 
afgangsbevis. 

Figur 47. »Vil jeg få min universitetsgrad?« 
19.11.1976, kl 22:23:00 GMT, 51°46’ n.br,, 028" vl. 


Figur 47: »Vil jeg få min universitetsgrad’« 
En midaldrende kvinde var begyndt at studere et humanistisk fag 
og spurgte, om hun nogensinde ville få sin eksamen. 

I dette tilfælde er vi igen i den interessante situation, at Saturn står 
tæt ved Ascendanten, en position der siges at beskadige spørgsmålet. 
I dette tilfælde står han dog ikke stærkt, for han står i sit eksiltegn, 
og det mindsker hans kraft. 

Spørgerens signifikator er Solen, og signifikator for det adspurgte 
er Mars, hersker over niende hus. Solen applikerer i konjunktion til 
Mars i fjerde hus, så begge planeter står i hjørnehus, og Mars står 
endda stærkt i Skorpionen. Denne applikerende konjunktion lover 
perfektion, men Mars når at skifte tegn før konjunktionen bliver 
dannet, så ret beset nægtes perfektion på grund af refranation. 

En anden måde at undersøge spørgsmålet på er at overveje grun- 
den til, at kvinden ønsker at få sin universitetsgrad. Det er ikke for 
at forøge sine muligheder på erhvervsmarkedet, men derimod for 
at få mere status. Status hører hjemme i tiende hus, og Venus er 
herskerinde over tiende hus i dette horoskop. Spørgerens medsigni- 
fikator, Månen, applikerer i sextil til Venus i Stenbukken (det tien- 
de tegn) i femte hus (konkurrence). Denne kontakt lover succes. 

Der er en kontroversiel husreception mellem Mars i fjerde og 
Jupiter i tiende (naturlig medsignifikator for det adspurgte), for 
Mars kan flyttes op i tiende hus, hvor han er eksalteret, mens Jupiter 
kan flyttes ned i fjerde, hvor han er eksalteret. Denne reception 
hjælper på udfaldet, så jeg regnede med at den ville tippe vægtskålen 
til fordel for spørgeren. På trods af Saturns stilling på Ascendanten, 
vurderede jeg, at hun ville få sin universitetsgrad. i 

Spørgeren fortsatte sine studier, og fik hele tiden gode resultater. 
Til slut, i efteråret 1981, fik hun sin universitetsgrad. Den dag i dag 
fortsætter hun sine studier, fordi hun ønsker at få en endnu større 
universitetsgrad. 

14 - Karriere og status 


SPORGEREN 4, 


Figur 48. Karriere og status. 

De naturlige medsignifikatorer for karriere og status: Solen og Saturn. 
Den naturlige medsignifikator for offentligheden: Månen. 

Det naturlige tegn for karriere og status: Stenbukken. 


Der bliver stillet et utal af spørgsmål under ovenstående overskrift. 
Der kan være tale om spørgsmål i forbindelse med karriere, om 
mulighederne for at få et bestemt job, men også om kritiske situa- 
tioner der er opstået på arbejdspladsen. Mange spørger om planlagte 
forretningers levedygtighed eller om det er klogt at foretage en be- 
stemt beslutning eller handling. Så er der de spørgsmål, der har med 
status at gøre, f.eks. om man opnår en forfremmelse eller om man 
bliver valgt ind i bestyrelsen, etc. 

Det siger sig selv, at tiende hus er af stor vigtighed når den slags 
spørgsmål skal vurderes, hvilket også gælder tegnet Stenbukken. 

Sjette hus kan have meget at sige om de øjeblikkelige tilstande på 
arbejdspladsen, mens femte hus altid bør undersøges grundigt, især i 
forbindelse med spørgsmål der omfatter valg til offentlige hverv. 
Saturn, den naturlige hersker over tiende hus, skal altid tages med i 
betragtning. I alle spørgsmål, hvor der er tale om valg, er Månen 
utroligt vigtig, fordi hun symboliserer den generelle offentlighed, 
folket eller vælgerne. 


Figur 49. »Vil jeg få stillingen?« 
23.03.1982, tidspunkt ikke noteret, London (øst). 


Figur 49: »Vil jeg få stillingen?« 

Lad mig til at begynde med vise et helt simpelt horoskop. Det er 
ikke et af mine egne horoskoper, men er det første øjeblikshoro- 
skop som Lynn Choudry fra Ilford, en ung kvindelig astrologistu- 

derende, modtog. Jeg er taknemmelig for at have fået tilladelse til at 
vise det her. i 

Spørgerens signifikator er Månen, fordi Krebsen er på Ascendan- 
ten. Signifikator for det adspurgte er Jupiter, fordi Fiskene er på 
MC. Månen er derfor Lynn, mens Jupiter er stillingen. 

I dette tilfælde er der tale om et perfekt eksempel på perfektion. 
Månen applikerer i trigon til Jupiter. Det sker med det samme, og 
ingen andre planeter blander sig i aspektet. Intet kan stoppe de to 
primære signifikatorers harmoniske kontakt, og der er derfor ikke 
noget der kunne forhindre spørgeren i at få stillingen. Det vil sik- _ 
kert interessere dig at få at vide, at der er tale om en stilling på et 
hospital, hvilket passer meget fint med en MC placeret i hospitals- 
tegnet Fiskene. i 

Her er altså et eksempel på et simpelt og ligefremt øjeblikshoro- 
skop. Der kan kun være tale om et eneste svar, nemlig: »Ja, du får 
stillingen«. Det er forunderligt, at alvorlige astrologistuderende sy- 
nes at tiltrække horoskoper, der falder sammen med deres øjeblik- 
kelige forståelsesniveau. Derfor er det ikke usædvanligt, at tolknin- 
gen af det første øjeblikshoroskop, man opstiller, er enkelt og 
ukompliceret. 


Figur 50: »Vil jeg få stillingen?« 

I dette tilfælde er der tale om en moden dame, der søgte en stilling 
som fængselsbetjent. De primære signifikatorer er Solen for spørge- 
ren og Venus for det adspurgte. 

Solen og Venus danner intet aspekt med hinanden, men hvis vi , 
anvender Månen som medsignifikator for spørgeren, ser vi, at hun i 
sidste ende vil danne en sextil til Venus, mens hun først skal passere 
en kvadrat til Merkur, Solen og Neptun. Hele tre himmellegemer 
hæmmer Månen, så det er tvivlsomt om sagens udfald vil blive 
gunstigt. Månen er måske i stand til at overvinde kvadraten til Mer- 
kur, og måske også kvadraten til Neptun, men ikke kvadraten til 
Solen, for hverken Solen eller Månen har værdighed i tegn, og står 
ikke i gensidig reception. Noget helt andet er, at Månen står under 
én grad fra fiksstjernen Formalhaut, der gavmildt øser »guddom- 
melig ondskab« ud over spørgerens medsignifikator. 

Sagens udfald (fjerde hus) er behersket af Mars, der står stærkt i 
fjerde hus, og selvom Månen kan danne trigonen til ham, er hun 

Figur 50. »Vil jeg få stillingen?« 
03.12.1981, kl 22:00:00 GMT, London (øst). 


igen hæmmet af kvadraten til Solen, der blander sig, inden aspektet 
er eksakt. Jeg var nødt til at give et ja/nej svar, og mit svar blev 
»Nej«. Spørgeren fik ikke stillingen. 


Figur 51: »Vil jeg få en musikalsk karriere?e 

Dette spørgsmål blev stillet af en ung mand, der i sin fritid spillede i 
en popgruppe, og som drømte om at få succes som professionel 
musiker. 

Det er, interessant at Neptun, der ofte har med musik at gøre, be- 
finder sig på MC, men i kvadrat til Solen, Lykkepunktet og Måne- 
knuderne. Ikke desto mindre beskriver Neptun meget fint spørge- 
rens drøm. De primære signifikatorer er Saturn for spørgeren og 
Mars for det adspurgte. De danner intet aspekt til hinanden. Månen 
går fuldstændig i tomgang, så det vil med stor sandsynlighed ikke 

Figur 51, »Vil jeg få en musikalsk karriere?« 
06.08.1980, kl. 18:05:00 GMT, 5146' n.br., 028' vl. 


blive til noget. Hvis der stadig skulle være tvivl om udfaldet, kan 
man også nævne, at MC falder på Serpentis, og da intet trives under 
denne ondartede grads indflydelse, må svaret på spørgsmålet blive 
et sikkert »Neja. 

«Den unge mand er netop nu i gang med en mere stabil karriere, 
inden for et mere sikkert område. 


Figur 52: »Skal jeg tage imod tilbuddet% 

: To veninder havde en fælles interesse i at starte en restaurations- 
virksomhed. Den ene af dem fik at vide, at en restaurationstilladelse 
i det lokale museum var ledig, og tilbød derfor spørgeren, om de 
sammen skulle ansøge om at få tilladelsen. Det var på baggrund af 
dette tilbud, at spørgeren stillede spørgsmålet. 

Figur 52. »Skal jeg tage imod tilbuddet?« 
03.02.1983, kl. 15:49:00 GMT, 51°46’ n.br, 0°28" vL 


Horoskopet har de samme akser som spørgerens fødselshoro- 
skop, og Solen er signifikator for spørgeren. I dette tilfælde ville jeg 
lægge det adspurgte i femte hus, fordi der i dette dristige foretagen- 
de egentlig er tale om en form for spekulation. Femte hus er også 
stærkt besat, men husets primære signifikator er Mars. Tilbuddet 
kom fra spørgerens veninde, og en sådan ses normalt i elvte hus. I 
dette tilfælde drejer det sig dog i virkeligheden om et reelt forret- 
ningsmæssigt partnerskab. Derfor er det i virkeligheden et syvende 
hus anliggende. Signifikator for spørgerens ven er derfor Saturn. 

Solen i syvende hus separerer i sextil fra Jupiter-Uranus kon- 
junktionen i femte hus, og applikerer i konjunktion til Lykkepunk- 
tet, men foretager sig ellers ikke ret meget andet. Månen, spørge- 
rens medsignifikator, danner ganske vist en vid applikerende trigon 

til Mars, hersker over det adspurgte, men kan ikke nå frem til den- 


ne, uden først at skulle passere gennem konjunktionen til Saturn. 


Ydermere forholder det sig sådan, at selvom Månen når hen til 
Marstrigonen, går den umiddelbart efter i kvadrat til Solen. Selvom 
Saturn er signifikator for veninden, eller det foreslåede partnerskab, 
så valgte jeg at tyde ham som en hæmmende indflydelse. Jeg kunne 
heller ikke lide det faktum, at Månen belejres af to ulykkesplaneter. 

For at tage imod tilbuddet skulle spørgeren opgive en vellønnet 
stilling, hvilket jeg ikke troede hun ville gøre. Både Solen og Må- 
nen står i faste tegn. Ligegyldigt hvad Saturn ellers er signifikator 
for, så vidner han også om, at spørgeren skal være meget forsigtig. 
Jeg besluttede derfor at Saturn og belejringen ville hindre spørge- 
ren i at forfølge sagen yderligere. Spørgeren endte med at overveje 
tilbuddets økonomiske konsekvenser og sammenligne disse med de 
goder, hendes nuværende job havde at byde på. I sidste ende beslut- 
tede hun at sige nej til tilbuddet. 


Figur 53: »Vil jeg få stillingen? 
Jeg har valgt at medtage dette horoskop på grund af dets ulykkes- 
varslende natur. Det er et hårrejsende horoskop. 

Jeg overvejede at reflektere på en annonce om en administrativ 
post i en lufthavn. Jeg var kvalificeret til stillingen og mente meget 
optimistisk, at jeg ville få den. Men så tegnede jeg horoskopet. Selv- 
om det så forfærdeligt ud, besluttede jeg mig alligevel til at ansøge 
om jobbet, og jeg blev da også indkaldt til et interview. 

Jeg ankom til lufthavnen i-god tid til samtalen, men måtte vente 
meget længe på at komme ind. Da jeg endelig blev kaldt ind, blev 
jeg beskyldt for at være kommet for sent. Interviewet blev styret af 
en kommission, der bestod af ti mennesker. En pompøs ældre herre 
var kommissionens formand (han mindede lidt om en typisk lokal- 
politiker), og han var den mest aggressive af dem. Jeg fik ingen mu- 
lighed for at udtale mig, og hele proceduren mindede mere om en 
fyring end om en ansøgning. Jeg fik det indtryk, at der var tale om 
aftalt spil, fordi stillingen sikkert allerede, for lang tid siden, var be- 
sat til anden side. Interviewet var kun en komedie, som lufthavns- 


myndighederne havde sat i scene, for at alt skulle se ud til at gå rig- ` 


tigt til på overfladen. Jeg behøver vel næppe sige, at jeg ikke fik stil- 
lingen. 

Figur 53. »Vil jeg få stillingen? 
21.05.1976, kl. 08:21:00 GMT, 51°33’ nbr, 0°06’ vi 


Når Saturn står på Ascendanten i et øjeblikshoroskop, er spørgs- 
målet beskadiget. Ascendanten ligger i tredive grader Krebs, og 
derfor er spørgsmålet stillet for sent. Horoskopet lader sig i virke- 
ligheden ikke tyde. Alene ud fra disse overvejelser er svaret på 
spørgsmålet: »Nej«, men Månen er min signifikator, og hun står slet 
ikke så dårligt. Hun applikerer i gunstigt aspekt til Jupiter, Venus og 
Merkur, og endda til Saturn på Ascendanten. Men der er tale om 
tomme løfter og de kan intet stille op over for Saturns vandalise- 
rende indflydelse. 

Merkur er retrograd, en tilstand der advarer astrologen om, at a) 
han ikke er i besiddelse af de nødvendige oplysninger, eller b) han 
vil ændre indstilling til sagen. I dette tilfælde er det a) der gælder, og 
når dette kombineres med den sene grad på Ascendanten, bekræftes 

min antagelse om, åt sagen allerede var afgjort. Merkur er også i 
konjunktion med den ondartede fiksstjerne Alcyone (grædekoner- 
ne), hvilket altid er et dårligt tegn. 

Månen og Jupiter står i gensidig reception. Det er her interessant, 
at en af mine tidligere foresatte, der på det tidspunkt havde en del 
indflydelse i forbindelse med lufthavnsmyndighederne, søgte at 
hjælpe mig i denne sag. Jupiter er i konjunktion med elvte husspids 
(venner), men den står også tæt på den sydlige Måneknude. Derfor 
er det ikke umuligt, at hans forsøg på at hjælpe har haft den præcis 
modsatte effekt. 

Til sidst skal også Merkur og Solens konjunktion nævnes. Selv ` 
om aspektet er til stede, er der ikke tale om en egentlig forbræn- 
ding. Merkur er derimod under Solens stråler, en indflydelse der 
gør Merkur svag, og som meget vel kan have været ansvarlig for 
min manglende evne til at give udtryk for min mening under in- 
terviewet. i 

Jeg stillede spørgsmålet: »Vil jeg få stillingen?« Horoskopet svare- 
de: »Nej« Spørgsmålet er irrelevant (Saturn på Ascendanten), fordi 
sagen allerede er afgjort (Ascendant i Krebsens sidste grad) og jeg er 
ikke i besiddelse af alle facts (retrograd Merkur). 


Figur 54: Interviewet 

Man kan ofte finde brugbare informationer i horoskoper optegnet 
for det tidspunkt, et interview begynder. Sådanne horoskoper skal 
stort set læses som et øjeblikshoroskop. Et interview er ikke et 
spørgsmål, det er et vigtigt tidspunkt, og horoskopet er udtryk for 
dette tidspunkts potentiale*. Her lægger vi ikke særlig vægt på 
Ascendantens stilling, idet det er ligegyldigt, om Ascendanten ligger 
sent eller tidligt i et tegn, hændelsen sker jo alligevel. I dette horo- 
skop, svarer Ascendanten til den person, der skal interviewes, mens 
Descendanten er intervieweren. Et af de mest gunstige tegn er, hvis 
signifikatorerne for intervieweren og den, der skal interviewes, 
danner et gunstigt aspekt med hinanden. Dette viser, at de to perso- 
ner vil passe sammen og være i harmoni med hinanden. De applike- 


* Der skelnes mellem øjeblikshoroskoper (opstillet for stillede spørgsmål), incep- 
tionshoroskoper (opstillet for begivenheder) og elektionshoroskoper (opstillet for 
starttidspunkter, der bevidst er valgt af en astrolog). 

Figur 54. Inceptionshoroskop for interviewet. 
24.06.1976 kl. 15:45:00 GMT, 53'30' nbr, 2°15’ vl. 


rende aspekter, Månen danner, er vigtige, fordi de fortæller, hvor- 
dan sagen vil udvikle sig. Det er astrologens opgave at opveje horo- 
skopets forskellige faktorer, og komme frem til en tolkning eller et 
råd baseret på sin viden, erfaring og faglige kunnen. Man bør hele 
tiden huske på, at sådanne horoskoper kan være til stor hjælp, men 
at det altid er øjeblikshoroskopet, der har den overvejende betyd- 
ning. 

Horoskopet viser, at Mars er signifikator for den, der skal inter- 
viewes, og at Venus er signifikator for intervieweren. De danner 
ikke aspekt til hinanden. Månen går i tomgang, hvilket langtfra er et 
tegn på succes, og hun står endda på den ondartede fiksstjerne Al- 
cyone. Der er ikke meget opmuntring at hente i dette horoskop. 

Figur 55. »Vil Peter miste sit job?« 
26.04.1980, kl. 07:35:00 GMT, 51°46’ n.br, 0°28’ vl. 


Figur 55: »Vil Peter miste sit job? 

Jeg arbejdede på et tidspunkt for et stort firma, der havde opkøbt et 
mindre firmas kæde af butikker. Med i købet fulgte Peter. Peter var 
midt i halvtredserne, og var lidt handicappet efter et biluheld, der 
skete for nogle år siden. Han var en godmodig mand med masser af 
energi. En del af aftalen i forbindelse med butiksopkøbene var, at 
det store firma skulle finde en stilling til Peter. Han blev derfor min 
assistent. Først var jeg lidt bange for dette, men jeg kom hurtigt til 
at kunne lide manden, og vi fik efterhånden et rigtig godt samar- 
bejde. Nogle fredelige måneder gik, indtil jeg blev meget chokeret 
over at opdage, at firmaet overvejede at fyre Peter. Deres undskyld- 
ning var, at hans handicap gjorde det umuligt for ham at gøre sit ar- 
bejde ordentligt. Det var det rene nonsens, men faktisk forholdt det 

sig sådan (hvilket jeg dog først senere fandt ud af), at de var bange 
for at skulle betale erstatning, hvis hans handicap blev værre, Peter 
var bekymret over situationen, og jeg var godt gal i hovedet. Så 
faldt spørgsmålet mig ind: »Vil Peter miste sit job?« 

Krebsens første grad står på Ascendanten, horoskopet er forha- 
stet, det er for tidligt at udtale sig. Månen går i tomgang, hvorfor sa- 
gen ikke vil blive til noget. 

Nu var det mig der stillede spørgsmålet. Peter var en kollega, og 
vi var gode venner, så derfor var han at finde i elvte hus. Peters sig- 
nifikator er Jupiter, og signifikator for hans stilling er Saturn. Begge 
signifikatorerne står i sjette hus, men de er 16 grader fra at være i 
konjunktion med hinanden. Denne konjunktion antyder perfek- 
tion, men finder først sted lang tid efter, og endda i nabotegnet 
Vægten (refranation). Solen (hersker over sjette), separerer fra tri- 
gonen til Jupiter, og bortset fra dette aspekt, står Solen helt alene. 
Peter er ensom og uden venner, ræsonnerede jeg, lukket inde i sjet- 
te hus, fanget af sit dårlige helbred. Der opstod dog et dilemma un- 
der tolkningen af horoskopet. I virkeligheden er spørgsmålet forha- 
stet samtidig med, at Månen går i tomgang. Hvis jeg prioriterer 
Månen højest bliver svaret: »Nej, det bliver ikke til noget«, hvilket 
antyder at Peter ikke vil miste sit job, men hvis jeg derimod giver 
Ascendanten første prioritet, må mit svar blive: »Det er for tidligt at 
sige noget om dete. Jeg måtte ræsonnere, at hvis spørgsmålet er stil- 
let for tidligt, så er det ikke muligt at sige, at det ikke vil blive til no- 
get. Jeg besluttede derfor at vente på nye udviklinger i sagen. 

Måneden efter blev sagen igen vigtig for mig. Nu var det nemlig 
helt sikkert, at firmaet havde besluttet at skille sig af med Peter. Jeg 
var rasende og mente, at han kunne vinde en sag mod firmaet, hvis 
han søgte advokatbistand. Jeg lovede at vidne for ham i retten, at 
fortælle, at han sagtens kunne udføre sit arbejde. Jeg lod oven i kø- 
bet min overordnede vide, at jeg havde i sinde at gøre dette. Midt i 
min forargelse stillede jeg spørgsmålet: »Hvis han kæmper, vil han så 
vinde? 

Figur 56. »Hvis han kæmper, vil han så vinde?« 
29.05.1980, kl. 18:25:00 GMT, 51°46’ n.br, 0°28’ vi. 


Se engang på horoskopet. Min signifikator er Mars. Dér står jeg, tæt 
ved MC og har trukket mit sværd mod firmaet, fuld af Jomfruens 
retskafne indignation. På Ascendanten gør jeg endda brug af den 
magiske astrologi (Uranus). Med Månen i Skytten i kvadrat til Mars 
og i opposition til Solen var jeg ivrig som en kamphane. 

Da jeg var kølet lidt af, opdagede jeg, at horoskopet kunne tydes. 
Peter måtte også her være vist af elvte hus. Prøv at forestille dig, at 
elvte husspids er på Ascendanten, så vil du have lettere ved at se Pe- 
ters situation. Dér er han, Venus i Krebsen, indelukket og retrograd 
i tiende hus. Han synes mig ikke at se særlig aggressiv ud. At Månen 
i Skytten på samme tid går i opposition til Solen ser heller ikke alt 
for lovende ud, og jeg brød mig heller ikke meget om den efterføl- 
gende kvadrat til Mars i Jomfruen. Firmaet (set fra Peters position) 

beherskes af horoskopets ottende hus. Merkur er derfor firmaets 
signifikator, stærkt placeret i Tvillingerne og tæt ved Peters tiende 
husspids. Peter står altså svagt, mens firmaet står stærkt. Peter synes 
ikke at være i stand til at vinde, men han synes heller ikke at have 
lyst til at kempe. Da jeg talte med ham, blev det klart, at han ikke 
havde tænkt sig at gøre noget ved sagen, så jeg faldt til ro og accep- 
terede det uundgåelige. 

Men prøv igen at lægge mærke til Venus. Hun står i Krebsen — et 
stumt, upålideligt og hemmelighedsfuldt tegn. Krebsefødte er ikke 
ligefrem kendt for at møde problemerne ansigt til ansigt. De fore- 
trækker at gå sidelæns og er langtfra tilbøjelige til at fortælle andre 
om alt hvad de foretager sig. Denne tendens understreges af det 
faktum, at Venus er indelukket og retrograd, enhver tvivl er fjer- 
net, Venus er i dette horoskop hemmelighedsfuld i anden potens. 

Lad os så se, hvad det er, Venus er ude på. Først går hun stille og 
roligt retrograd tilbage til en sextil til Jupiter. Det synes som om, 
Peter i den øjeblikkelige situation spiller sit eget snedige spil. Han 
accepterede firmaets påstand om, at han ikke kunne gøre sit arbejde 
godt nok på grund af sit handicap, og han modtog en stor sum pen- 
ge i afskedsløn. Så vendte han tilbage til det firma, der oprindeligt 
havde solgt ham, og begyndte at arbejde der igen. Sagen endte der- 
for ganske udmærket for Peter. Venus (Peter) i sextil Jupiter (her- 
sker over fjerde hus, sagens udfald). Det var ikke første gang i mit 
liv, at jeg var frontkæmper for ingenting. Dette eksempel demon- 
strerer, hvor dumt man kan bære sig ad, når man, uden at være ble- 
vet spurgt, stikker sin astrologiske næse i andres sager. Der er dog 
tale om et interessant astrologisk eksempel. 


Valg til offentligt embede 

Min kone interesserer sig for lokalpolitik med samme form for pas- 
sion, som jeg selv interesserer mig for astrologi. Politikere, både på 
lokal- og landsplan, er en særlig type mennesker, der for det meste 
kun er besat af at blive i deres embede så længe som muligt. Fra de- 
res side har jeg ikke lagt mærke til nogen særlig dybtgående sympati 
for astrologien, men af og til (og sædvanligvis op til valget), bliver 
nogle af dem så besat af angst for at blive afvist, at jeg bliver puffet 
hen i yndlingshjørnet på min lokale pub for at give svar på astrolo- 
giske spørgsmål. Det hænder endda, at de køber en drink til mig. Jeg 

har derfor'haft min velfortjente del af spørgsmål om valg og lig- 
nende. ' 

Figur 57. »Vil jeg beholde formandsposten?« 
05.10.1980, kl. 10:15:00 GMT, 51°46’ n.br, 0°28" v.l 


Figur 57: »Vil jeg beholde formandsposten?« 
Lokalpolitikere beklæder ofte flere stillinger i forskellige lokale råd, 
der forvalter borgernes penge. Det vigtigste af disse er det råd, der 
styrer skolebestyrelserne. Spørgeren var en lokal sagfører, der hav- 
de været formand for en lokal skoles bestyrelse igennem flere år. 
Hun kunne lide stillingen og havde et godt forhold til staben. 
Grundet visse ændringer i bestyrelsen, der forandrede den politiske 
balance, var hun bange for, at der ville blive gennemført et kup for 
at berøve hende formandsposten. 

Spørgeren ér vist af Mars, der står meget magtfuldt og stærkt på 

Ascendanten og faktisk ser ud til at være forberedt på en blodig 
kamp. Selv om Merkur er den egentlige hersker over tiende hus 
(der er tale om et statusspørgsmål), var jeg imponeret over Jupiters 
position i tiende hus, og jeg mente, at Jupiter derfor måtte symboli- 
sere formandsposten. Mars og Jupiter står i en meget tæt applike- 
rende sextil, og i mine øjne så det derfor ud til, at spørgeren ville 
være vanskelig at vælte. Hvis vi tager Merkur som hersker over ti- 
ende, og Månen som medsignifikator for spørgeren, danner disse to 
signifikatorer også en applikerende sextil uden andre planeters for- 
styrrende indblanding. Endnu en faktor der viser, at spørgeren vil 
beholde formandsposten. 

Spørgerens modstander må være vist i syvende hus. Venus er 
hersker over syvende og står både svagt i et bevægeligt hus ogi 
Jomfruen. Hun applikerer ikke til noget og kan derfor ikke være til 
fare for spørgeren. Yderligere falder syvende husspids på den ond- 
artede fiksstjerne Caput Algol, hvilket ikke tegner godt for den po- 
litiske modstander. 

Spørgeren beholdt sin formandspost. Hendes modstander mødte 
slet ikke op ved generalforsamlingen. Når Mars står på Ascendanten 
og ikke har ugunstige aspekter, har jeg erfaring for, at det altid er et 
stærkt tegn på, at spørgeren vil vinde konkurrencen. 


Figur 58: »Vil jeg blive valgt% 
Dette spørgsmål blev stillet af en ung mand, der aldrig var blevet 
valgt før, selv om han havde prøvet at lade sig opstille tidligere. 

Hans signifikator er Mars. Som jeg tidligere har forklaret invol- 
verer valg både tiende (status) og femte hus (konkurrence). Horo- 
skopet bekræfter dette. Solen (hersker over tiende hus) står i femte 
hus. Signifikatoren for spørgeren står svagt i Tyren og i et bevæge- 
ligt hus, og i opposition til en Saturn, der står ubehageligt tæt på 
Ascendanten. Månen (medsignifikator for spørgeren) applikerer 
derimod hurtigt til Solen i femte hus, og dette aspekt er ikke for- 
styrret af andre planeters indblanding. 

Som vi har set tidligere, kan Saturn, når han står så tæt på Ascen- 
danten, mindske graden af succes, hvis horoskopet i det hele taget 
viser succes. I dette tilfælde er der 9 grader fra Saturn til Ascendan- 
ten. Han står ikke tæt nok til at ødelægge eller beskadige spørgsmå- 
let, men tæt nok til at mindske spørgerens succes. Jeg har dog altid 

Figur 58. »Vil jeg blive valgt?« 
07.04.1983, kl. 20:57:00 GMT, 51°46’ n.br, 0°28’ v.l. 


ment, at et godt applikerende aspekt mellem’ himmellysene er et 
meget stærkt vidnesbyrd om succes. Jeg fortalte derfor spørgeren, at 
han ville blive valgt, men at hans stemmemajoritet sandsynligvis 
ville blive mindre end han havde forventet. Han blev valgt med et 
respektabelt flertal, men det blev meget mindre end han selv havde 
forventet. 

Det er nok værd at tænke over, at den retrograde Saturn ville 
have været eksakt på Ascendanten, hvis jeg var trådt ind i pubben 
en halv time tidligere. I så fald ville min tolkning have været, at han 
slet ikke ville blive valgt. 


Figur 59: »Vil jeg blive valgt?« 
Politiske partier opstiller ofte kandidater til stillinger (på lands- og 

Figur 59. »Vil jeg blive valgt?« 
09.04.1983, kl. 12:40:00 GMT, 51°46’ n.br., 0°28" v.l 


lokalplan), som de ved ikke har en chance for at vinde. De gør det 
for at »vise flaget. I dette tilfælde havde spørgeren indvilget i at 
lade sig opstille til en rådsplads som normalt er besat af oppositio- 
nen. Hun startede sin valgkamp, og efterhånden som den udviklede 
sig, begyndte hun at blive mere og mere optimistisk. Det er ganske 
almindeligt. Det menneske findes ikke, der kan kæmpe uden at tro 
på, at de vil vinde. Når man først er grebet af kampens hede, be- 
gynder man at tro, at der måske alligevel er en chance for at vinde, 
ligegyldigt hvor håbløst det end kan se ud for en udenforstående. 
Spørgerens signifikator er Solen, og den positive og aggressive 
måde, hvorpå spørgeren førte sin valgkamp beskrives udmærket af 
Solen i Vædderen. Også i dette horoskop skal vi undersøge både ti- 
ende og femte hus. Mars hersker over tiende hus og den befinder 

sig også her, men er svag i tegn og danner intet aspekt til Solen. Ju- 
piter hersker over femte, er stærk i tegn og står tæt på femte hus- 
spids, mens Solen er på vej ud af det gunstige aspekt til Jupiter. 

Da der ikke er nogen aspekter mellem de primære signifikatorer 
bliver vi nødt til at bruge Månen som medsignifikator for spørge- 
ren. Månen har netop forladt sextilen til Mars og applikerer nu i 
kvadrat til Jupiter. Der er ingen gunstige applikerende aspekter 
mellem signifikatorerne, ligegyldigt hvordan vi vender og drejer 
det. 

Hvis vi undersøger fjerde hus for at se, hvordan sagen vil slutte, 
finder vi Saturn tæt på husspidsen, hvilket ikke er lovende, og selv- 
om Venus (hersker over fjerde) har værdighed i tegn og står højt på 
himlen, står hun ikke desto mindre på den ondartede fiksstjerne Ca- 
put Algol. Min tolkning måtte derfor blive, at spørgeren ikke ville 
blive valgt, hvilket jeg dog ikke fortalte spørgeren i dette tilfælde. 
Hun var så optaget af sin valgkamp, at jeg ikke ønskede at tage mo- 
det fra hende. Herskeren over syvende hus er retrograd, hvorfor vi 
her har endnu et eksempel på, at astrologen ikke får tolket horosko- 
pet over for spørgeren, fordi hans signifikator er retrograd. 

Resultatet var meget interessant. Spørgeren manglede efter tre 
genoptællinger kun ti stemmer i at blive valgt. 


Figur 60: »Vil han blive valgt? 

Ved valget til underhuset i 1983 var jeg særligt interesseret i det 
sandsynlige resultat i forbindelse med en meget usikker plads. Kan- 
didaten, som jeg var interesseret i, stillede mig ikke selv spørgsmå- 
let, hvilket jeg havde håbet han ville gøre. Derfor stillede jeg 
spørgsmålet selv: »Vil han blive valgt?«. 

Da det er mig selv, der stiller spørgsmålet om en anden person, 
som jeg ikke har noget særligt forhold til, er personen tilknyttet sy- 
vende hus, fordi han er en person uden nærmere betegnelse. Hans 
valgmodstander må derfor være vist af syvende hus talt fra syvende 
hus, dvs. i horoskopets første hus. Vælgernes signifikator er, som 
sædvanlig, Månen. Der var faktisk tale om en trekamp, men da jeg 
stillede spørgsmålet var jeg kun optaget af to personer, nemlig den 
person jeg spurgte om (den konservative kandidat) og hans sociali- 
stiske modstander. Det socialdemokratiske parti havde også en kan- 
didat, men ham skænkede jeg ikke en tanke på dette tidspunkt. 

Figur 60. »Vil han blive valgt?« 
19.05.1983, kL 20:55:00 GMT, 51°46’ nbr., 028" vl. 


: Den konservative kandidats signifikator er Merkur, mens sociali- 
stens signifikator er Jupiter. Begge signifikatorer er retrograde, men 
Jupiter står stærkt i tegn. Den konservatives femte hus (horoskopets 
elvte hus) beherskes af Mars. Modstanderens hersker over femte 
hus er Venus. Horoskopet er slet ikke så let at tyde. Det indeholder 
mange modstridende oplysninger. I sidste ende fik to faktorer mig 
dog til at mene, at den konservative kandidat ville vinde. Som jeg 
tidligere har nævnt, repræsenterer Månen vælgerne, så i spørgsmål 
af denne art er Månens indflydelser kritiske. Det Månen foretager 
sig, må symbolisere det vælgerne vil gøre. I dette horoskop danner 
Månen meget hurtigt en kvadrat til Mars og går så videre til en 
kvadrat til Jupiter og hans ledsager Uranus. Dette antyder ganske 
vist vælgernes afvisning af modstanderen, men det var receptionen 

mellem Månen og Merkur (signifikator for den kandidat jeg spurg- 
te om) der afgjorde sagen. Vælgerskaren og den konservative kan- 
didat har gunstig forbindelse med hinanden, på grund af den gensi- 
dige reception. Jeg tolkede dette sådan, at den konservative kandi- 
dat måtte vinde, fordi hans modstander ville tabe. 

Valgets resultat blev, at de’ socialistiske og socialdemokratiske 
vælgere delte oppositionsstemmerne mellem sig og derved tillod 
den konservative kandidat at vinde med et rigeligt flertal. Også her 
er herskeren over syvende hus retrograd, hvorfor jeg ikke fortalte 
den konservative kandidat om min tolkning. Han var overhovedet 
ikke interesseret i min vurdering. 

Interessant er det, åt Månen danner en applikerende kvadrat først 
til Jupiter og derefter til Uranus, der begge står tæt på første hus- 
spids. På det tidspunkt spørgsmålet blev stillet, lod jeg egentlig det 
socialdemokratiske partis kandidat helt ude af betragtning. Sociali- 
sten var kendt for at være på venstrefløjen inden for sit parti, og 
han bliver derfor udmærket beskrevet af Uranus. Hvis vi tager Ju- 
piter og Uranus som signifikatorer for den socialdemokratiske kan- 
didat, afviser Månen (kvadrat) først Jupiter og derefter Uranus, men 
Jupiter står meget stærkt i sit eget tegn. Faktisk stemte vælgerne den 
socialdemokratiske kandidat ind på en andenplads, mens socialisten 
blev henvist til en sølle tredjeplads. 


184 


15-Tab og tyveri 


Det er min overbevisning, at spørgsmål om tab og tyveri er horar 
astrologens største udfordring. De gamle astrologer havde mange 
regler for tolkning af den slags horoskoper. Jeg vil ikke forsøge at 
behandle alle disse regler her, men som jeg gentagne gange har for- 
søgt at demonstrere, skal sådanne regler opfattes som en vejledning 
og ikke som en trosartikel. 


Tabt eller stjålet 

Hvis noget er mistet, og man ikke ved, om tingen er blevet stjålet, 
er det klogt at undersøge, hvad øjeblikshoroskopet har at sige om 
sagen. Spørgeren er som sædvanlig vist af Ascendanten, og generelt 
er den tabte genstand vist af andet hus. Tyven er vist af syvende hus. 


Figur 61. Tab og tyveri. 
Medsignifikator for tabte og stjålne ting: Månen. 
Signifikator for tyven: Herskeren over syvende hus eller peregrin planet. 

Tabte ting kan også være vist af Månen eller den planet, der er dis- 
positor for Månen, dvs. den planet der er hersker i det tegn Månen 
står i. Fjerde hus eller en planet i fjerde hus, kan også være vigtig, 
når man skal finde noget man har tabt i hjemmet. 

Når du er usikker på, om en ting er stjålet eller ikke, er det vig- 
tigt at overveje om tyvens signifikator hjemsøger spørgeren eller 
spørgerens ejendom. Tyvens signifikator er sædvanligvis herskeren 
over syvende hus, men der kan også være tale om en peregrin planet i 
et hjømehus eller en planet i syvende hus. Hvis f.eks. tyvens signifika- 
tor står i første hus, eller har et ugunstigt aspekt til Månen, eller er 
dispositor for Månen, er det en henvisning til, at tingen er stjålet. 
Hvis signifikatoren for spørgerens ejendele står i syvende hus, eller 
hvis herskeren over syvende hus eller en ulykkesplanet danner 
ugunstige aspekter til tingens signifikator, er det også en henvisning 


til tyveri. 


Om den forsvundne eller stjålne genstand vil blive fundet 
Følgende faktorer er tegn på, at en tabt ting vil blive genfundet: 
Månen applikerer til Ascendantherskeren, Månen applikerer til den 
planet der er dispositor* for Månen, Månen står i første hus og 
applikerer til herskeren over tolvte hus, Månen står i første eller an- 
det hus. Når Månens dispositor står i tredje eller i sextil til Ascen- 
danten, er der håb om at finde den forsvundne genstand. Hvis Må- 
nens dispositor separerer fra herskeren over sjette, ottende eller 
tolvte hus og applikerer til anden husspids eller Månen, så er der 
også håb om at få den forsvundne genstand igen. Hvis Månen dan- 
ner gunstige aspekter til Jupiter eller Venus er den forsvundne ting 
sandsynligvis blevet fundet af en ærlig person, der meget gerne vil 
give den tilbage til ejeren. Hvis Månen eller en af lykkeplaneterne 
danner aspekter til Ascendanten, vil tingen også blive fundet igen. 

Traditionen siger, at hvis ingen af ovenstående betingelser er op- 
fyldt, vil den forsvundne ting aldrig blive fundet igen. 

Hvis man skal finde ud af, om en stjålen genstand vil blive bragt - 


* En planet er dispositor for en anden planet, når den er hersker over det tegn, 
som den anden planet står i Hvis Månen f.eks. står i Stenbukken, er Saturn disposi- 
tor for Månen, fordi Saturn er hersker i Stenbukken. Venus er således dispositor 
for planeter, der står i Tyren og Vægten, Merkur er dispositor for planeter i Tvil- 
lingerne og Jomfruen, osv. 

til veje, skal man undersøge om spørgerens signifikator ser ud til at 
være gunstigt placeret, om signifikatorerne for ham selv og hans 
ejendom viser tegn på at mødes, og om en lykkeplanet eller en af 
himmellysene står i gunstigt forhold til signifikatorerne for spørge- 
rens ejendom. Hvis en af ovenstående betingelser er opfyldt, vil den 
forsvundne genstand blive bragt til veje. Det skal her indskydes, at 
en stjålen ting ikke vil blive genfundet, hvis andet hus eller dets 
hersker er belastet, hvis herskeren over syvende står i ottende hus, 
hvis der er ulykkesplaneter i første hus, eller hvis Solen og Månen 
er under horisonten. Når man skal bestemme hvorndr en genstand 
vil blive fundet eller genfundet, skal man undersøge, hvor mange 
grader der er mellem signifikatoren for spørgeren og hans ejen- 
dom. Herefter kan det generelt accepterede tidsmål anvendes. 


Om tyven vil blive fanget 

Undersøg tyvens signifikator. Jo mere belastet den er placeret, jo 
flere ugunstige aspekter han møder, jo større er sandsynligheden 
for, at han vil blive fanget. Jo stærkere den er placeret, jo flere gun- 
stige aspekter han møder, jo større er sandsynligheden for, at han 
slipper godt fra det. 


Tyvens relation til spørgeren 

Undersøg det hus som tyvens signifikator befinder sig i, og basér 

din tolkning på dette. Hvis den feks. står i femte hus, kan tyven 

være et af spørgerens børn, i sjette måske spørgerens tjener, i syven- 
- de en partner, etc. 


Hvor man skal søge efter en tabt genstand? 
Der er her utallige muligheder. Astrologen er nødt til at overveje 
dem alle sammen og tage spørgsmålets individuelle omstændighe- 
der med i betragtning. Der skal altid anvendes sund fornuft i be- 
dømmelsen af horoskopet. Hvis du med sikkerhed ved, at en ting er 
tabt i et værelse, så er der ingen mening i at give sig til at søge efter 
den i resten af huset. Hvis en ting er tabt inde i huset, er der ingen 
grund til at lede efter den i haven. For at bestemme i hvilken ret- 
ning tingen befinder sig, anvendes de i kapitel 9, Figur 19 givne ret- 
ningsangivelser for tegn og huse. i 
Den traditionelle måde at undersøge omgivelserne på er at un- 

dersøge, om signifikatorerne for spørgeren og hans ejendele ophol- 
der sig i samme kvadrant i horoskopet, eller om Månen og spørge- 
rens signifikator står i samme kvadrant. (Kvadranterne er de fire 
fjerdedele som Ascendant/Descendant-aksen og MC/IC-aksen op- 
deler horoskopet i) Når signifikatorerne står i samme kvadrant og 
under 30 grader fra hinanden, befinder genstanden sig i ejerens 
hjem, eller meget tæt ved dette. Hvis afstanden er mellem 30 og 70 
grader, er genstanden i den by hvor ejeren bor, men hvis de ikke er 
i samme kvadrant, er den savnede ting meget langt borte. 

Når en genstand er tabt i et hus, kan man også undersøge, om 
herskeren over andet hus står i et hjørnehus, og ud fra dette få en 
idé om, hvor i huset genstanden befinder sig. Hvis herskeren over 
andet står i første hus, er genstanden i det værelse, som spørgeren 
opholder sig mest i, eller det sted, hvor han opbevarer sine personli- 
ge ejendele. Hvis den er i fjerde hus, er genstanden i husets midte, i 
dets ældste del eller i et værelse som ældre mennesker opholder sig 
mest i. Hvis det er syvende hus, er genstanden i det værelse hvor 
spørgerens ægtefælle opholder sig mest i, og hvis det er tiende hus, 
så er det i husets mest offentlige værelse, f.eks. opholds- eller spise- 
stuen. 

For at finde ud af hvor en tabt genstand befinder sig, skal følgen- 
de signifikatorer undersøges: Ascendantherskeren, herskeren over 
andet hus, Månen og Lykkepunktet. Se efter om flertallet af disse 
faktorer er placeret i et bestemt element. Hvis hovedparten af dem 
står i lufttegn (Tvilling, Vægt og Vandmand), er tingen gemt højt 
oppe i huset eller i værelset. Hvis det er vandtegn (Krebs, Skorpion, 
Fiskene) er tingen nær. ved vand, måske i et badeværelse, køkken el- 
ler vaskerum. Hvis der er flest signifikatorer placeret i ildtegn, er 
genstanden tæt ved varme eller ild, eller tæt ved husets vægge. Når 
det er jordtegn, er tingen på eller tæt ved gulvet. 

Hvis den tabte genstand befinder sig uden for huset, antyder 
lufttegn, at den befinder sig i haven eller på en mark, oven over 
jorden eller på grundens højest beliggende sted. Ildtegn antyder at 
den er tæt ved husets vægge. Vandtegn at den er nær ved vand. 
Jordtegn at den er nær ved en bro eller tæt ved grundens indkørsel. 
Hvis signifikatorerne er lige ved at skifte tegn, antyder det, at den 
forsvundne ting befinder sig bag ved et eller andet, mellem to væ- 
relser eller tæt ved indgangen til et værelse. Genstanden vil befinde 

sig på et højere eller lavere sted, alt efter hvilket temperament teg- 
net har; Luft betyder højt oppe, jord langt nede og ild midt imellem. 

Når vi søger efter en tabt genstand, der er længere væk end in- 
den for hjemmets fire vægge, skal Månen undersøges. Hvis hun står 
i et menneskeligt tegn, befinder genstanden sig et sted, hvor der 
ofte kommer mennesker. Hvis hun står i et dyretegn, befinder gen- 
standen sig et sted, hvor der ofte kommer dyr. Hvis Månen står i 
ildtegn, er genstanden tæt ved et sted, hvor der er eller har været ild, 
på en bakke eller på et højtliggende område. Hvis hun står i vand- 
tegn, er genstanden nær vand. Krebsen viser hen til rent eller rin- 
dende vand, Skorpionen til snavset eller forurenet vand, mens Fi- 
skene viser stillestående vand eller en anden væske. Hvis Månen er i 
lufttegn, befinder tingen sig på en åben plads, nær ved vinduer eller 
på kvisten. Jordtegn viser jordslåede steder, mudder og ler. Hvis 
Månen eller hendes dispositor står i kardinale tegn, viser det hen til 
områder, der for nyligt er blevet bebygget, bakker eller dale. Faste 
tegn viser hen til flade landskaber i højde med vandoverfladen. Be- 
vægelige tegn står for steder nær vand eller lavtliggende våde om- 
råder. Kardinale tegn viser også hen til højtliggende steder, lofter, 
kviste, etc. Faste tegn viser, at genstanden er på jorden, under jor- 
den, nær ved vægge, etc. Bevægelige tegn viser diger, gruber, huller 
og.markedspladser. Vandtegn kan dog også vise kældre og en byg- 
nings fundament. i 

William Lilly giver anvisning på det, der efter hans mening er 
den mest effektive fremgangsmåde, når man skal finde en forsvun- 
den ting i et hus. Undersøg: Ascendanten, det tegn Ascendanther- 
skeren står i, tegnet på fjerde husspids, Månens tegn, tegnet på an- 
den husspids, det tegn, som herskeren over andet hus står i, det tegn, 
Lykkepunktet står i og det tegn, som dispositoren for Lykkepunktet 
står i. Find frem til, om der er et af tegnene der går igen. Hvis der er 
et sådant fremtrædende tegn, så undersøg i hvilken retning dette 
tegn peger (Kapitel 9, Figur 19). i 

Når man ved hjælp af ovenstående regler har fundet, i hvilken 
kompasretning genstanden er, angiver det mest dominerende ele- 
ment i hvilken retning i huset, den tabte ting med størst sandsynlig- 
hed vil være at finde. Her gælder følgende: Lufttegn svarer til over 
Jorden, ildtegn svarer til nær en mur eller rumadskillelse. Jordtegn 

betyder på gulvet, mens vandtegn viser at genstanden befinder sig 
nær ved vand eller på et fugtigt sted. i 

Figur 62. »Hvor er mine ringe?« i 
30.11.1977, kl 20:35:00 GMT, Ilford. 


Figur 62: »Hvor er mine ringe? 
Dette, og det efterfølgende eksempel stammer fra Carole Barnes 


fra Ilford, som stillede spørgsmålet, optegnede horoskoperne og fo- . 


retog tolkningen. Jeg er meget taknemmelig for, at jeg har fået til- 
ladelse til at bruge horoskoperne her. 

Spørgeren og hendes andet hus er behersket af Solen. Hvis vi 
derfor bruger Månen som medsignifikator for spørgeren og Solen 
som signifikator for ringene, vil vi se, at Månen står på Ascendanten 
og danner en applikerende trigon til Solen i femte hus. Ringene vil 
blive fundet, fordi signifikatorerne for spørgeren og hendes ringe 

føres sammen. Femte hus er her særlig vigtigt. Ikke blot fordi ringe- 
nes signifikator står i det, men også fordi herskeren over femte, 
Mars, er i konjunktion med Ascendanten. Hvis vi gør brug af sund 
fornuft og spørger, hvilken del af huset der vises af femte hus, så må 
vi vel sige: soveværelset. 

Ringene blev fundet fem dage efter, selvom de var blevet tabt 
seksten dage før spørgsmålet blev stillet. Spørgeren fandt ringene, 
mens hun var til keramik. De lå i en lille æske med lerværktøj, som 
hun altid havde med til keramikundervisningen, men som ellers 
blev opbevaret i hendes soveværelse, På det tidspunkt hun stillede 
spørgsmålet, befandt ringene sig faktisk i hendes soveværelse, Fem- 
te hus hersker også over hobby- og fritidsaktiviteter, og derfor også 
over spørgerens aftenskoleundervisning, 


Figur 63: »Hvor er konvolutten? 

Dette eksempel handler om Carole selv. Hun havde mistet en kon- 
volut, der indeholdt nogle dokumenter, fra BBC. Hendes signifika- 
tor er Månen. Da det er forlagte dokumenter vi søger efter, siger 
vor sunde fornuft os, at signifikatoren for dokumenterne må være 
herskeren over tredje hus og den naturlige hersker over tredje hus, 
Merkur. Der er jo ikke tale om egentlige ejendele, som hører under 
andet hus. Solen i Tyren (hersker over tredje) får mig til at tænke på 
dokumenter, så vi står tilbage med Merkur, eller måske Mars, der 
står i tredje hus. 

Merkur er i Vædderen og applikerer i opposition-til Pluto, i tri- 
gon til Neptun, i sextil til Venus og i trigon til Mars. Når først Mer- 
kur har klaret oppositionen til Pluto, danner den udelukkende gun- 
stige aspekter. Månen separerer fra en konjunktion med Saturn, en 
sextil til Lykkepunktet og applikerer i sextil til Uranus. Faktisk 
overfører Månen lys fra Lykkepunktet til Uranus. 

Caroles ræsonnement lyder således: Vædderen er lig med øst, ild- - 
tegn antyder tæt ved en væg og i middelhøjde. Hun mente derfor, 
at dokumenterne befandt sig tæt ved husets østlige væg, i kamin- 
hyldehøjde, nær ved varme. Hun fulgte disse retninger og fandt til 
slut dokumenterne i sin opholdsstue. De befandt sig på den østlige 
væg, i en astrologibog der lå på en bogreol i øjenhøjde. Men det 
mest fascinerende ved dette fund var, at astrologibogen stod på en 

Figur 63. »Hvor er konvolutten?« 
26.04.1980, kl 07:54:00 GMT, Ilford. 


hylde umiddelbart oven over et akvarium med en pumpe og lys, så 
derfor var bogen varm. ' 

Det er i den forbindelse også morsomt, at Merkur applikerer til 
Neptun (fisk) og Mars (varme), og spændende er det ligeså, at Må- 
nen overfører lys fra Lykkepunktet til Uranus i Skorpionen (vand- 
pumpen?). Pluto synes dog ikke at have noget særligt med denne 
sag at gøre. 


Figur 64: »Hvor er min opalring?« 

Jeg opholdt mig på Warwick universitet, hvor »The Astrological 
Associations holdt deres årlige konference. Jeg havde holdt fore- 
drag om horar astrologi. En kvinde spurgte, om hun måtte stille et 
spørgsmål, Jeg sagde: »Selvfølgelig«. Hun spurgte: »Hvor er min 

Figur 64. »Hvor er min opalring?« 
07.09.1979, kl. 18:15:00 GMT, 52°23’ nbr, 1°34’ vl. 


opalring?«. Vi skrev begge to pligtskyldigt tidspunktet op, og hun 
bad mig om at forsøge en tolkning af horoskopet. Ringen var en 
gave fra hendes ægtemand, og han havde lagt ringen et eller andet 
»sikkert sted«, og siden havde ingen set den. 

Den næste dag mødtes Maggie Hyde, Gordon Watson, Jane Far- 
rer og jeg selv for at diskutere øjeblikshoroskopet. Strengt taget kan 
horoskopet ikke tydes. Ascendanten står i under tre grader. Merkur 
er forbrændt, Venus ligeså (den naturlige hersker over smykker) og 
Saturn står i syvende hus. Vi var dog allesammen deltagere ved en 
astrologisk konference, så dette horoskop var en særlig udfordring. 
Det var samtidig kvindens første horar spørgsmål, så derfor blev vi 
enige om, at horoskopet måtte være vigtigt. At Ascendanten faldt så 
tidligt i tegnet så vi som et symbol på spørgerens manglende erfa- 

ring i horar astrologi. Den forbrændte Merkur viste hendes mang- 
lende evne til selv at kunne tyde horoskopet. 

Vi fandt frem til, at ringens signifikator måtte være Mars i Kreb- 
sen i femte hus, fordi den var en prydelse mere end en ejendel (an- 
det hus). Det var en besynderlig og afgørende beslutning vi her tog. 
Hvorfor vi valgte denne signifikator er ikke let at sige, det syntes 
blot at være det helt rigtige på det tidspunkt. Genstandens natur er 
godt dækket ind af Venus i tæt sextil til Mars. At Venus er for- 
brændt i syvende hus synes også glimrende at beskrive det faktum, 
at ringen er tabt. Samme planet viser også ægtemandens medvirken 
ved tabet. Nu, da jeg er ældre og klogere, ved jeg, at man ikke kan 
tillade sig at bruge herskeren over det tegn Månen står i som signi- 
fikator for en tabt genstand. 

Vi besluttede os i fællesskab til, at spørgeren ville få ringen igen, 
fordi Månen og Mars står i gensidig reception, og fordi Månens sid- 
ste aspekt er en trigon til Jupiter (spørgerens signifikator). Vi kom 
frem til, at det værelse, hvor ringen ville blive fundet, måtte være et 
soveværelse eller et lignende (femte hus) værelse, og vi mente, at 
ringen måtte være i nærheden af væsker (Krebsen), måske toiletsa- 
ger, måske parfume, men på grund af den stærke maskuline indfly- 
delse besluttede vi os til sidst for at der måtte være tale om mandlige 
toiletsager (Gordon Watson kunne godt lide »Brut«). Jeg gav senere 
spørgeren vores tolkning, og først da fortalte hun mig, at ringen 
faktisk havde været forsvundet i over tre år. Hun lovede dog at lade 
mig det vide, hvis den blev fundet. Jeg hørte ikke noget fra spørge- 
ren, og det undrede mig egentlig ikke. Jeg sagde til mig selv, at det- 
te nok skyldtes, at horoskopet egentlig ikke måtte tydes. Og hvis de 
havde søgt efter ringen i de sidste tre år, så var det usandsynligt at 
den netop skulle dukke op nu! 


Uddrag af brevet der beskriver fundet af ringen 
Ringen blev fundet i et skab i mandens påklædningsværelse. 

»… Det er klart at min mand har gennemrodet dette skab utallige 
gange siden han smed ringen væk i 1975, men finde den, det gjorde 
han ikke. Så i dag roder han endnu en gang skabet igennem, men 
søger egentlig efter nogle arkitekttegninger. Og midt i det hele lig- 
ger ringen i en konvolut. »Hvor?« spørger jeg. "Kom og sea, siger 

han. »Nå, den skulle ligge blandt mandlige toiletsager, så hvad har 
du egentlig i alle de her flasker og krukker: spurgte jeg. 

Der var en tom mini-Cinzanoflaske, en krukke med hårgelé 
(ikke særligt maskulint, for det var en flaske Jeg selv havde smidt 
væk, men som han havde samlet op og gemt fordi han ikke kan 
holde ud at se noget blive smidt væk …). 

Men der var endnu en kosmetikkrukke som konvolutten med 
ringen var klemt ind imellem, og hvad stod der så på etiketten? »Pe- 
nis udviklings creme«, fabrikeret af fabrikken Pan til potensforøgel- 
se. Jeg tror ikke du ville have fundet på den tydning af Mars i Kreb- 
sen i femte hus, vel? 

Så du havde faktisk helt ret i din vurdering, alt passede til punkt 
og prikke, bortset fra tidsfaktoren, der viste sig at være 63 dage i 
stedet for 6 eller 23 dage ...« (Hvilket jeg øjensynlig havde foreslå- 
et). ` 

Det er spændende, at ringen blev fundet, netop da Venus gik i 
konjunktion med Neptun på MC i øjeblikshoroskopet. 

I en senere korrespondance med spørgeren gav hun mig bered- 
villigt, og venligt tilladelse til at bruge denne spændende case-story i 
min bog, og jeg er hende meget taknemmelig for denne tilladelse. 


Figur 65: »Vil jeg få min tegnebog igen% 

Jeg underviste i astrologi på en aftenskole i London. I pausen lod jeg 
min frakke hænge i klasseværelset og opdagede senere, at min teg- 
nebog var væk. Først var jeg ikke helt sikker på, om jeg havde tabt 
den eller om den var blevet stjålet. Jeg blev dog snart overbevist 
om, at jeg var blevet offer for et tyveri, og den slags hændelser var 
øjensynligt ikke så ualmindelige på denne skole. 

Min signifikator Venus står på syvende husspids. Jeg er derfor i 
tyvens eller tyvenes magt. Mars, hersker over mit andet hus, og 
derfor hersker over min tegnebog, er også i syvende hus. Tegnebo- 
gen er i tyvenes kløer. Der synes at have været tre tyve, for Venus, 
Mars og Merkur står allesammen tæt samlet i syvende hus i Vædde- 
ren (børn eller unge mennesker). De var sandsynligvis alle af han- 
køn, måske var der to af hankøn og en af hunkøn. 

Da min egen signifikator ser ud til at applikere til tegnebogens 
signifikator, kunne man måske sige, at Jeg ville få den igen, men 

Figur 65. »Vil jeg få min tegnebog igen?« 
10.05.1979, kl. 16:45 GMT, London. 


konjunktionen finder først sted når planeterne er ude af tegnet. 
Løftet om at genfinde den ødelægges af refranation. Der er et en- 
kelt gunstigt aspekt, nemlig Månens applikerende sextil til Saturn 
(hersker over fjerde), men Månen fortsætter og danner opposition 
til Solen og konjunktion til Uranus i mit andet hus på den ondarte- 
de grad Serpentis. Der er ikke mange tegn på, at jeg ser den igen, og 
det gjorde jeg heller ikke. Tyvene, dvs. Venus, Mars og Merkur, står 
alle sent i tegnet, de danner ikke ugunstige aspekter før de går ind i 
Tyren, så tyvene blev aldrig fanget. 


Figur 66: »Var det min søn?e 

Spørgeren var begyndt at savne forskellige genstande i hjemmet, 
og hun mistænkte sin søn for at have taget og solgt dem. Derfor 
stillede hun spørgsmålet. 

Figur 66. «Var det min søn?« 
05.05.1981, kl. 07:21:00 GMT, London. 


Der er to stærke faktorer, der retfærdiggør hendes mistenksom- 
hed. For det første står tyvens signifikator, Saturn, lige på femte 
husspids (spørgerens børn), det er indlysende nok. For det andet be- 
kræftes dette af herskeren over femte (Venus), der netop har sepa- 
reret fra sextilen til Lykkepunktet, der står i spørgerens andet hus. 

Månen (spørgeren) applikerer gunstigt til Saturn, så hun gjorde 
ikke noget ved det, men horoskopets budskab er klart og utvety- 
digt. 


Forsvundne dyr 

Når man modtager spørgsmål om savnede eller forsvundne dyr, er 
signifikatorerne følgende: herskeren over sjette hus er signifikator 
for små dyr, mens herskeren over tolvte er signifikator for store 

dyr, Månen bør ses som medsignifikator for det forsvundne dyr. 
Isolér signifikatorerne og vurdér dem på samme måde som før, da 
der var tale om en forsvunden genstand. 

For at vurdere, om et dyr er dødt eller ikke, bruges følgende ge- 
nerelle regler: Hvis Månen applikerer til herskeren over Månens 
ottende hus (dvs. det ottende hus talt fra det hus hvor Månen står), 
antyder det, at dyret er dødt. Hvis dispositoren for Månen applike- 
rer til herskeren over det ottende hus talt fra Månens hus, så antydes 
det samme. Det er endnu et tegn på, at dyret er dødt, hvis herskeren 
over horoskopets ottende hus modtager et applikerende aspekt fra 
Månen eller hendes dispositor. 

16 - Sygdom og død 


Tiderne har forandret sig, siden en syg læge konsulterede astrolo- 
gen William Lilly for at få at vide, hvad han fejlede. Den moderne 
astrolog kan dog stadig blive stillet over for det samme spørgsmål: 
»Hvad fejler jeg?« Men for det meste ønsker spørgeren at vide, hvil- 
‘ken sygdom han har, hvad udfaldet bliver, om sygdommen er så al- 
vorlig som han har fået at vide, om han vil blive helt rask, eller om 
en operation virkelig er nødvendig. 

Astrologen skal være meget forsigtig med at prøve på at diagno- 
sticere sygdomme. Han bør aldrig forsøge at træde i stedet for en 
læge. Du ved sikkert, hvilke dele af kroppen og hvilke organer teg- 
nene og husene er tilknyttet, og det er ikke umuligt, du tydeligt ser 
lægens diagnose bekræftet af øjeblikshoroskopet. Du bør i hvert 
fald være i stand til at vurdere, om en person er syg eller ikke, hvor 
alvorlig sygdommen er, hvor lang tid den vil tage, og om personen 
bliver helt rask. Hvis en person er syg, skal det kunne ses i horosko- 
pet, for så vil spørgerens krop være angrebet. De astrologer, der har 
en særlig interesse for medicinsk astrologi, bør anskaffe sig en særlig 
fagbog om emnet. I nærværende bog vil jeg ikke forsøge at udrede 
de mange forskellige sammenhænge, der eksisterer mellem astrolo- 
giske faktorer og sygdomme. Dette'émrié fortjener at blive be- 
handlet i et selvstændigt værk. 

Når man bliver spurgt om død, bør man nærme sig spørgsmålet 
med særlig stor forsigtighed. Der er astrologiske retninger der me- 
ner, at den slags spørgsmål aldrig må besvares. Du må selv afgøre, 
om du i de spørgsmål, du selv tiltrækker, er kompetent til at svare. 
Og hvis du mener, du er kompetent, om du i det hele taget bør sva- 
re. Selv lader jeg omstændighederne være min rettesnor, jeg tolker 
horoskopet hvis jeg føler, at jeg skal. Man kan i denne sammenhæng 
ikke give råd, hver astrolog må træffe sin egen personlige beslut- 
ning. 

Figur 67. Sygdom og død. 


Sygdom er primært tilknyttet sjette hus og Jomfruen, men Ascen- 
danten er i sig selv vigtig, fordi den symboliserer kroppen. Tolvte 
hus og Fiskene må også tages med i betragtning, for de hersker over 
hospitaler, anstalter, etc. Skorpionen og ottende hus er primært til- 
knyttet døden, mens fjerde hus og Krebsen kan give oplysninger 
om livets afslutning. Af og til kan det i forbindelse med et enkelt 
spørgsmål være nødvendigt at undersøge alle disse områder på én 
gang. Man kan lige så godt beregne Dødspunktet og Sygdoms- - 
punktet for alle spørgsmål, der har med sygdom og død at gøre, om 
ikke andet, så for at afprøve disse arabiske punkters virkning; 

I nærværende kapitel bliver eksemplerne trinvis alvorligere, idet 
det starter med et eksempel på en person med et rimeligt godt hel- 
bred, og slutter med et umiddelbart forestående dødsfald. 


Figur 68: »Hvad vil røntgenundersøgelsen af brystet vise? 


I dette tilfælde var spørgeren bekymret over en lidelse i brystet, 
som han ikke kunne blive af med. Han var langt nede, deprimeret 

Figur 68. »Hvad vil røntgenundersøgelsen af brystet vise? 
29.10.1975, kl. 20:50 GMT, 51°33’ n.br, 011' vi 


og meget bekymret. I sidste ende besluttede hans læge, at han skulle 
have taget et røntgenbillede af brystet. 

Vi ønsker at vide om spørgeren er syg eller ikke. Spændende er 
det derfor, at signifikatoren for spørgeren, Månen, står i det spør- 
gende tredje hus, og netop har forladt Jomfruen, hvilket viser at 
spørgsmålet drejer sig om helbred. 

Hvordan finder vi frem til, om en person er syg eller ikke? Hvis 
der er tale om sygdom, skal horoskopet afspejle dette. Kroppen vi- 
ses af Ascendanten, mens sjette hus hersker over hans helbredstil- 
stand. Disse huse eller deres herskere kan forventes at være angre- 
bet, hvis spørgeren eller den person, der spørges om, er syg. 
` Spørgeren er ikke syg, hvis Ascendanten og sjette hus er uden 

ugunstige indflydelser, hvis herskerne over Ascendanten og sjette 
hus ikke danner ugunstige aspekter til hinanden, og hvis de ikke er 
ugunstigt aspekteret af Mars, Saturn eller andre ulykkesplaneter. 
Det samme gælder, hvis Solen står i sjette hus, hvis Månen står gun- 
stigt i ottende eller tolvte hus, hvis Månen står i gunstigt aspekt til 
Ascendantherskeren, hvis Venus og Jupiter står i første hus eller i et 
gunstigt aspekt til første eller sjette husspids. 

Ovenstående regler er traditionelle og skal kun opfattes som ge- 
nerelle retningslinier. I hvert nyt tilfælde er det selve horoskopet og 
dets budskab, der er det vigtigste. En god generel regel omkring 
sygdom er følgende: Hvis der ikke er aspekter mellem Ascendant- 
herskeren og herskeren over sjette, er personen ikke syg. Hvis Må- 
nen går i tomgang, er der sædvanligvis heller ingen grund til be- 
kymring. i 

I Figur 68 er Månen Ascendanthersker, mens Jupiter er hersker 
over sjette hus, og der er intet aspekt mellem dem. Saturn er på vej 
ud af første hus. Neptun står på sjette husspids (hvilket beskriver 
spørgerens bekymring), mens Jupiter i trigon applikerer til Neptun 
og sjette husspids. Venus står i et hjørnehus i helbredstegnet, i et 
gunstigt aspekt til Ascendanten, mens Månens sidste aspekt netop er 
en konjunktion med denne Venus. Der er ingen sygdom at finde i 
dette horoskop. Sagen vil slutte lykkeligt, og det gjorde den. Spør- 
geren fik at vide at der ikke var spor galt med hans bryst. 

Læg mærke til Månens applikerende aspekter. Hun applikerer 
først i sextil til Mars i tolvte hus (spørgeren gik til hospitalet), deref- 
ter i sextil til Uranus (han fik foretaget en røntgenundersøgelse), så i 
sextil til Solen i femte hus (der var ikke noget galt med ham). 

Dette er endnu et skoleeksempel på, at et godt applikerende 
aspekt mellem himmellysene varsler godt for spørgsmålets udfald. 
På sin vej mod den eksakte sextil til Solen møder Månen ingen for- 
styrrende åspekter til andre planeter. Spørgeren vil få at vide, at han 
er rask (Månen konjunktion Venus i Jomfruen). Sagen ender godt. 

Sygdomspunktet står i Tvillingerne i tolvte hus. Spørgeren fore- 
` stillede sig at han havde en brystlidelse. 


Figur 69: »Hvad fejler min søster? 
Spørgeren, der stillede dette spørgsmål, ved en hel del om astrologi. 
Hun havde for vane at ringe til sin søster en gang imellem for at 

Figur 69a, »Hvad fejler min søster?« 
18.07.1980, kl. 20:00:00 GMT, London. 


sludre lidt. En dag da hun ringede, var det svogeren der tog telefo- 
nen. Han fortalte at søsteren var syg og ikke kunne komme til tele- 
fonen. Han var faktisk meget bekymret for hende, fordi hun i den 
forløbne uge kun havde siddet stivnet i en stol og nægtet at tale 
med nogen. Hun svarede kun ved at nikke eller ryste på hovedet, 
og havde i perioder kulderystelser over hele kroppen. Derfor blev 
spørgsmålet stillet. Horoskopet blev tegnet, og da hun blev alvor- 
ligt bekymret over det horoskop hun så, henvendte hun sig til mig 
for at få en vurdering. Til slut kom jeg frem til en samlet tolkning 
af horoskopet. 

Søsteren er en 39-årig, gift kvinde, der har flere børn. Det frem- 
går klart af horoskopet, at hun ikke har det godt, og det er min op- 
gave at finde ud af, om hendes tilstand er alvorlig eller ikke. Der er 

Figur 69b. Samme horoskop som på foregående side, men drejet således at tredje 
husspids kommer til at stå på Ascendanten. 


tale om et spørgsmål om tredjemand, og da søsteren kommer under 
tredje hus, har jeg, for at gøre det nemmere, optegnet horoskopet, 
så tredje husspids står på Ascendanten. I dette drejede horoskop fin- 
der vi derfor søsterens krop på Ascendanten. 

Det første, vi spørger os selv om, er: »Beskriver horoskopet 
symptomerne? Venus er Ascendanthersker og er derfor også sig- 
nifikator for søsterens krop. Hun står i det tredje hus (kommunika- 
tion) og i Tvillingerne, i opposition til Neptun, hvis indflydelse ska- 
ber forvirring og bekymring. Oppositionen mellem Venus og 
Neptun står på Tvillinge-Skytten aksen, og beskriver på glimrende 
vis kulderystelserne. Hersker over hendes sjette hus (helbred) er 
Merkur, der er retrograd og står i det stumme tegn Krebsen. En 
meget sigende beskrivelse af tavshed. 

Det næste, vi skal spørge os selv om, er: »Er hun i virkeligheden 
syg?« Ligesom vi gjorde det i sidste eksempel, skal vi allerførst for- 
søge os med de generelle regler. Hvis der ikke er noget aspekt mel- 
lem herskerne over første og sjette hus, er personen ikke syg. Hvis 
Månen går i tomgang, er der sædvanligvis heller ingen grund til at 
være bange. Venus, hersker over første hus, og Merkur, hersker 
over sjette hus, danner intet aspekt i dette horoskop. Jupiter står i 
gunstigt aspekt med første husspids, og Månen danner, fra sjette 
hus, et gunstigt aspekt til Ascendantens hersker. Alle disse vidnes- 
byrd tyder på, at der ikke er tale om sygdom. 

Følgende to ting antyder sygdom: Månen er belejret og under pres i 
sjette hus, og Venus applikerer i kvadrat til Saturn på sjette husspids. 
Begge disse ting ser ildevarslende ud. Især Månens tætte belejring 
fra Mars og Pluto er ubehagelig, Faktisk var det denne indflydelse, 
som spørgeren blev mest bekymret over, da hun første gang tegne- 
de horoskopet. Disse tre planeter ligger nemlig i ottende hus før 
-horoskopet bliver drejet. 

Venus, der er signifikator for søsteren, er dog dispositor for Må- 
nen og dens to belejrende planeter, så der er ikke tale om en alvor- 
lig sygdom. Ligegyldig hvilken sygdom der er tale om, så har søste- 
ren magt og kraft til selv at klare den. Jeg må dog indskyde, at min 
første reaktion var, at undre mig over hendes nyrers tilstand, for 
Vægtens tegn hersker over nyrerne. Så er der oven i købet en an- 
den lidelse, nemlig at Venus applikerer i kvadrat til Saturn, der står i 
dyrekredsens sjette tegn, Jomfruen. Søsteren bevæger sig ufortrø- 
dent frem mod en konfrontation med Saturn, der endda ser meget 
usund ud. Jeg tænkte meget over dette aspekt, og kom frem til, at 
aspektet ikke viste alvorlig sygdom, selvom det under alle omstæn- 
digheder viser en helbredsmassig kritisk periode. For at komme 
frem til denne konklusion tog Jeg følgende ting med i betragtning: 
at både Venus og Saturn befinder sig i bevægelige tegn, at Venus af 
natur er en godartet planet og at Saturn var hersker over den oprin- 
delige spørger (søsteren), og derfor meget vel kunne afspejle hen- 
des bekymring og ængstelse. Da Jeg opvejede alle disse ting, kom 
Jeg frem til at jeg slet ikke troede at hun var alvorligt syg. 

Så hvad er der i vejen med hende? Som Jeg tidligere har nævnt, 
kunne den belejrede Måne i Vægten vise hen til en nyrelidelse, men 
fordi Venus er dispositor synes dette ikke at være hovedproblemet. 

Men hov! Før horoskopet drejes, står Solen på Descendanten på en 
kritisk grad, med Merkur på vej bort fra forbrændingen. Horosko- 
pet tvinger os til at tage 'os af denne Sol-Merkur konjunktion. Den 
må betyde et eller andet. Når nu horoskopet drejes sådan, at tredje 
hus (søsteren) kommer til at falde på Ascendanten, kommer Sol- 
Merkur konjunktionen til at falde på femte husspids. Denne hus- 
spids får os med det samme til at tænke på børnefødsler. Er det der- 
for muligt, at søsteren for nylig er blevet klar over (Merkur), at 
hendes evne til at føde børn (Krebsen på femte husspids) er hørt op 
(forbrænding? Er hendes menopause indtrådt? Er hendes kvalfulde 
tilstand et resultat af en psykologisk reaktion på overgangsalderens 
indtræden? ; 

Jeg mente altså, at denne kvinde havde nået det kritiske tidspunkt 
i sit liv hvor hun var kommet i overgangsalderen. Hun led under denne 
nye oplevelse og havde derfor fremkaldt de mærkelige psykiske 
symptomer. Hun var overhovedet ikke syg, for selv om horosko- 
pet ved første øjekast ser uheldsvangert ud, så har hendes signifika- 
tor (Venus) værdighed, fordi den står i egen term og er dispositor 
for Månen og hendes belejrende planeter. Merkur, hersker over 
sjette hus, har også værdighed fordi han står i sin egen term. Jeg 
måtte derfor mene, at problemets løsning lå i søsterens egne hæn- 
der. Hun blev nødt til at affinde sig med sin forandrede fysiske til- 
stand. Dette ville ikke blive let, for det sidste aspekt, Månen danner, 
er en kvadrat til Solen. Merkur bliver dog snart direkte og danner 
gunstige aspekter med Uranus og Saturn. Den sidste sextil, Merkur 
danner til Saturn, antyder, at hun vil komme til at acceptere de fysi- 
ske forandringer, som hendes alder medfører. Merkurs forbræn- 
ding vil ikke kunne finde sted igen i Krebsen, så krisen er overstået. 

En uge senere fik jeg at vide, at søsterens overgangsalder virkelig 
var indtrådt, og at hendes sygdomslignende tilstand var opstået som 
en reaktion på denne. Jeg fandt det også interessant, at søsteren hav- 
de en nyrelidelse, som hun gennem længere tid havde været i be- 
handling for. Gennem dette eksempel lærer vi, at vi altid skal lade 
det oprindelige horoskop være os til hjælp og inspiration. Horosko- 
pet blev ved med at pege på Solens stærke stilling på spidsen af et 
hjørnehus, i et kardinalt tegn, på en kritisk grad. Det viste sig derfor, 
at Solen var nøglen til problemets løsning, I dette tilfælde er også 
dipositorerne vigtige. Månen, Mars og Pluto står i Vægten, det tegn 

som Venus hersker over. Venus er derfor dispositor for alle tre pla- 
neter, hvilket giver søsteren (Venus) fuld magt over dem. 


Figur 70: »Hvor lang tid vil min svigermoder leve? Vil hun nogensinde kom- 
me ud fra hospitalet?« 

Spørgerens svigermoder var indlagt efter et alvorligt slagtilfælde, 
og han ønskede at vide, om hun nogensinde ville blive udskrevet, 
og hvor lang tid hun ville leve. Selv om spørgsmålet ikke ser sådan 
ud, er det stillet af et godt hjerte. Spørgerens største bekymring var 
hans kone, der var meget foruroliget og ængstelig. 

Her er altså endnu et eksempel på et spørgsmål om tredjemand. 
Horoskopet må tydes, så lad os finde signifikatorerne. Mars er signi- 
fikator for spørgeren, men hvor finder vi svigermoderen? Når vi 
holder fast ved min antagelse om, at faderen er vist i tiende, og mo- 
deren i fjerde hus, så må svigermoderen være at finde i fjerde hus 
talt fra syvende (spørgerens kones fjerde hus). Svigermoderens sig- 
nifikator bliver Solen, hersker over horoskopets tiende hus. Jeg har 
også her drejet horoskopet, så svigermoderens hus kommer til at 
ligge på Ascendanten. 

Når dette er gjort, ser vi, at svigermoderens situation beskrives 
meget malende af horoskopet. Solen er i konjunktion med Jupiter i 
Krebsen i tolvte hus. Hun er på hospitalet (tolvte hus), indlagt på 
den intensive afdeling, og jeg har ikke fantasi til at forestille mig no- 
get, der beskriver en indlæggelse på en intensiv afdeling bedre, end 
Sol-Jupiter konjunktionen i Krebsen. Horoskopet viser, at hendes 
signifikator er, hvor den skal være. Horoskopet bekræfter altså det, 
vi allerede ved, og vi må nu i gang med at undersøge om sviger- 
moderen vil kunne blive så rask, at hun vil blive udskrevet, og hvor 
lang tid hun vil leve. 

Jeg har ofte gennemlæst alle de gamle regler og aforismer, der 
handler om at vurdere, om en person bliver rask, hvornår helbre- 
delse indtræffer, om sygdommen er lang eller kort, om sygdom- 
men kan behandles eller er uhelbredelig, osv. I sidste ende synes jeg 
egentlig ikke, reglerne er til særlig stor hjælp, og jeg har det med at 
forlade dem og vende tilbage til horoskopet for at bruge min sunde 
fornuft. I dette tilfælde er Saturn hersker over sjette hus. Saturn står 
i det faste tegn Løven, i konjunktion med Ascendanten og som 
applikerer til Saturn. Saturn er som sådan en ondartet planet, men i 

Figur 70a, »Hvor lang tid vil min svigermoder leve? Vil hun nogensinde komme 
ud fra hospitalet?« 
18.07.1978, kl. 14:03:00 GMT, 51°46’ n.br, 0°28’ vl 


det faste tegn Loven synes han at blive en stabil og solid ulykkespla- 
_ het. Han henviser derfor til, at svigermoderens krop (Ascendanten) 
er stærkt beskadiget. Herskeren over ottende hus er Jupiter, og selv 
om Solen er på vej ud af konjunktionen med ham, så vil Månen i 
sidste ende bringe de to planeters indflydelser sammen igen. Månen 
applikerer i samme åndedrag i kvadrat til Dødspunktet. Alle disse 
faktorer modsætter sig helbredelse, og det faktum, at herskeren 
øver ottende hus er stærkere end svigermoderens signifikator, synes 
heller ikke at hjælpe stort. Min tolkning blev, at kvinden ikke ville 
komme sig. Jeg mente, at hun gennem lægelig behandling ville 
kunne få det bedre, hvilket er vist af Månens trigon til Venus i 
Jomfruen, men jeg mente samtidig at den sidste opposition mellem 

Figur 70b, Samme horoskop som overfor stående, men drejet således at tiende hus- 
spids kommer til at stå på Ascendanten. 


Månen og Solen betød livets afslutning, hvilket også er vist af 
Ascendantens konjunktion med den ondartede Saturn, hersker over 
sjette. Svigermoderen vil ikke blive udskrevet, for hun er fanget i 
tolvte hus, uden at være i stand til at komme ud af situationen. 

Så kommer vi til det sandsynlige dødstidspunkt. Jeg ræsonnerede 
som følger: Ascendanten mangler fire grader i at være i konjunk- 
tion med Saturn. Når der er tale om et hjørnehus og et fast tegn be- 
tyder det, at en grad svarer til en måned ifølge det generelt accepte- 
rede tidsmål, Aspektet mellem Ascendanten og Saturn udløses der- 
for fire måneder efter. Månen mangler 16 grader i at applikere til 
oppositionen med Jupiter. Da der er tale om et bevægeligt hus og et 
kardinalt tegn, svarer en grad til en uge, dvs. 16 uger ifølge det ge- 
nerelt accepterede tidsmål. Månen mangler 22 grader i at applikere i 
opposition til Solen. Her er der igen tale om et bevægeligt hus og et 
kardinalt tegn, dvs. 22 uger. Jeg regnede derfor med, at hun ville 
leve mellem seksten og toogtyve uger. 

Jeg har ikke det helt nøjagtige dødstidspunkt, fordi spørgeren 
ikke har bragt sagen på bane, siden han fik min tolkning, men jeg 
har gennem en fælles bekendt hørt, at svigermoderen døde cirka 
fire måneder senere, uden at have forladt hospitalet. Spørgeren hav- 
de fortalt vor fælles bekendt, at jeg »i og for sig havde været præcis«. 

Figur 71. »Vil Mary dø?« 
24.11.1980, kl 22:34:00 GMT, London. 
Horoskopet er drejet, således at elvte husspids kommer til at stå på Ascendanten. 


Figur 71: »Vil Mary dø% 

Dette spørgsmål blev stillet af en astrologistuderende om en ældre 
veninde, som hun hørte var blevet alvorligt syg og indlagt på ho- 
spitalet. Der er her tale om et øjeblikshoroskop, der blev overhalet 
af begivenhedernes gang. Det blev tegnet op og undersøgt averfla- 
disk, men jeg kom aldrig frem til nogen endelig fast tolkning, og et 

par dage senere døde Mary. På det tidspunkt, hvor jeg tegnede ho- 
roskopet, så jeg på det, men jeg følte mig ikke i stand til at give en 
endelig tolkning af det, så jeg lagde det til side. Nogen tid efter fik 
Jeg opgivet dødstidspunktet og besluttede, at det var en sag, der eg- 
nede sig for en astrologisk dissektion. 

Spørgeren stillede spørgsmålet om en veninde, så veninden er 
vist af horoskopets elvte hus. Venindens signifikator er derfor Mer- 
kur, og hvis der skulle være tvivl om de to personers relation til 
hinanden, så forklarer horoskopet denne tydeligt ved at placere 
Månen i elvte hus. Der er heller ingen tvivl om, hvad der spørges 
om: »Vil hun dø% Det er et spørgsmål der hører hjemme i ottende 
hus, så signifikator for Marys død eller liv er Saturn. Marys ottende 
er horoskopets sjette, og for at undgå forvirring har jeg drejet horo- 
skopet og tegnet det, så elvte hus står på Ascendanten. 

De primære signifikatorer er Merkur og Saturn, og de danner in- 
gen kontakter til hinanden. Månen står i Marys eget hus og kan der- 

: for anvendes som hendes medsignifikator. Hun har et aspekt til Sa- 
turn, en interessant separerende kvadrat. Hvis aspektet havde været 
applikerende, i stedet for separerende, ville det have opfordret mig 
til at tolke det, som om Mary ville dø, men separerende aspekter vi- 
ser jo begivenheder, der allerede er sket. Månen har tre applikeren- 
de aspekter, trigon Merkur, kvadrat Pluto og trigon Uranus. Når 
man tager Månens styrke, i sit eget tegn Krebsen, med i betragt- 
ning, synes jeg ikke, at Mary befinder sig i fare. Jupiter er dog her- 
sker over sjette hus og er på vej ind i konjunktion med Saturn. Det- 
te tyder på alvorlig sygdom, og den separerende Måne viser, at der 
for nylig har været en krise. Ikke desto mindre var jeg på det tids- 
punkt ikke parat til at sige, at Mary ville dø. 

Nu, da jeg kan drage fordel af min bagklogskab, må jeg vise hen 
til en enkelt vigtig faktor der ikke blev taget medi betragtning, da 
horoskopet blev tegnet første gang. Marys primære signifikator er 
Merkur. Merkurs stilling må derfor afspejle Marys tilstand. Merkur 
står eksakt på sjette husspids i Skorpionen (det ottende tegn) og 
applikerer i konjunktion til Uranus. Dette er et vidnesbyrd om, at 
kvinden er alvorligt syg. Fordi Merkur står i et fast tegn, antyder 
det også, at sygdommen ikke er nem at helbrede. Også Uranus' pla- 
cering viser hen til en uhelbredelig sygdom. Månen vil om kort tid 
føre disse to (Merkur og Uranus) sammen ved først at danne trigon, 

til den ene, og derefter trigon til den anden. Det faktum, at Månen 
danner en gunstig trigon formilder dog ikke den grundlæggende 
konjunktions ondartede betydning. Her er altså et vidnesbyrd om 
sygdommens udfald. Et endnu vigtigere vidnesbyrd er den tætte 
kvadrat mellem Merkur og den sydlige Måneknude i ottende hus. 

Der eksisterer blandt astrologer mange forskellige meninger om 
Måneknuderne,s effektivitet, men Ivy Goldstein-Jacobson mener, 
at de er meget vigtige i forbindelse med sygdom. Hun siger yderli- 
gere: Enhver planet, Ascendant/Descendant eller MC/IC, der står i 
samme grad som Måneknuderne peger på katastrofe, ulykkestilfæl- 
de, fare eller tragedie. Dette gælder både i fødsels- og øjeblikshoro- 
skopet. Dette gælder i endnu større grad, når det drejer sig om en 
ulykkesplanet. Hvis øjeblikshoroskopets planet er 1 grad fra at kon- 
takte Måneknuden, er genvordighederne lige ved at indtræffe, men 
hvis den har passeret, er de allerede sket.« Er jeg i dette tilfælde i min 
fulde ret til at tolke aspektet som umiddelbart forestående død, nu 
hvor Merkur faktisk er i eksakt kvadrat til den sydlige Måneknude i 
ottende hus? Måske, for det var jo, hvad der skete. Mary døde fire 
dage efter, at spørgsmålet blev stillet. 


Figur 72: »Er der håb om helbredelse? 

Dette spørgsmål blev stillet pr. brev. Spørgeren havde en veninde, 
Pamela, der havde fået kræft. Hun havde været i stråleterapi, fået 
indsprøjtninger og havde forsøgt healing. Spørgeren ville vide, om 
der var håb om helbredelse. Som vi altid skal gøre i sådanne tilfælde, 
blev horoskopet opstillet for det tidspunkt, hvor jeg læste spørgs- 
målet, og for det sted hvor brevet blev skrevet. 

Dette spørgsmål drejer sig også om spørgerens veninde, så jeg har 
drejet horoskopet, så elvte hus står på Ascendanten. Pamelas signifi- 
kator er Merkur, og da dette spørgsmål drejer sig om muligheden 
for død, skal ottende hus også undersøges. Mars er hersker over Pa- 
melas ottende hus. Vi må også tage Saturn med i vore betragtnin- 
ger, for han hersker over det sjette hus (helbred). 

Merkur er stærk i Tvillingerne og applikerer til tre andre fakto- 
rer: kvadrat til Dødspunktet, kvadrat til Mars (hersker over ottende 
hus) og trigon til Uranus (medhersker over sjette). Merkur når dog 
ikke at danne kvadraten til Mars og trigonen til Uranus, fordi han, 
så snart han når hen i 23 grader Tvillingerne, bliver retrograd. Der- 

Figur 72. Er der håb om helbredelse?« 
16.05.1975, kl. 18:36:00 GMT, 50°26’ n.br, 3°30’ vl. ý 
Horoskopet er drejet, således at elvte husspids kommer til at stå på Ascendanten. 


for er kvadraten til Dødspunktet det eneste applikerende aspekt, 
Merkur kan danne. Pamelas tilstand må være vist af hendes signifi- 
kators stilling. Selvom Merkur står stærkt i det mentale tegn, hvilket 
vidner om stor mental styrke, så går han langsommere og langsom- 
mere og er lige på grænsen til at blive retrograd, dette kan vi ligne 
med det, der sker med personens helbred. Disse indledende over- 
vejelser lover ikke godt for helbredelse. 

Hvis vi bruger Månen som medsignifikator for Pamela, ser vi, at 
hun heller ikke befinder sig i en god tilstand, hun er belejret, place- 
ret mellem to onde magter, Saturn og Dødspunktet. Denne belej- 
ring kan til en vis grad formildes af Månens gunstige applikerende 
aspekter til Jupiter og Neptun. Månen er dog stadig belejret. Mars, 

hersker over ottende hus, applikerer i opposition til Ascendanten 
(livshuset), og efter at have gjort dette aspekt eksakt, går Mars ind i 
den meget ondartede fiksstjerne Scheats grad (»mageløs ondskab«). 
Yderligere står Solen på en anden ondartet fiksstjerne, Caput Algol. 
Solen er hersker over Pamelas tolvte hus. Der er altså ikke megen 
hjælp at hente hos dette horoskops lykkeplaneter. Venus danner en 
konjunktion med Saturn, og Jupiter er på vej ind i kvadraten til Sa- 
turn. 

Det er ganske vist rigtigt, at Månen kan komme ud af sin belej- 
ring gennem sin reception med Solen, for Månen står i Solens her- 
skertegn, og Solen står i Månens eksaltationstegn. Hvis vi tillader 
denne ombytning, flyttes Månen over i 3 grader Tyr, lige ind i ot- 
tende hus, og Solen flytter til 25 grader Løven i konjunktion med 
tolvte husspids. Fra sin nye position ville Månen applikere med 
gunstige aspekter til Venus og Saturn, men aspekterne dannes fra 
det ottende hus, og afsluttes af kvadraten til Solen på tolvte hus- 
spids, hvilket ikke ligefrem er et aspektmønster, der inspirerer til 
optimisme. : , 

Jeg tolkede horoskopet sådan, at der ikke ville blive tale om hel- 
bredelse. I dette tilfælde havde jeg dog også adgang til fødselshoro- 
skopet. Når der er tale om et så alvorligt spørgsmål, kan jeg bedst 
lide også at undersøge fødselshoroskopet, hvis det er muligt. 


Fødselshoroskopet ses i Figur 73. Det viser et meget interessant 
mønster, fordi det indeholder en Jomfru-Fisk polaritet der under- 
streger sygdom og indesluttethed. Saturn i Fiskene er i opposition 
til Neptun i Jomfruen og danner, sammen med Jupiter på Ascen- 
danten, en bevægelig T-kvadrat. Neptun er kvadrat Venus, der står 
på Ascendanten, mens Mars er i tæt konjunktion med Saturn i Fi- 
skene. Solen, der er hersker over ottende hus, er i kvadrat til Ura- 
nus. Merkur, hersker over sjette hus, er i kvinkuns til Neptun. Hele 
tiden virker det, som om Neptun trænger sig på. Han står helt alene 
på niende husspids i helbredstegnet Jomfruen. Det er bemærkelses- 
værdigt, at Pamelas kræft var begyndt i låret, en kropsdel der hører 
under niende hus. 

De sekundære progressioner for 1975 viser, at den progressive 
Ascendant er i konjunktion med radix-Sol og i kvadrat til den pro- 
gressive Uranus, hvilket bringer radixhoroskopets kvadrater i for- 

Figur 73. Parnelas fødselshoroskop. 
23.01.1936, kl. 05:33:00 GMT, 50"26' n.br, 3°30’ v.. 


grunden igen. Den progressive MC aktiverer også kvadraten mel- 
lem radix-Sol og radix-Uranus, og selvom aspektet er en sextil kan 
det ikke få bugt med den kraftige radix-kvadrat. Den progressive 
Sol er i konjunktion med progressive Saturn. I de foregående fem 
år har den progressive Sol dannet en konjunktion med radix-Mars, 
radix-Saturn og danner nu til slut aspektet til progressive Saturn. 
Dette viser, at der er lagt et meget stort pres på livskraften (Solen), 
og i 1975 må hun have befundet sig i en meget svag tilstand. 

Man vil lægge mærke til, at øjeblikshoroskopets MC/IC-akse fal- 
der på den progressive Sol-Saturn konjunktion, og at Månen i øje- 
blikshoroskopet står i opposition til fødselshoroskopets Sol. Studiet 
af fødselshoroskopet og de sekundære progressioner gav mig ingen 


215 


Radix 
positioner 
23.01.1936 
kl. 05:33:00 


Progressive 
positioner 
for 
19.11.1975 


Transit 
positioner 
for 
19.11.1975 


Horar positioner 
for 

16.5.1975 

kl. 18:36:00 


0123456 


7 8 91011121314 15 16171819 20212223 24 25 262728 29 30) 


© dh & 4y 3 A M? E 
2 68 H 16 17 20 2223 26 
= xx m 4 % 4 sf G 
3 465 44 6 57 47 $231 10% 
Hl y y 
1 16 17 
w v = 
37 27 35% 
Ht é ORDY Y y P 
2 7 12121415 16 22 25 
9 r XX Bm 4 S 
40 34 18461529 8 12 250 
m 9 
3 12 
Ki å 
7 7 
A 
3 
= 
0 
s hhi IWE U YR ©) 
124 9 1010 15 2021 2627 
BAM mf, "o MM mo 
3056 17 395848 33" 2831 7 49 
p) Be y Uh Og Ht 
3 67 10 1315 2526 29 
a a5 Lf YS xX á = 
28 45 46 51 422 1723 25% 
Figur 74. Sekundære progressioner i Figur 73. 


årsag til at ændre min tolkning af øjeblikshoroskopet. Der 


håb om helbredelse. 

Pamela døde den 19. november 1975 omkring klokken 2 nat 
GMT, kun lidt over seks måneder efter spørgsmålet blev stillet. 
Hun døde på en fuldmåne, der faldt kun to grader fra øjeblikshoro- 


skopets Sol. 


var intet 


Figur 74 viser en letforståelig grafisk fremstilling, der indeholder 
alle detaljer i forbindelse med de horoskoper, der er anvendt i dette 


eksempel. 

R = Radixhoroskopets (fadselshoroskopets) positioner 
P = Progressive positioner 

T= Transit positioner 

H = Horar positioner 


Figur 75. Det udløste aspektmonster i Figur 74. 


Figur 75 isolerer det gennemgående mønster og viser den slående 
relation, der er til øjeblikshoroskopet. 

17 - Diverse 


I de foregående kapitler har jeg koncentreret mig om spørgsmål, 
der mest har med spørgerens personlige sfære at gøre. Der er også 
blevet gennemgået eksempler for personer, som spørgeren har haft 
interesse i at vide noget om. Af og til hænder det, at man bliver 
spurgt om mere upersonlige ting. Mine sidste fire eksempler tilhø- 
rer denne kategori af spørgsmål. 


Figur 76: »Hvornår vil lavkonjunkturen i England høre op? 

Dette spørgsmål dukkede op under en samtale, jeg havde med en 
ven om den alvorlige økonomiske situation, England befinder sig i. 
Når jeg tyder sådanne horoskoper, vælger jeg at se horoskopet som 
nationens fødselshoroskop, og relatere øjeblikshoroskopets huse og 
planeter til nationens anliggender. Ifølge Charles Carter (An Intro- 
duction to Political Astrology), hersker husene og planeterne i en na- 
tions horoskop over følgende områder: 


Første hus: Nationen som helhed, en sammenhængende politisk en- 


hed. 


Andet hus: Nationens økonomi og velstand og alt der har med disse 
ting at gøre, også de mennesker der forvalter dem. 


Tredje hus: Uddannelse, skoler, alle former for litteratur, især udgi- 
velser der udkommer periodisk. Postvæsen, radio, telegraf. Alle for- 
mer for befordringsmidler. Nabolande. 


Fjerde hus: Jord, huse og nationens produkter. Sandsynligvis også 
afgrøder (selvom nogle astrologiske autoriteter henfører afgrøder 
til Jomfruen og sjette hus). Almindelige mennesker. 


Femte hus: Alle former for national nydelse og forlystelse, under- 
holdning, teatre, sportsbegivenheder og alle former for spekulation. 

Børn og fødselstallet. Den offentlige moral og skandaler. Det gode 
selskab og højere sociale funktioner. Traditionelt også ambassadø- 
rer. 


Sjette hus: Folkets sundhed, forsvaret og hjemmeværnet. Arbejder- 
befolkningen og arbejderpartierne. 


Syvende hus: Forhold til fremmede nationer. Siges at være den åbne 
krigsførelses hus og huset for åbne fjender, men også huset for trak- 
tater og alliancer. Venlige nationer skal dog også opsøges i elvte hus, 
mens alle former for relationer med det fremmede og udlandet al- 
tid har en vis forbindelse til niende hus. 


Ottende hus: Død og folkets dødelighed. Dødsopgaver, skat, forsik- 
ring. Økonomiske relationer med fremmede nationer. Gehejmeråd 
og hemmelige rådslagninger. 


Niende hus: Længere rejser og kommunikation. Lov, ret og religion. 


Tiende hus: Herskere, hvad enten det er tale om monarker eller 
præsidenter. Landets regering i bredeste betydning. Nationens pre- 
stige. Dette hus anses for at være et af de vigtigste huse i denne form 
for astrologi, planeter i dette hus har derfor stor indflydelse. 


Elvte hus: Parlament, folketing, nationens venner, landets lokale le- 
delse og lokale råd. Jeg mener også, at dette hus har med kollegiale 
sammenslutninger at gøre, f.eks. fagforeninger. 


Tolvte hus: Alle filantropiske og opdragende institutioner, fængsler, 
hospitaler, sindssygeanstalter, etc. 

Hemmelige eller okkulte foreninger. Undergrundsbevægelser 
og fjendtlige stater. Klostre og andre former for institutionspræget 
religion. 


Solen: Repræsenterer nationens højeste autoritet, de kongelige og 


adelen. Dem der har magten over det aktivitetsområde, der under- 
søges. Generel signifikator for mænd. _ 

Månen: Folket, masserne, jord og afgrøder. Generel signifikator for 
kvinder. 


Merkur: Litteratur, pressen, uddannelse og alle former for kommu- 
nikation, Siges at have en generel virkning på handel. 


Venus: Hersker over den sociale og festlige side af nationens liv. Det 
bedre selskab og kunsten. Det er fredens planet, men i krigstid er 
den sejrens planet. 


Mars: Militæret og alle brancher der tjener det. Ingeniør- og entre- 
prenørvirksomhed, Ofte en vigtig planet i forbindelse med epide- 
mier. 


Jupiter: Kirke og gejstlighed, loven og advokatstanden, banker og 
forsikringsselskaber. En fredens og velstandens planet. 


Saturn: Jordbesiddelser og ejendom. Statens formelle side. Loven 
som en begrænsende indflydelse. 


Uranus: Statens administrative stab og deres funktion. Administra- 
tionen af magten. Fysiske former for energi, især elektricitet. 


Neptun: Hospitaler og godgørende institutioner. Søværnet og han- 
delsflåden. Forrædderi, skandale, forvirring, undergravende virk- 
somhed og forbrydelser. Alkoholfremstilling og tilknyttede bran- 
cher, olie og kemikalier. Teatre, film, musik og kunst. ; 


Pluto: Miner. Alle handlinger der bringer det skjulte op i dagens lys. 
Forbrydelse og krig. 


Ovenstående beskrivelser er kun ment som retningslinier, Der her- 
sker mange forskellige meninger om hvad de forskellige huse og 
planeter hersker over, og der er brug for. mange undersøgelser og 
sammenligninger på dette område. 

Det stillede spørgsmål: »Hvornår vil lavkonjunkturen i Storbri- 
tannien hore op%, drejer sig primært om to faktorer. 1) Nationens 
økonomiske sundhed og 2) arbejdsløsheden. 

Figur 76. »Hvornår vil lavkonjunkturen i England hare op?« 
13.10.1980, kl. 16:00:00 GMT, 51°46’ mbr, 0°28" v.l. 


Herskeren over andet hus er Venus, og Venus st&r svagt i Jomfruen. 
Jomfruen er det sjette tegn og er derfor forbundet med folkemas- 
sen eller den arbejdende befolkning. Månen (folket) er i kvadrat til 
Venus, og da Venus står i et hjornehus, er den stærkt dominerende i 
horoskopet. Hun beskriver derfor de tilstande, der har provokeret 
dette spørgsmål frem. 

Solen hersker, som vi har set, over dem, der har magten over den 
af nationens aktiviteter, vi undersøger, i dette tilfælde må Solen 
derfor være regeringen. Regeringen (Solen) er på vej i konjunktion 
med Pluto, og nationen er derfor på vej ind en plutonisk oplevelse. 
Hvis vi tillader Solen en orbis på 11% grad (på hver side af den 
eksakte konjunktion) og lader en grad være lig et år, vil der gå om- 
trent to og et halvt år, før Solen har frigjort sig fra Plutos indflydel- 

se. Astrologen ville derfor kunne antage, at den lave konjunktur vil 
begynde at bedres fra midten af 1983. 

Et andet tegn på bedre tider er det faktum, at Venus til slut dan- 
ner en konjunktion med Jupiter. De står begge i Jomfruen, hvorfor 
konjunktionen antyder store forbedringer i forbindelse med ar- 
bejdsløsheden. Men ved nærmere eftersyn opdager man, at den 
eksakte konjunktion slet ikke finder sted i Jomfruen. De to planeter 
mødes i de første grader af Vægten, og når de endelig mødes sker 
det i tæt kontakt med Saturns hæmmende indflydelse, og Saturn 
står stærkt i sit eksaltationstegn. Ud fra dette mønster vil jeg udlede, 
at selvom lavkonjunkturen »når bunden« inden for et år, og deref- 
ter begynder at lette efterhånden som Solen bevæger sig bort fra 
Plutos indflydelse, så vil dette ikke have så stor effekt på arbejdsløs- 
heden, som man mange mennesker sikkert håber. Bemærk Månens 
stilling, der støtter denne antagelse. Månen står i det optimistiske 
tegn Skytten, i kvadrat til Venus. Det ser ud til at føre Venus og Ju- 
piter sammen, men dette lykkes ikke i Jomfruen. 

I årene fra 1980 til 1983 var den britiske industri nødt til at trans- 
formere. De omfattende ændringer og fyringer der var nødvendi- 
ge, forøgede arbejdsløsheden betragteligt. Nu, i begyndelsen af 
1984, står vi foran et år med et arbejdsløshedsproblem, der er så 
stort, at der ikke mere kan findes en hurtig løsning på det. Det er in- 
teressant, at Neptun befinder sig på horoskopets MC, og at Neptun 
har med olie at gøre. Solen og Pluto står i et gunstigt aspekt med 
den, så denne vigtige energikilde har haft meget at gøre med at 
frembringe den dramatiske transformation, som nationen har været 
nødt til at gå igennem. 


Figur 77: »Vil angrebet blive slået tilbage?« 
Så snart jeg hørte, at Argentina havde invaderet Falkland øerne, stil- 
lede jeg ovenstående spørgsmål. Jeg udregnede også et inceptions- 
horoskop for tidspunktet for selve invasionen, idet jeg tog daggry 
som det potente øjeblik. Kort tid efter præsenterede jeg horoskoperne 
ved et foredrag i »The Astrological Lodge of London« i London på 
følgende måde: 

Det første hus repræsenterer vores egen nation, England. Det sy- 
vende hus Argentina, vor åbne fjende. Fjerde hus er Falkland øerne, 
dvs. det territorium der tilhører England. Argentinas tilstedeværelse 

Figur 77. »Vil angrebet blive slået tilbage? 
02.04.1982, kl. 12:15:00 GMT, 51°46’ n.br, 0°28’ vL 


på vor nations territorium ses tydeligt af Saturn i fjerde hus. Solen i 
Vædderen er en udmærket repræsentant for England, der jo beher- 
skes af Vædderen. Solen er på vej i opposition til Saturn. Dette lover 
konfrontation og derfor krig. Hvis Solen og Saturn skal i konflikt 
med hinanden, vil Solen sejre, selvom begge planeter er i eksalta- 
tionstegn. Solen er nemlig på vej mod MC og står højt i horosko- 
pet, mens Saturn er retrograd. Jeg mente derfor at argentinerne vil- 
le blive fjernet fra Falkland øerne, og at dette meget vel kunne fal- 
de tidsmæssigt sammen med den store Saturn-Pluto konjunktion. 
Selv om horoskopet viser stærke tegn på konflikt, mente jeg, at der 
var mulighed for, at det kunne undgås, fordi Saturn og Venus står i 
genisidig reception. Venus er hersker over elvte hus (nationens ven- 
ner), og hendes fredelige natur synes at antyde forhandlinger. Jeg 

mente derfor, at problemet ville blive løst gennem forhandling, og 
Venus i Vandmanden symboliserer Amerika på den mest fortrinli- 
ge måde. i 

Det interessante ved dette horoskop er, at Saturn og Venus står i 
reception, mens Solen er i opposition til Saturn og uden aspekt til 
Venus. Selvom en aftale opnået gennem forhandlinger derfor ville 
have været mulig, synes England ikke villig til at acceptere et kom- 
promis. Lederen af den engelske nation må være vist af tiende hus, 
og dets hersker Mars, der står på den ondartede fiksstjerne Vinde- 
- miatrix, enkestandsstjernen. Men ligegyldigt hvad der sker, synes 
det sikkert, at argentinaerne vil blive fjernet fra Falkland øerne. 

Figur 78. Inceptionshoroskop for Argentinas invasion af Falkland øerne. 
02.04.1982, kl. 10:22:00 GMT, 51°42’ sbr, 5800' vl. 

Da jeg undersøgte det inceptionshoroskop, jeg havde tegnet for sel- 
ve invasionen faldt det mig ind, at invasionstidspunktet under ingen 
omstændigheder var blevet valgt af en astrolog. Ascendantherske- 
ren står svagt i Vægten, den er retrograd og står på enkestandsstjer- 
nen. Månen går i tomgang og den sydlige Måneknude er på MC, alt 
sammen aspekter, der ikke ligefrem viser hen til succes. Amerikas 
indflydelse i inceptionshoroskopets elvte hus er igen tydeligt at se. 

Hele Falkland krisen er i sig selv et interessant studie, men dette 
falder uden for denne bogs rammer. 


Figur 79: »Vil England blive generet af en tunnel under den engelske ka- 
nal% 

I vor moderne tid er det ulogisk at antage, at den engelske kanal kan 
udgøre et forsvar mod angreb udefra. Værdien af en naturlig vold- 
grav er for lang tid siden gjort til skamme af atombomber og avan- 
cerede jetfly, men det er kun fyrre år siden (i min levetid), at kana- 
len, dårligt vejr, dis og tåge spillede en vigtig rolle i at hindre den 
tyske invasion af England. Der er noget særligt ved at være en ø, og 
Jeg nærer intet ønske om at gøre adgangen til vore kyster lettere 
end den er i forvejen. Alle mine instinkter er imod en tunnel under 
kanalen, og jeg har på fornemmelsen, at millioner andre englænde- 
re vil være enige med mig. Jeg vil beklage en sådan forbindelsesli- 
nie til det kontinentale Europa med lige så store følelser, som da jeg 
overværede overgangen til det metriske system. Jeg foretrækker 
også, at hundegalskaben holdes i sikker forvaring hos vores konti- 
nentale frænder. Det var i denne noget excentriske ånd, at ovenstå- 
ende spørgsmål blev stillet. 

Når noget foregår under jorden, skal fjerde hus undersøges. Det 
er spændende, at Neptun står her, i Skytten, en tunnel under vandet, 
der gør fremmede lande tilgængelige. Månen i Vædderen (det en- 
gelske folk) applikerer i trigon til Neptun, og det synes at symboli- 
sere lettere kommunikation med kontinentet. Før dette aspekt kan 
dannes, skal Månen dog igennem den massive skuffelse, der ligger i 
oppositionen til Mars-Saturn konjunktionen i andet hus. Dette pro- 
Jekt bliver af økonomiske grunde ikke til noget. Solen (regeringen) 
applikerer i et gunstigt aspekt til Jupiter, hersker over fjerde hus. 
Dette kunne opfattes, som om regeringen er positivt stemt over for 


225 


REGIOMONTANUS * 5) | 545 "Q 9512 TIMEHERSKER h 


Figur 79. «Vil England blive generet af en tunnel under den engelske kanal?« 
26.02.1982, kl1.06:48:00 GMT, 51°46” nbr. 0°28" vil. 


en tunnel, og her er der ingen hæmning der kan hindre perfektio- 
nen. På den anden side kan aspektet også tydes sidan, at regeringen 
(Solen) i hemmelighed (Fiskene) sympatiserer (vandtrigon) med 
folkets instinkter (fjerde hushersker i Skorpionen). Min tolkning må 
derfor blive, at der ikke vil blive tale om en tunnel, fordi deres 
hjerter ved, at ingen i virkeligheden ønsker tunnelen, men at om- 
kostninger ved at bygge den kan bruges som en undskyldning for 
ikke at foretage sig mere i sagen. Derfor vil vor naturlige voldgrav 
fortsat kunne beskytte os mod »sygdom og fjendernes sværde. 

Figur 80. »Var Richard den tredje ansvarlig for prinsernes dad?« 
21.10.1978, kL 19:27:00 GMT, 51°46’ nbr, 0°28’ v.l. 


Figur 80: »Var Richard den tredje ansvarlig for prinsernes dod% 
Tillad mig at runde af med en udfordring, en lille opgave. Et histo- 
risk mysterium. Dette spørgsmål dukkede op en sen aften på en 
pub. En ung kvinde stillede sporgsmilet, fordi hun var helt opslugt 
af at holde en ildfuld forsvarstale for Richard den tredjes personlig- 
hed og karakter. Hun var overbevist om, at der var tale om ondsin- 
det bagvaskelse, når man almindeligvis antog, at han var ansvarlig 
for mordene på sine to nevøer, og hun var meget opsat pa at reha- 
bilitere hans beskadigede rygte. Det er den slags spørgsmål, der i 
pubbernes ly kan bringe englænderes følelser i kog. 

Richard var hertug af Gloucester og tjente sin broder, Kong Ed- 
ward den fjerde, med trofasthed og mod. Da hans broder døde den 

9. april 1483 blev Richard udråbt til rigsforstander i broderens te- 
stamente. Dette passede ikke enkedronningen, der, mens Richard 
var bortrejst i landets nordligste egne, fik vedtaget en resolution i 
rigsrådet, der afsatte Richard som rigsforstander og i stedet indførte 
et regeringsråd. Så kaldte hun sin unge søn Edward den femte, der 
opholdt sig i Ludlow, til London, så han kunne blive konge. Rich- 
ard stoppede den unge Edward på vejen og satte ham i fængsel i 
Tower i London. Derfor måtte dronningen, sammen med sin yng- 
ste søn Richard, søge tilflugt i Westminster. Richard forsøgte der- 
efter at bemægtige sig tronen. Han fik støtte fra adelen og mange af 
hans egne mænd fra Yorkshire. Han fjernede den unge prins Ed- 
ward fra hans tilflugtssted og førte ham ligesom broderen til 
Tower. Derefter blev der spredt det rygte, at Kong Edward den 
fjerde før sit ægteskab med sin dronning, Elizabeth Woodville, 
skulle have været gift med en Eleanor Butler, og at de to prinser 
derfor var uægte. Dette førte til, at Hertugen af Gloucester, Richard 
den tredje, var den eneste sande arving til tronen. I slutningen af 
juni 1483 trådte parlamentet sammen og forfattede en begæring, 
der inviterede Richard til at blive konge. Modstræbende indvilgede 
han i at modtage den krone, han selv havde sat på sit hoved, og han 
blev kronet den 6. juli 1483. Prinserne blev sidst set i efteråret 1483. 
og selvom der ikke foreligger endegyldige beviser på, at Richard 
lod dem myrde, har det dog siden været en almindelig antagelse, at 
han gjorde det. Richard var født på Fotheringay Castle, Northamp- 
tonshire, den 2. oktober 1452. Han døde den 22. august 1485 da han 
anførte et kavalleriangreb. Han var den sidste engelske konge der 
døde på slagmarken. Sammen med ham døde huset af York, og 
dermed begyndte Tudordynastiet. 
Og sig mig så — var Richard skyldig, ja eller nej? 

Konklusion. 


Det er først inden for de sidste ti år, at horar astrologien er blevet 
mødt med seriøs anerkendelse i vor moderne tid. Bortset fra Willi- 
am Lillys bøger og enkelte værker inden for hinduastrologien, fin- 
des der kun få bøger om emnet, og de fleste af dem trækker meget 
på Lillys værker. Som jeg har nævnt andetsteds, fandt Jeg selv Ivy 
Goldstein-Jacobsons bog Simplified Horary Astrology meget værdi- 
fuld, da jeg begyndte at studere horar astrologi. 

Det var en artikel af Joan Rodgers i det okkulte blad Prediction, 
der først fængede min interesse for horar astrologien. Jeg blev med 
det samme grebet af ideen, og det var Ivy Goldstein-Jacobsons bog, 
der gav mig det fornødne grundlag, jeg skulle bruge for at komme 
videre. Lillys bøger indeholder det, der på hans tid var tilgængeligt, 
og han trak mange af sine informationer fra de gamle astrologer, 
men hans egen rige og fyldige erfaringer er overleveret til os gen- 
nem 300 år. Ivy Goldstein-Jacobson tog essensen af de gamle regler 
og udvidede dem med sine egne erfaringer, og det er mit håb, at 
nærværende bog følger denne tradition, for den beskriver ærligt og 
ligefremt mine egne erfaringer og oplevelser. 

Selv om jeg igennem hele bogen har lagt vægt på vigtigheden af 
at overholde de grundlæggende regler, dvs. vurderingen af horo- 
skopets gyldighed, de traditionelle perfektionsmåder og de tilfælde, 
der nægter perfektion, må jeg her til slut sige, at jeg ikke går ind for 
alle de beskrevne gamle regler. Jeg har f.eks. ikke Fundet gyldigt be- 
vis for reglen om Via Combusta, og Jeg kan derfor ikke tilslutte mig 
den tanke, at en signifikator, der ligger i området fra 15 grader 
Vægt til 15 grader Skorpion er uden virkning. Jeg er heller ikke 
overbevist om, at Nymånen er en så ondartet indflydelse, som tra- 
ditionen gerne vil have os til at tro. Jeg har brug for flere beviser på 
dette, og Maurice McCann gør i øjeblikket et stort stykke arbejde 
for at råde bod på dette. Jeg er heller ikke så sikker på, at Saturn i sy- 
vende hus altid er et tegn på, at astrologens bedømmelse vil være 

` fejlagtig. På trods af mine personlige reservationer over for disse 
ting er det altid klogt at være på vagt. 

På den anden side har jeg ofte set, at en retrograd hersker over 
syvende hus kan hindre astrologen i at aflevere tolkningen til spør- 
geren. Jeg må også sige, at jeg igen og igen har bemærket, at et gun- 
stigt aspekt mellem Månen og Solen (der dannes uden forstyrrende 
indblanding fra andre planeter) er en meget stærk indikator på suc- 
ces. Det eneste tidspunkt, dette ikke har passet, er, når et af himmel- 
lysene har stået på en ondartet fiksstjerne. Jeg har rigelige beviser på 
den traditionelle påstand om, at fiksstjernerne Caput Algol og Pleja- 
derne er ondartede. Der kan ikke være den mindste tvivl om dette. 
Det samme gælder Serpentis' ondskabsfulde indflydelse. Disse in- 
formationer giver jeg hermed videre til dig, men som jeg ad nau- 
seam har sagt, må du lade dig lede af dine egne personlige erfaringer. 

Enhver der læser William Lillys Christian Astrology eller An Intro- 
duction to Astrology vil se, at der gives utroligt mange regler for vur- 
deringen af de forskellige former for spørgsmål. Jeg har afstået fra 
at gentage disse her, og jeg har heller ikke opskrevet omfattende li- 
ster over begivenheder, personer og ting der hører hjemme under 
de forskellige huse og planeter. Mine grunde til at undlade dette er 
følgende: 


1. Livet idag er meget mere indviklet, end det var i det syttende år- 
hundrede. Vi må derfor tilpasse planeternes symbolik og betyd- 
ning til vore moderne krav. 


2. Bortset fra de helt grundlæggende regler, er de retningslinier 
som Lilly og andre astrologer gav i forbindelse med vurdering af 
de forskellige spørgsmålstyper, egentlig kun astrologens personli- 
ge erfaringer. Man gør en alvorlig fejl, hvis man tror, at noget 
ikke er gyldigt, blot fordi Lilly eller en anden astrolog ikke næv- 
ner det. Andre astrologers erfaringer er hverken hellige eller faste 
regler. Hvert nyt øjeblik i tiden er unikt, og dette afspejles også af 
et unikt planetmønster på himlen. Dette mønster skal hver gang 
tydes på ny af astrologen, og det skal sammenlignes med det 
spørgsmål, der er blevet stillet. Mit hovedformål med at skrive 
denne bog har været, gennem eksempler at demonstrere, hvorle- 

des man nærmer sig et øjeblikshoroskop, og hvordan man bruger 
sin viden til at give svar på et spørgsmål 


3. Man bør gøre sig klart, hvor vanskeligt det er for kosmos at give 
indlysende svar på alle former for spørgsmål Vi er nødt til at ac- 
ceptere det horoskop, vi får, og forsøge at få det bedste ud af det. 
Hvis alle planeterne befinder sig i to huse, og ingen af disse huse 
har noget med spørgsmålet at gøre, men horoskopet kan tydes, så 
lad være med at afvise horoskopet som uberegneligt. Svaret lig- 
ger gemt i det, og for at tyde det, skal du gøre brug af hele din 
faglige opfindsomhed, intuition og alle andre former for kræfter, 
du overhovedet er i besiddelse af. Din indstilling bør altid være 
fleksibel. 


Hvis du vil, kan du acceptere horar astrologiens grundlæggende reg- 
ler; de kan med fordel anvendes ved vurderingen af ethvert øje- 
blikshoroskop. Men bortset fra disse, står du helt alene. Træk dig til- 
bage til dit arbejdsværelse, og før i stilhed en fortrolig samtale med 
horoskopet. Det indeholder et intimt og fortroligt budskab om 
spørgerens og det adspurgtes situation. Det kan tage lang tid og me- 
gen tankevirksomhed at finde og tyde horoskopets budskab, men et 
budskab er der altid. Det er en sag mellem dig og kosmos. Den idi- 
otsikre metode, der automatisk vil føre frem til det rigtige svar, 
findes ikke. 
Held og lykke med dine spådomme. 

AT. Mann 

ASTROLOGISK LIVSFORL@B 
— fra undfangelse til afslutning 
312s. 


Astrologisk livsforløb beskriver en helt ny måde at forstå det personli- 
ge horoskop og hele livsforløbet på. Metoden bygger på en meget 
enkel tidsskala, der giver mulighed for at udforske og erkende det 
enkelte menneskes indbyggede astrologiske mønster, og den beskri- 
ver de mennesker, begivenheder og indre mekanismer, der er med- 
bestemmende for den personlige virkelighedsopfattelse i fortid, nu- 
tid og fremtid. ' 

Da det at opfatte og forstå sig selv som en helhed er en forudsæt- 
ning for oplysning, indsigt og udvikling, er bogen en stor hjælp for 
vordende mødre, forældre, undervisere, terapeuter og healere. Kort 
sagt, enhver der har interesse i at hjælpe sig selv og andre. 


BORGEN 


Transitter 

ve 

Betty Lundsted 
TRANSITTER 


Transitter er planeternes stadige bevægelse i rummet. Transitter ak- 
tiverer fødselshoroskopet, fremhæver dets planetpositioner og 
aspekter, viser os tidsperioderne for vores personlige kriser, og giver 
os mulighed for, bevidst, at udvikle personligheden i samspil med 
planeternes energier, 

Hvis du kan lide tanken om selv at tage ansvaret for dit liv, kan 
du lære at bruge transitterne til personlig udvikling og transforma- 
tion — men du kan også vælge at lade transitterne styre dig, 

Betty Lundsted beskriver betydningen af hver planets transit med 
dyb og levende indsigt. 

Bogen er vigtig for alle, der arbejder med astrologien — personligt 
såvel som professionelt. 


BORGEN 


Linda Goodman 
SOLTEGN 1-2 


Lær dem du kender at kende 


Hvordan er din partner, dit barn, din chef, dine kolleger — hvordan — 
er du selv? | 

Er din partner dominerende eller eftergivende? 

Er dit barn realistisk eller drømmende? 

Er din chef krævende eller inspirerende? 

Er din kollega stivsindet eller humoristisk? 

Er du selv omsorgsfuld, hysterisk eller overfølsom? 


Linda Goodman beskriver, hvordan du genkender mennesker født 
under de forskellige tegn, hvad du kan forvente af dem, hvordan du 
omgås dem, og hvilke behov de har. i 

Soltegnet er det tegn i dyrekredsen, Solen befandt sig i ved føds- 
len. Din fødselsdato afgør, om du er Vædder, Tyr, Tvilling, Krebs, 
Løve, Jomfru, Vægt, Skorpion, Skytte, Stenbuk, Vandmand eller 
Fisk. 

For hvert af de 12 dyrekredstegn gennemgås de typiske egenska- 
ber og reaktioner for manden, kvinden, barnet, chefen og medarbej- 
deren. 


SOLTEGN 1 

Vædderen, Tyren, "Tvillingerne, Krebsen, Løven og Jomfruen, 
SOLTEGN 2 

Vægten, Skorpionen, Skytten, Stenbukken, Vandmanden og Fi- 
skene, 


BORGEN 


